
INTRODUCTIO. 



De livjus opusculi consilio et ratione . 

Qvi in ecclesiam islandicam attentos oculos con- 
verterit, facile sibi persvadebit, inulta ei esse propria 
et peculiaria, qvorum primaria causa in ipsips ex- 
plicatione qvaerenda sit. Hanc vero ecclesia? forma- 
tionem examinanti, in hoc vel illo temporis momento 
subsistere non licebit, cum singula? res praeviis 
innitantur et cum iis ita coha?reant, ut, qvando ad 
antiqvissima tempora perventum fuerit, in reipublica? 
islandica? statu et sacris gentilium typus ille demum 
reperiatur, qvi externam ecclesia? Christiana? faciem 
et formam primitus constituerit. Jam vero mirum 
fuisset et ab ecclesia? catholicae ingenio prorsus 
alienum , si templorum sacrorumqvq in Islandia 
originem a laicis tantummodo provocatam, sibiqve 
non subjectam, sereno vultu adspicere potuisset, 

nec ecclesiae istius speciem ad imaginem sui ipsius 
formare tentasset. Qvemadmodum igitur hoc non 
exspectandum fuit, ita nec post interitum reipu- 
blicae evitari potuit, qvin cleri imperium per Islan- 
diam magis magisqve inundans singulis f rebus 
ecclesiasticis notam catholicam sensim imprimeret, 
easqve sub suam potestatem redigeret; unde factum 
est, ut, renitentibus laicis et jura sua vindicare 
studentibus, in ecclesia motus illi provocarentur, 
qvorum qvidem superficies cleri victoria ante Refor- 
mationem complanata fuit, qvi tamen interius adhuc 
ferventes, data occasione, singulas ecclesiae partes 
concusserunt, donec in hodiernis legum formis 
qvieverunt. Haec generalia ecclesiae islandicae linea- 
menta in hac de templis dissertatione per singula 
eundo depingere studui , ideoqve primum anti- 
qvissimam templorum originem et statum sacrorum- 
qve administrationem descripsi , ut inde pateret, 
qvaenam potissimum jus patronatus efficerent; cui 
deinde repugnantia ecclesiae catholicae principia, et 
simul controversiae de hoc inter clerum privatosqve 
templorum dominos ortae, sive litis praebendariae, 
historiam exposui, eorum imprimis ratione habita, 
qvae ad primitivam formam harum rerum mutandam 
prae celeris contulerunt; deniqve mutatam per Re- 
formationem ecclesiae administrationem adumbravi, 
ut inde appareret, qvatenus paries, temporibus ca- 
tholicis inimicae, jam conciliatio sint. 

De illius fontibus. 

De anliqvissimis Islandiae institutionibus dispu- 
taturo, ad veteres historias, qvae vulgo sogur (sagae) 
audiunt, assiduo recurrendum est, singulaeqve inde 
res eliciendae, hinc illinc colligendae necnon in ordi- 
nem redigendae; cum vero hae narrationes in iis, 
qvae per aliqvod temporis spatium , aut in tota 
Islandia, aut in certis regionibus evenerint, recitandis 
plerumqve versentur, vel etiam singulorum hominum 
vitas tractent, ipsae institutiones tenebris haud raro 
obvolvuntnr, nec nisi obiter perstringuntur, qvod 
nominatim de primis in Islandia templis conditis 
valet. Qvamvis igitur plerasqve istas historias 
diligenter perlegerim , pauca tamen in iis , qvae 
initiis templorum islandicorum describendis inser- 
virent, deprehendi, si Kristnisagani , Arii Schedas , 
Hungrv altam, et aliqva ex parte Olavorum , Trv- 
gini et Sancti, Norvegiae regum, vitas exceperis; 
reliqvae historiae, si qva inde repetita fuerint, suis 
locis laudatae sunt; ex. gr. Landndmasaga , Eyr- 
b yggjasaga , 1 r atnsdcelasaga , Sturlunga , Gretlla 
etc. Quando autem leges consvetudines avitas mu- 
tare, easdem accuratius definire atqve praescribere 
incipiunt, caligo institutionibus, ab historia non 
illustratis, incumbens, sensim sensimqve dissipatur; 
sic utrumqve Jus ecclesiasticum Thorlaco-keliUianum 
et Arnceanum, qvae alias Vetus atqve Novum appel- 

i* 

lantur, antiqvo templorum islandicorum statui enuc- 
leando haud parum lucis affundunt. His igitur 
scrutandis, assiduo inter se conferendis et utriusqve 
praeceptis in usus meos vertendis multum studii 
temporisqve impendi , qvae res tanto majoris erat 
cautionis, qvo magis de illorum, qvantum qvid inter 
se differentium , auctoritate et vi obligante discep- 
tatum fuit. Illas vero disputationes hoc loco recen- 
sere supersedemus, cum in eas diligentius inqvirendi 
infra cap. 4 § 6 occasio sese offerat. Neqve in 
his subsistere mihi licuit, mei enim instituti ratio 
reqvirebat, ut inter laudata jura ecclesiastica, alia- 
qve maxime norvegica necnon edicta regum Nor- 
vegiae, Islandis data, qvantum fieri posset, compa- 
ratio institueretur. Qvod jus ecclesiasticum Vetus 
attinet, est hoc jus omnium in septentrione, si Canuti 
Magni Danis datum excipias, qvae ad nos integra 
pervenere, antiqvissimum. l ) Illud Thorlacus Ru- 


Utrum Islandi antea jure ecclesiastico Grimkeliano, 
cui rex Olaus Sanctus, a Grimkelo episcopo aliisque doctis 
concinnato, in Norvegia vim legis conciliaverat, usi fuerint, 
de eo historicorum inter se discrepant sententia*. Qvi hoc 
affirmant, proecipui sunt: F. Johannams Hist. Isi. eccles. 
T. 1. p. 74, 79, 106, Joh. Erici in comment. de expositione 
infantum § 6 , p. 210, edit. 2dae, qva* annexa est Gunnlaugi 
Ormstunga* saga*; hos secuti sunt Kongslevius in danske 
og norske pr. Rets forste Gr. 1, p. 198, et Thorkelinus 
in pra*fatione ad Jus ecccl. isl. Vetus p. X et XI. Verum 
hoc Schlcgel in commentatione legum codici GragaS P. 1, 
prajfixap. 31 — 33 satis ponderosis argumentis in dubium voca- 


6 


nolphi filius episcopus Scalholtensis , Gissuriqve 
Isleifi filii successor et Ketillus episcopus Holanus 
(inde ab anno 1122), svadente archiepiscopo Ossuro, 
cujus jurisdictioni Islandia cum toto orbe boreali 
tum subjecta fuit * 2 ), Saemundi Polyhistoris aliorum* 
qve prudentium virorum consilio et auctoritate con- 
cinnarunt, et in foro generali 1123 recipiendum 
curarunt. 3 ) Hoc jus magnam partem e fontibus 

vit. Crijicam hujus rei disqvisitionem instituere ad scopum 
nostrum non pertinet opusqve pcrqvam difficile erit, cum 
hoc jus ecclesiasticum norvegicuin non amplius seorsim 
exstet, sed in legem Gulensem migrasse videatur, in qva 
posterioribus temporibus haud pauca mutata sunt; id autem 
pro certo affirmari potest, statum Norvcgiaj tunc temporis 
ecclesiasticum ab islandico multum discrepasse, si qvidem 
Islandi mox lubenter decimas episcopis, templis, pastoribus 
ac pauperibus solverunt, sed Norvegi demum intra annos 
1120 et 1130, regnante Sigurdo Hierosolymipeta; cfr. ejus 
Historiam cap. 23. 

2 ) Hic Ossurus, qvi alias Adzerus vel Asccrus nomi- 
natur, fuit primus Danorum archiepiscopus. 

3 ) Sehlegcl in commentatione GragaS prajfixa p. XXXI 
non dubitandum videtur, qvin nomophylax Thorgeirus Gud- 
mundi filius huic juri operam suam pnestiterit et in eo con- 
dendo aliqvas partes habuerit, cum summa juris ecclesiastici 
cum civili convenientia manifesta sit formaqvc ordinis judi- 
ciarii eadem, episcoporum deniqve et cleri jurisdictio intra 
certos fines cohibeatur. Verum e similitudine juris utrius- 
qve identitas auctorum non necessario 6eqvitur, cum inde 
etiam derivari possit, qvod e eonsvetudinibus, eodem tempore 
in iisdem regionibus receptis, utrumqve conflatum est; nec 
aliunde probari potest, studium hierarchitc promovende tum 


6 


domesticis sacris atqve civilibus, necnon ex normis 
ecclesiae catholicae tum receptis haustum est. Jus 
ecclesiasticum Novum Arnas Thorlaci filius episcopus 
Shalholtensis, instinctu ac mandato Jonae archiepi- 
scopi, anno 1274 conscribi curavit * * * 4 ), cujus operis 

in Islandia in tantum excrevisse, ut ad id infringendum aut 
cohibendum civili manu opus esset. Ad haec obiter tantum 
monita accedit silentium historicorum de partibus nomophy- 
lacis istius in hoc jure ecclesiastico condendo. Hos enim 
sui conditores ipsum Jus eecl. Yet. (edit. Thorkell») p. 140 
profitetor: “Episcopi Thorlacus et Ketillus hoc jus eccle- 
siasticum, uti nunc recensitum et rogatum est, auspiciis 
Ossuri archiepiscopi necnon Samundi et multorum aliorum 
sacerdotum condiderunt.” Et Ilungrvaka cap. XI de ejus 
conditoribus hunc in modum loqvitur : “Duin Thorlacus 
episcopus in vivis erat, id opera 6ua efiecit, ut juris eccle- 
siastici libellus componeretur et literis mandaretur, prudent- 
issimorum in Islandia virorum provida cura , Ossuriqve 

archiepiscopi auspiciis, cui rei disponendo) ambo adfuere 

episcopi Thorlacus et Ketillus , qvi et multa alia , dum 
vixerunt, ad mores civium formandos spectantia, statuerunt 
atqve sanciverunt.” 

4 ) F. Joh. in Hist. Eccl. T. 1, p. 547 sqq. copiose illo- 
rum sententiam refellere studet, qvi statuunt, jus ecclesiasti- 
cum, qvod Jonas archiepiscopus Norvegis obtrusit, idem esse 
ac qvod Arnas in Islandiam introduxit; qvibus hac pauca 
addimus : Ne cui fucum faciant verba in edit. Thorkell. 
huic juri pnefixa: her byrjar vpp hinn nyja christins- 
do/ns Ile It , pann er herra Jon erkibiskup saman selli 
ok logtekinn er um Schalhoks biskupsdtcme (o: Hic 
incipit novum istud jus ecclesiasticum, qvod dominus Jonas 
archiepiscopus composuit qvodqvc receptum est in diacesi 
Schalholtensi), monendum est, hac verba reccntiore manu a 

praecipui fontes sunt: 1. Jus ecclesiasticum Vetus, 
sive Thorlaco-Kelillianum. 2. Jura ecclesiastica nor- 
vegica o: jus eccl. Gulathingense Olavi Sancti, 
Frostathingense, necnon jus eccl. codici Tunsber- 
gensi praemissum. 3. Jus canonicum, qvod saepius 
laudat Gads log o: leges divinas; heilagra fedra 
setninga a: Sanctorum patrum statuta; logbok hei - 
Jagrar kirkiu o: codicem legum sanctae ecclesiae. 
4. Decretales cum apparatu o: collectio Decretalium 
a ReymuiHlo de Penna Forti 1229 in qvinqve libros 

librario anno 1363 addita esse, nec aliud significare posse, 
qvam qvod archiepiscopi instinctu conscriptum sit et ab eo 
deinde confirmatum. Cum hoc etiam conferenda est Arna 
biskups saga cap. 10, ubi lucc sermone islandico leguntur: 
w Arnas episcopus etiam novit, Jonam archicpiscopum novum 
jus ecclesiasticum esse conditurum, qvod qvoqve fecit, illum- 
que sibi eadem ratione in Islandia versari, qva in Xorvcgia 
progrederetur, praicepisse. Ab ipso etiam archiepiscopo per- 
cipere cupiit, qvscnam ei viderentur e veterc Islandorum jure 
ecclesiastico retinenda esse, qvaj omittenda, aut juxta qvos- 
nam libros ea, qvai addi deberent, concinnanda. Et cum 
archiepiscopus hoc ejus desiderium agnovisset, totam ei men- 
tem suam revelavit, simulqve (monuit) laicis interdicendum, ne 
de rebus ecclesiasticis jus dicerent, qvod, dum vixerunt, 
uterqvc fecit.” cfr. etiam cap. 14. o: u Eadem hyeme epi- 
scopus jus ecclesiasticum auspiciis Jonai archiepiscopi ab- 
solvit, cui deinde recipiendo institit, prouti infra narrabitur.” 
Ex his, qvsc allata sunt, apparere videtur, jus istud eccle- 
siasticum Arna) auctori , sed Jonic auctoritati tribui. At- 
tamen hoc ita non intclligendum est, ae si Arnas episcopus 
e mente sua omnia hauserit nec aliunde qvicqvam petierit, 
cum ad ipsos operis fontes redire qveamus. 

congesta, qvi hodie vulgo Extravagantes nominnatur. 5 6 ) 
Praeter haec jura ecclesiastica cum codicibus legum 
civilium, Grdgds et Jdnsbdk dictis, qvandoqve com- 
parata, episcoporum qvoqve Thorlaci Thorhallii , 
vulgo Sancti, et Arnae Thorlaci filii, vitee , cum 
F. Johatincei Hist. Isi. ecclesiastica T. 1 — 2 col- 
latae, insignem in praebendaria lite tractanda, operam 
mihi praestiterunt. Seqventium deinde episcoporum 
catholicorum Statuta tam ad hierarchiae, qvam ad 
templorum historiam enodandam haud parum condu- 
cunt. Omnia deniqve edicta rescriptaqve regia , 
statui juribusqve templorum constituendis, post Re- 
formationem Islandis data , consultum adii , qvod 
tanto leviore negotio facere potui , qvanto plus 
studii tabulariis Collegiorum regiorum biennio ab- 
hinc lustrandis adhibui. Qvamvis autem tali appa- 
ratu historico instructus sim, tantum tamen abest, 
ut me ideo oneri imparem fore verear, ut multo 
potius me adminiculis passim hiulcis fultum esse 
sentiam; qvod imprimis de seculis 14to etl5to valet; 

5 ) In Vita Arna> episcopi cap. 5 Decretalium his verbis 
mentio facta est: u Arnns, postqvam a laudato archicpiscopo 
episcopus inauguratus est, itineri in Islandiam suscipiendo 
se accinxit, et ab eodem archiepiscopo honorifice deductus, 
Decretales cum apparatu, cev amicitia; signum, reportavit.” 
His Decreta Gratiani fuisse conjuncta, indicare videtur ap- 
pendix juris Arnrcani cap. (5, p. 228. Ad hos qvoqve fontes 
accedunt complurium conciliorum canones in corpore Juris 

canonici hodierni non occurcntcs ; cfr. Jus Arn. pag. 41 
Nota 58. 

hoc enim temporis spatio historiae islandic® tracta- 
tio in sterilibus et qvasi inanimatis annalium cada- 
veribus obtorpuit, nullisqve fere hujus aetatis, si 
qva alias lucem viderint, monumentis historicis, ex- 
ceptis tantummodo Norvegiae regum edictis et qvi- 
busdam archipraesulum episcoporumqve statutis, tem- 
poris injuria pepercit, qvorum, qvae exstant, pleraqve 
in F. Johannaei Hist. eccl. Islandiae congesta sunt. 
Qvamdiu historia totius alicujus terrae narratur, sub- 
sidiorum, ad unam alteramve rem pertinentium, 
copia non tam desideratui‘, qvam si rei illius histo- 
rica criticaqve tractatio instituenda sit; qvae igitur 
F. Johannacus sine magno historiae damno leviter 
transilire potuit, me de templis seorsim disputan- 
tem, graviter opprimunt. Rem qvoqve alio respectu 
arduam me subiisse, probe nosco; Islandiae qvippe 
antiqva conditio adeo singularis est, ut periculum 
sit, ne harum rerum peritis parum novi attulisse, 
aliis vero fortasse rem non satis luculenter exposu- 
isse videar, qvod si omnino evitare mihi non con- 
tigerit, utrisqve tamen pro virili satisfacere studebo. 

Cap. !♦ 

DE TEMPLIS CONDITIS. 

§ 1 . 

De fanis gentilium eorumque conditione . 

De templis islandicis acturi, inqviramus, qvae- 
nam ibi sacra antea fuerint instituta, cum ex his 

ad illorum originem describendam haud pauca repeti 
possint. Postqvam delubra, qvae initio pauca fuisse 
videntur, apud veteres in septentrione gentiles ex- 
strui caepia sunt, vix probari poterit, certum e 
populo ordinem, cui ministerium eorum demanda- 
retur, electum fuisse. Primum in Svecia Sigtuni 
fanum Odinus et alterum deinde Uppsaliae Freyus 
exstruxisse feruntur, qvorum uterqve templo suo 
praefuit omnesqve illius reditus accepit. Sensim 
vero viri opulenti fana in praediis suis condere cae- 
perunt, qvae cum reditibus pleno jure possidebant, 
qvorumqve ipsi antistites erant. Fundus et prae- 
dium, necnon sacrorum cura ad delubri possessorem 

i 

pertinere solebant. Haec fana haereditaria fuerunt, 
sed tamen venditione, emtione, donoque alienari 
potuerunt. Iu nonnullis qvoqve levioris momenti 
traditionibus mulieres sacra obiisse perhibentur; nec 
tamen fanis praefuerunt 6 ), nec ea possederunt, ex- 
cepta Freya, qvae post mortem Freyi sacra delub- 
rumqve Uppsaliense curasse dicitur. Pleriqve Sve- 
ti® reges a Freyo genus duxerunt et Uppsaliam 

6 ) Sacrorum cura mulieribus non demandabatur, nisi 
qvando dearum aliqva colenda esset, cujus cultus fsemine, 
ct qvain stepissime pontificis filio;, concreditus est. Si fides 
habenda est Hervararsagic cap. 1 , rex Alfus pontificis par- 
tes egit, sed, qvia dea colenda fuit, filia;, Alfliildie manda- 
vit, ut sangvine simulacrum adspergeret; cfr. etiam Frifi- 
pjofs saga frwkna cap. 6, ubi sacerdotum uxores sacrifi- 
ciis, Disablot vocatis, sive in honorem Disarum faciendis, 
adfuisse dicuntur. 

unacum lemplo omnibusqve illius bonis usqve ad 
Ingjaldum lliradum haereditate acceperunt. Eandem 
in Norvegia consvcludinem obtinuisse, e\ iis inter 
alia colligi potest, qvae Snorro Sturlonis de templo 
Hladensi memoriae prodidit. Si hinc in Islandiani 
oculos convertimus, primi hujus terrae occupatores, 
ut reliqvos majorum mores et consvetudiues, ita 
qvoqve avitam religionem et deorum cultum e Nor- 
vegia in Islandiani transtulerunt, delubraqve passim 
exstruxerunt, qvibus aeqve ac toti circumjacenti 
regioni magnam sanctitatem addixerunt. Hujus rei 
duo insignia occurrunt exempla; unum Thorhalli 
Grandaevi, fani Maeriae in Norvegia antistitis, qvi 
cupiditate in Islandiani transmigrandi ductus, fanum 
primo destruxit, sed humum et columnas secum 
vexit; ubi autem in sinu Stodvarfjordr appulit, toti 
sinui eandem, qvam in Maeria observari fecerat, 
sanctitatem addixit 7 ); alterum Thorulli, cognomine 
Mostrarskcgg , qvi circa annum 880 e Norvegia in 
Islandiani trajecit , destructoqve fano, Thoro dicato, 
et plurimis, qvibus constiterat lignis, terraqve, qvae 
pulvinari suberat, in qvo consederat Tborus, secum 
deportatis, apud Hofsvogum , in occidentali Islandiae 
qvadrante situm, ingentem villam condidit Hofstadis 
ibiqve fanum erigi curavit, ubi antes, sive colum- 
nas supremae sedis, qvae in fano fuerant, qvarum- 
qve alteri insculptus erat Tborus, collocavit, intra 


7 ) cfr. Luiidniimasugu ed. Havn. 1774 P. IV. cap. G. 

qvas sanctissimum asylum esse putabatur. Thorul- 
plius liiccc lingulam inter sinum Vigrafjordum atqve 
Hofsvogum Thursnes appellavit , slantemqve ibi 
monticulum, maxima ex parte praeruptum, Helgafell 
vocatum, tanta coluit religione, ut lege caveret, ne 
qvis illotus oculos in eum conjiceret, ullumve ani- 
mal ibi necaretur, nisi ultro discederet 8 ). Qvod 
ipsorum fanorum, in Islandia conditorum, statum 
attinet, brevi locupletari coeperunt, cum et ipsi 
conditores 9 ) et alii 10 ) bona mobilia et immobilia 
iis assignarent, omnesque provinciales tributum iis 
penderent, qvod delubri domino colligendum fuit; 
qvantum autem hoc tributum fuerit, memoriae nus- 
qvam proditum reperi. Primitivus fanorum nume- 
rus, accedentibus praeterea sacellis domesticis, inde 
computari potest, qvod Islandia in qvadrantes divisa 
fuit, et constitutum, ut tria fora in singulis qvad- 

8 ) cfr. Eyrbyggjasaga cap. 4. De sanctitate fanorum 
et vocabulo fidrbaugsgardr consuli potest F. Johannrci Hist. 
Eccl. T. 1, p, 138 sqq. et Valnsdfclasaga cap. 25, ubi legi- 
mus, eum, qvi gladio cinctus fanum intraret, eum commis- 
sisse. 

9 ) cfr. Landnamas . P. IV. cap. 2. Ubi legitur pars 
planitiei inter Thorstcinum Torfium et Ilaconum non occu- 
pata fano assignata fuisse} et P. V. cap. 3, ubi tractus 
qvidam terne igne lustratus fano adjectus fuisse perhibetur. 

,n ) Alios qvoqve fana locupletasse, ut aliunde, sic e 
Schedis apparet, ubi Arius frudi (Polyhistor) memoriai 
prodidit, UUliotum, vel socium ejus Grimum, pecuniam pro 
prima fori generalis legumqve institutione acceptam , fanis 
attribuisse. 

rantibus, sed tria principalia fana in cujusvis fori 
territorio essent 11 ), deinde vero, novis praeturis ex- 
ortis, numerus eorum auctus et simul incertus red- 
ditus fuit. Viri fanis praefuturi sapientia et justitia 
probatissimi eligebantur, qvi simul in comitiis judi- 
cia constituerent et processum dirigerent, unde Godii 
(praetores) appellabantur 12 ). Horum, praeter civi- 
lem jurisdictionem teloniiqve collectionem, praeci- 
puum in eo munus constitit, ut idola fanaqve cura- 
rent, eorum jura sarta tecta servarent, sacrificiis 
praeessent, ac ut omnia circa eadem rite decenterqve 
fierent, prospicerent; munus eorum atqve dignitas 
haereditaria fuit 13 ), qvae tamen ab una persona et 
familia, dono, venditione, vel nuptiis ad alteram 
transferri, innno qvoqve culpa amitti potuit, et 
tunc ad accusatorem, ad alium praetorem, aut ad 

") Landnamas. P. IV. cap. 7. Verum e codice legum 
Grdgds , (ed. Havn. 1829) P. 1. Scct. 2. p. 4. apparet, 
antiqvissimis temporibus in qvadrante boreali duodecem pra;- 
turas fuisse, in singulis cieteris novem, ita ut tunc 39 
prajtores in Islandia constituti fuerint. 

,2 ) Landnamas. P. IV. cap. 7. De officiis eorum circa 
sacra cfr. J. Arnesens Islandske Retlergang. Kbh. 1762. 
p. 475— 76. 38. 40. 42. 437. 473—75 et G rugas P. 1. 
p. 8—12.24. 165—66. 

,3 ) cfr. Eyrbyggjas . cap. 9 et 11, ubi Thorsteinus 
Thorskabitus Thorolfi Mostrarskcggi filius, patrimonio ac- 
cepto, filium natu minorem nomine Grimum, praetorem, scv 
pontificem fore declaravit; et cap. 10, unde apparet, Tlior- 
steinum, etsi Thordus Gellir , qvi eum cum Kiallakensibus 
reconciliavit, dimidiam tributi fano solvendi partem, Thor- 

contribules devolvebatur, sed tamen eam pecunia 
redimere licitum fuit 14 ). 

De primis in Islandia templis Christianis. 

Priusqvam religio Christiana in Islandia anno 
1000 legibus sancita est, templa qvaedam Christiana 
ibi condita fuerunt; qvamvis enim tota, qvae e Nor- 
vegia in Islandiam transiit, multitudo, ethnicismo 
esset addicta, nonnulli tamen viri, natione Norvegi, 
sed in Anglia, Hibernia ac finitimis insulis educati 
et religione Christiana imbuti, illuc trajecerunt, qvo- 
rum tamen neminem templa erexisse legimus, prae- 
ter Aurligum, e Norvegia qvidem oriundum, sed a 
Patricio Hebridum episcopo educatum, qvi templum 
ad villam Esjuberg exstruxit, qvod si non primum, 
certe inter prima, in Islandia aedificatum esse cen- 
setur 15 ). Anno 984 Thorvardus Spakbbdvari (Bod- 
vari Sapientis) filius templum Christo in praedio suo 


griino Kiallaki filio concederet, antistitem tamen delubri 
cctcrisqve priorem fuisse. Hic deinde principatus ad Snor~ 
rium Grimi filium jure litereditario pervenit, qvem, eo puero, 
patruelis BOrkurus occupaverat^ cfr. ibid. cap. 11 et 15. 

,4 ) cfr. Yalnsdailas. cap. 44 et 49 et Viyagliimss. 
cap. 9. Haic etiam iis illustrantur, qvte Gragas de praetore 
peregrinante , sive e civitate migrante P. 1. p. 165—6 
statuit. 


,5 } cfr. Hist. Eccl. T. 1. p 35. 

Ass exstrui curavit 16 ). Anno deinde 1000 Gissurus 
et Hjaltius, religionis in Islandia praecones, assumto 
Tliormodo sacerdote aliisque ecclesiastici ordinis 
viris, e Norvegia profecti sunt , et insulas Vestman- 
noruin occupantes, navem apud Horgaeyri religa- 
runt et sarcinas suas in littus comportarunt, cum 
materia templo condendo praeparata, qvam rex Ola- 
yus Tryginus caedi fecerat templo, qvod in eo ipso, 
qvo ponticulum navis appellerent, loco aedificari 
jusserat. Ducta sors in antecessum, ad qvam sinus 
plagam fundamenta jacerentur, exiit pro boreali, 
ubi antea ethnicorum sacrificia fuerant et altaria 17 ). 
Sed postqvam religio Christiana anno 1000 in comi- 
tiis generalibus legibus recepta fuit, templa brevi 
passim erigebantur; finitis enim comitiis, praetor 
Snorro templum statim Helgafelli exstruendum cura- 
vit, alterumqve Styrr socer illius Hrauni posuit 18 ). 
Idem etiam complures alii fecerunt; unde templo- 
rum numerus sensim ita auctus est, ut mox anno 
1010 templum Schalholtense, Helgafellense, Fro- 
daense, Knappstadense commemorentur. Praeterea 
Laxdwlasaga refert, templum, qvod Thorsteinus 
Egilli filius Borgae anno 1002 exstruendum curavit, 
in albis fuisse, cum Kiartanus Thorstcini e sorore 
nepos, ad id sepeliretur. Circa annum 1020 Ola- 

10 ) cfr. Krisinisugu cap. 2. (Jlafs saga Tryggvasouar 
P. 2. p. 14. 232. 

17 ) cfr. Kristnis. cap. 11. 

,8 ) Eyriyggjas . cap. 49. 

vus Sancias Norvegke rex materiem templo con- 
dendo apiatam et ingeniis magnitudinis eampanam 
Islandis dono dedisse fertur. Templum ex ejus 
praescripto, Thingvallis in fori generalis fundo ex- 
structum fuit et in eo campana collocata; sed tem- 
pestate dejectum Haraldus rex Imperiosus (_hard- 
raSiJ ipsius frater restauravit, qvod etiam fata 
prioris expertum coeli injuria corruit 1 -’). Circa 
annum 1223 in tribus insulae qvadrantibus, qvibus 
episcopus Paulus Jonae filius praefuit, templa du- 
centa viginti reperta sunt 20 ). De primorum Islan- 
diae temploium institutione pauca memoriae prodita 
reperiuntur. Constat tamen, primum et summum 
praeceptum tunc temporis habitum fuisse, ea qvain 
splendidissime aedificare; et cum sacerdotes promit- 
terent, fore, ut tot hominibus in coelorum regno 
mansiones patronus conciliaret, qvot in templo, 
qvod qvisqve poneret, stare viri possent 21 ), con- 
ditores nulli operae pepercerunt, qvin et im- 
mensae capacitatis exstruerentur , et magnis impen- 
sis reficerentur 22 ). Templa perfecta conseeraban- 

‘ 9 ) Kristtiis cap. 14. 

20 ) Puls Biskuys saga cap. XI. 

21 ) EyrbyggjaS. cap. 49. 

**) ex. c. Uungrvaka cap. 17 de templo Schalholtensi 
ita loqvitur: “Duabus navibus advecta sunt ingentia ligna, 
qv» Klamgus episcopus in Norvegia caidi fecerat, templo 
aptata, qvod Schalholti exstrui curavit, tam materia) delectu, 
qvam ipsa fabricatione, qvalibet, qvam Islandia unqvain 
habuit, doiuo prajstantius. . . . Unam cum sederat hycmeni 

tur 23 ) variis dedicabantur, et post consecrationem 
pariter ac homines post susceptum baptismum, in 
albis fuisse dicuntur, similiqve modo campanae et 
altaria inaugurari solebant 24 ). 

episcopus, templum aedificare aggressus est. Tanti autem 
aliis visi sunt sumtus, qvi templo exstruendo singulis seme- 
stribus impendebantur, erogandi, tam in lignorum apparatum, 
qvam fabrorum mercedem atqve aliorum sustentationem, qvi— 
bus bic opus erat, ut visum sit pruderitioribus, omnem hoc 
opus pecuniam postulare, qvai ad sedem episcopalem e deci- 
mis aliisqvc reditibus redundaret.” Hoc anno 1153 et se- 
qventibus factum est, sed priores qvoqve episcopi Gissurus 
et Magnus templum Schalholtcnsc refecisse perhibentur; cfr. 
1. c. eap. 2 et 14. Fatendum qvidem est, reliqva templa 
non pari magnificentia exstructa fuisse, attamen pleriqve 
templorum conditores divites fuerunt et episcoporum hac in 
re vestigiis, etsi non passibus seqvis, insistere conabantur, 
(nam: regis ad exemplum totus componitur orbis), qvare 
semper, etsi tura Islandia sylvis abundaret, ligna majora 
templis condendis cx Norvegia petita fuerunt. 

23 ) Ibid. cap. 18. “Cum vero templum Schalholti ita 
exstructum esset, ut jam illud inaugurari posse episcopus 
judicaret, magnum Iautumqve convivium amicis paravit, ad 
qvod invitavit Bjttrnum episcopum , Vicolaum abbatem, mul- 
tosqve optimates, adeo ut ibi ingens convivarum numerus 
adesset. Uterqve episcopus Klrengus et Biiirnus, alter ex- 
trinsecus, alter intrinsecus templum inaugurarunt, consecra- 
runtqvc Petro apostolo, cui antea fuerat dicatum, orationem 
habente Nicolao abbate.'’ 

24 ) Plura de cajremoniis, inaugurationem comitari soli- 
tis, videndi cupidum, ablegare liceat ad Hist. Eccl. T. 1. 
p. 171 — 74, ubi copiosa harum rerum descriptio legitur; 
cfr. etiam Jus. Eccl. Am. cap. 5. 

§ 3 . 

Qvalem vim delubra in templorum Christianorum 

institutionem exseruerint. 

• % 

Fana gentilium a templis Christianis in Islandia 
excepta esse, ita ut illa in haec immediate saepius 
transierint, est factum historicum, cujus causa inter- 
naeqve rationes hic innui debent. Qvando res novae 
nobis amplectendae sunt, eo facilius admittuntur, qvo 
magis cum pristino cogitandi sentiendiqve tenore 
nostro conspirant. Templa igitur tam levi negotio 
in Islandia surrexisse, nemo mirabitur, qui perpen- 
derit, qvantum hi veotpuToi Christiani veteris mentis 
assvetaeqve cogitandi rationis retinuerint, ita ut potius 
nomina, qvam numina eos permutasse dixeris. Ut 
enim gentiles ex diis deabusqve genium sibi tute- 
larem elegerunt, qvem loco ipsi consecrato adstric- 
tum donisqve maxime colendum putarunt, sic etiam 
Christiani se ad tutelam sancti alicujus applicarunt, 
eiqve templum dedicarunt 25 ), ita ut nullum fere in 

25 ) Qvod gentiles septentrionales attinet, cfr. Olufs 
Tryggvasonar s. P. I, cap. 114, de Hacone comite Hla- 
densi, qvi Thorgerdam Horgabrudam adoravit,' necnon Viga - 
glums s. eap. 19. De primis in Islandia Christianis ad ferre 
liceat exemplum Aurligi, in § 2 supra commemorati, qvi a 
Patricio, Hebridum episcopo, educatus, templum Sancto Co- 
lumbo vel Columbillffi dedicavit ; cfr. Landnamas. p. 23, 
et nonnulli ejus posteri Esjubcrgenses dicti, in Columbillam, 
qvamvis non essent baptizat!, crediderunt; ibid. p. 26. Eidem 
Columbillie cum Deo Thorsteinus Illugi filius, templum, qvod 
exstruxit, consecravit; ibid. p. 35. Sanctus ille Columba vel 

Islandia templum reperiatur, qvin sancto alicui con- 
secratum sit, qvod ex indicibus, possessiones eorum 
continentibus, vulgo mdldagar , apparet. Sanctitas 
etiam, qvam gentiles delubris et circumjacenti regioni 
addixerant, qvasi per manus tradita, introducta in 
Islandiam religione Christiana, ad templa transiit, 


Columbilla vulgo fuisse creditur, Sanctus Columba, seculo 
se\to clarus in Hibernia monachus, qvi deinde in Britanniam 
profectus, in insula Kolumb-kill , ab ipso nomen trahente 
monasterium condidit, et librum, Regulam Monasticam in- 
scriptum, Kolumb-kill etiam vocatum, contexuit; cfr. Hist. 
Eccl. T. 1, p. 35 a. Alterum exemplum mox jam adferen- 
dum ingenium illius sevi, et qvam levis ab ethnicismo ad 
religionem Christianam transitus fuerit, qvomodoqve genii 
tutelares electi fuerint, egregie illustrat, et occurrit in Njdls- 
saga , vulgo 1\ jdla cap. 101. “Qvodant die Thangbrandus 
mane foras egressus tentorium erigi curavit, raissamqve in 
eo cantavit magno cum splendore, nam festum erat celebre. 
Halius Thangbrandum interrogat : in cujus memoriam hunc 
diem celebras? Thangbrandus respondet? in memoriam 
Michaclis, primi ordinis angeli. Qvarnam, inqvit Halius, est 
natura istius angeli ? Multis modis bona , regerit Thang- 
brandus; qvajcunqve recte feceris, icstimat, adeoqve est pro- 
pitius, ut, qvae ipsi placeant, pluris faciat (os qvam sint). 
Halius ait: velim milii fautor esset. Hoc impetrare poteris, 
inqvit Thangbrandus , teqve illi atqve Deo hodie addicc. 
Tum hoc mihi stipulor, addit Halius, ut tu pro angelo spon- 
deas , eum fore mihi angelum tutelarem. Spondeo , inqvit 
Thangbrandus ; qvo dieto, Halius cum omnibus domesticis 
sacrum lavacrum subiit. 1 ’ Cum hoe conferri potest Jus eccl. 
Arn. cap. 4, ubi decima: et oblationes templis solvend®, 
Deo et Sanctis ejus offerri dicuntur. 

ita ut qvodvis templum ab episcopo rite inaugura- 
tum, plenoqve jure gaudens, ex omni parte, sev 
circum circa, qvadraginta gressus in honorem Dei 
et hominum pacem possideret; qvod territorium aeqve 
ac ipsum templum jura asyli habuit; unde, qvi in 
templo et locis consecratis pugnam excitavit, capite 
plectendus fuit, et ex ejus bonis episcopo 15 mcircce 26 ) 
solvenda), reliqvum autem fisco regio adjudicandum. 
Nec ulli arma o: securim, gladium, hastam, fram- 
eam, malleum 27 ), in templa ferre, aut ad eorum 
parietes collocare licitum fuit; si qvis autem secus 
fecisset, relegationis poena mulctatus fuit; actor 
istius causae, mandatarius episcopi, pastor ecclesiae, 
incolave fundi esse debuit, qvi si actioni superse- 
dissent, publica evasit. Exceptio tamen pereintoria 
reo competit, et si testibus convincere posset, se 
arma in templum ideo gessisse, ut necessariam iis 
ministraret reparationem, et si qvis causam stipu- 
lata manu arbitrio episcopi subjiceret, tantum pecuniae, 
qvantum decerneret , se soluturum promittens 28 ). 

20 ) De legali computatione aut erogationum ex contrac- 
tibus civilibus, aut mulcta? pecuniari», juxta valorem aliti, 
orlug , eyrir , mork atqve hundrad , multum fuit disputatum; 
cfr. Hist. Eecl. T. 1 , p. 63 — 66, et M. Slephetisen com- 
ment. inaug. “de legibus , qv® jus islandicum hodiernum 
efficiant” etc. (Havn. 1819) , p. 44. Hic tantum monuisse 
sufficiat, mork mulctarum expendi 1 ora et 1 ortuga, sive 
1| nummi uncialis. 

27 ) o : ox, sver&, spiol , svifra , brynlroll. 

28 ) Jus. eccl. Vet. (ed. Thork. 1775), cap. 48 j cfr. 

Qvicunqve autem aliqvid deliqverat, et in caemeteria 
aut templa confugit, ibidem ab omni vi et poena 
tutus esse debuit, nisi ad pecuniam lucri faciendam 
avaritia ductus , aliqvem intra templum vel caeme- 
terium vulnere aut morte affecisset; huic enim, cum 
in ipsam legem commisisset, immunitatis beneficio 
frui non licuit. His exceptis, pastor ecclesiae uni- 
cuiqve in templum confugienti subvenire debuit, ne 
frigore, cibi potusve inopia periret, si cognati aut 
amici opem in bis illi ferre neqvircnt. Hoc jus 
asyli rex Norvegiae Haconus Magni filius, cognomine 
hulcggr, rescripto ad Islandos anno 1314 dato, ita 
confirmavit , ut clericis permitteret , ad loca sacra 
fugientes reos sustentare, donec in Norvegiam, ut 
a persecutione liberos, sed immunitate canonica ibi- 
dem fruituros, transmittere possent 2 - J ). Qvi vero 
pastorem aliumve, se in templi tutelam recipienti 
succurrentem impediret, eosve a templo vel caeme- 
terio, tumultu, vi, vel dolo abstraheret, eandem sibi 
attraxit poenam, ac si insontem ibidem occidisset, 
excommunicationis nempe , usqve dum auctoritate 
episcopi absolveretur. Hanc templorum sanctitatem 

etiam Jus. cccl. Arn. cap. 6, qvod statuit, sua cuicunqve, 
qvaj in loca sacra intulerit, arma tribus unciis redimenda; 
cetcroqvin ea esse commissa ; si vero intra duos menses 
lytrum non solvatur, episcopo pretii semissem, alteram vero 
templo capiendam esse. 

*°) cfr. Hist. eccl. T. 1, p. 41G, ubi hujus constitutionis 
articulus exscriptus c Codice Bibliotheca? Magnajana? Nr. 351 
in fol. repentur. 

\ • 

asyliqve jura, a gentilibus liaereditate qvasi accepta, 
episcopi catholici, ad imperium suum totiusqve cleri 
augendum, anxie diligenterqve foverunt atqve nutri- 
erunt; namqve ab initio ideo templa hominibus re- 
fugio destinata fuisse videntur, ut, cum ob delicta 
casu culpave commissa persecutionibus expositi es- 
sent, pendente causa legitime discutienda, ab omni 
injuria liberi esse possent ; verum deinde ad qvae- 
cunqve scelerum genera ista asyli jura dilatata fue- 
runt ; qvod etiam in Islandia factum esse , tam ex 
annalibus, qvam rescripto regis Friderici Secundi, 
ad talem asyli ecclesiastici abusum abrogandum, anno 
1587 dato, conspicuum est 30 ). Praeterea delubra, 
ut certo territorio adscripta, ut privatorum possessio, 
tributiqve exigendi jure praedita , in parochiarum 
formationem, in templorum dolationem, decimarum- 
que introductionem, aliqvam vim exseruisse videntur, 
de qva suis locis infra agemus. Qvamvis autem 
fana templis instituendis viam munierint, et utraqve 
historicam qvandam similitudinis speciem prae se 
ferant, in eo tamen inter se differunt, qvod si utra- 
qve in Islandia a privatis essent condita , illa pro 
lubitu conditoris iterum dirui possent, haec denuo 
erigi et instaurari deberent. Religionis qvippe Chri- 
stianae talis est indoles , qvod omnium temporum 
terrarumqve experientia docet, ut si vel cultus ejus 
et res lilurgica a singulis ratione qvam maxime sub- 


Ibici. T. 3, pag. 28. 

jectiva instituantur, paullalim tamen hunc habitum 
subjectivum exuere et in eum formantium vim suam 
exserere incipiat , adeo ut cev objectivum qvid et 
supra hominem elevatum appareat; haec idea in Jure 
eccl. Vetere cap. 9 et Jure eccl. Novo cap. 4 ita 
expressa est, ut dominus fundi in praedio suo temp- 
lum exstruere jubeatur, ubicunqve antea aedificatum 
fuerit. Idem qvoqve Lex Gulens. ap. Paus 1, p. 18: 
“cuivis privato, sive satrapae sive colono, sive cui 
demum templi ab ipso exstructi conservatio incumbit, 
destructio interdicta est”. 

De sacellis eortnnqve ad alia templa relatione . 

Qvemadmodum ecclesiae templis carere neqveunt, 
sic etiam templa ecclesias sive coetus desiderant, 
qvod ex mutuo inter vim religionis piumqve animi 
humani desiderium nexu proficiscitur. Qvando de 
conservatione templorum sermo est, hoc in univer- 
sum de iis dictum esse, per se patet, non vero de 
uno alterovc templo ob singulares causas abrogato, 
aut a coetu suo destituto, nec omnino de sacellis, 
qvae qvoad finem, ambitum ac jura a reliqvis sacris 
sedibus aliqvantum diversa fuerunt. Sacella aliaqve 
templa in Islandia id commune habent, qvod a pri- 
vatis initio utraqve instituta sunt; sed in eo mox a 
se invicem divergunt, qvod lisec publicis, illa pri- 
vatis usibus proprie destinata fuerunt, qvare etiam 
oratoria domestica vocantur. Veruntamen, cum ab 

iis interdum erigerentur, qvi a templo procul habi- 
tarent, qvod propter itineris longitudinem molcstiasve 
freqventare neqvirent, haud raro factum est, ut plures 
iisdem rationibus adacti, sacra in sacellis celebrandi 
veniam nanciscerentur, pro qva impetranda decimas 
aliaqve tributa in eorum conservationem penderent, 
taliqve modo parvi coetus ad tempus circa sacella 
formarentur. Cum igitur in insulis et locis a templo 
remotis sacella necessaria viderentur, episcopi ea 
qvandoqve conservari dirutaqve instaurari jusserunt, 
et cum possessoribus eorum, qvibus majori oneri 
qvam lucro erant, de sacris redimendis controversias 
habuerunt. Maxima tamen sacellorum pars sine 
caetu fuit privatisqve usibus inserviit, et tum posses- 
sores ab episcopis id impetrare necessarium habu- 
erunt, ut sacra in iis a parocho administrari per- 
mitterent; sed langvescente interdum temporis de- 
cursu hoc desiderio religioso, episcopi, ne qvid in- 
de detrimenti salaria parochorum caperent, sacella 
conservandi sacraqve redimendi officium dominis in- 
junxerunt. Ita sacella varia variis temporibus, 
nunqvam tamen eadem ac reliqva templa, jura ha- 
buerunt. In neutro Jure Isi. ecclesiastico qvicqvam de 
sacellis constitutum est, nisi qvod ex praescripto Juris 
eccl. Veteris cap. 14 ab episcopo rite inauguranda 
fuerunt et consecratio eorum sex unciis redimenda, 
et secundum Jus Arn. cap. 15 sacella nondum in- 
augurata decimas percipere prohibentur. Deinde 
Jonas Halthori filius episcopus Schalholtensis (f 1339) 

constituit, ut sacella, in qvibus episcopus sacra cele- 
brari permitteret, eodem jure asyli, ac alia templa 
parochialia gauderent, ita ut, qvi alienas facultates 
furto, rapina, vel latrocinio, aut vi qvalicunqve inde 
auferret, ipso facto excommunicationem incurreret 31 ); 
sed in alia constitutione, ab episcopo Gyrduro con- 
firmata, cavit, ne uxores in sacella introducerentur, 
nec infantes ibi baptizarentur et nullibi nisi in templo 
cujusvis parochiali conjuges copularentur 32 ). Ex 
ea constitutione, qvam episcopus Schalboltensis Odd- 
geirus Thorsteini filius anno 1375, qvartam occiden- 
talem visitans, de decimis e praediis, in qvibus sa- 
cella exstructa essent, solvendis fecit, apparet, co- 
lonos, ubi sacella diruta fuerunt, nec sacerdoti obla- 
tiones dare, nec impensas rependere voluisse, om- 
ni noqve sacra diebus profestis ex illius mandato 
celebrare detrectasse; qvare stricte severeqve praecepit, 
ut patres familias diebus profestis sacra in sacellis 
freqvenlarent, ubi sacerdotes diebus festis illa cele- 
brare neqvirent, ut in insulis procul distantibus, qvo 
pro lubitu iter non semper fieri posset, aut ubi sa- 
cerdos in pluribus templis sacris operari deberet. 
Ubi vero sacella non integra conservarentur, colonis 
pastori plenam oblationem solvendam edixit, si modo 


31 ) cfr. Hist. Eccl. T. 2, p. 82 — 8.3. efr. etiam rpiscopi 
Gyrduri decretum synodalc 1354 huic omnino consentaneum; 
ibid. p. 110. 

w ) lbid. p. 8G. 

ille in templo suo domestico , tot missas, qvot in 
sacello dicendae erant, incola) praedii, in qvo sacel- 
lum situm fuerat, sumtibus caneret, qvamvis illi, 
qvi expensas subministrare tenerentur, nec missae 
interesse, nec sumtus erogare vellent; et si modo 
sacerdos se missam dicturum profiteretur, aeqvale 
illi jus oblationem reqvirendi et incolae fundi istius 
ecclesiastici redeintionem victus sacerdotis pro con- 
svetudine recepta integram addixit; villarum autem, 
ubi sacella diruta essent, possessores ad illa intra 
certum tempus instauranda adigi jussit; sacerdotibus 
vero in templo domestico octo missas pro qvocun- 
qve sacello diruto canendi officium injunxit, in 
cujus laboris praemium integram portionem pro 
rata sacelli acciperent 33 ). Vilchinus episcopus 
Schallioltensis in Statuto, qvod anno 1396 de bono- 
rum templorum rationibus reddendis aliisqve sanxit, 
sacella pariter ac templa bene conservari et intra 
duodecim menses exstrui jussit , qvae facere negli- 
genti pro sacellis duodecim unciarum mulctam in- 
tendit 34 ). Si haec de sacellis statuta observamus, 
videmus episcopos iis conservandis et instaurandis 
necnon sacris ibi celebrandis acriter institisse, unde 
in eos, qvod hanc rem attinet, vix qvadrare poterit 
edictum Haconi Norvegiae regis, de jure ecclesia- 


33 ) Ibi d. pag. 124 sq<j. 
3l ) Ibid. pag. 138. 

stico et judicibus agens 35 ), ubi iniqvum esse decla- 
ratur, eos, qvorum majores sacella suis impensis 
exstruxerint, ipsive aliqvid ad sacrorum sustentatio- 
nem aut alia officia contulerint, sacris ideo carere 
suaqve impendere, qvod episcopi illis pastorem ad 
sacra peragenda constituere denegent; sed hoc edic- 
tum primum Norvegis datum et ab Haconi demum 
successore in Islandiam transmissum fuit, nec sa- 
cella nisi obiter attingit. Verisimile qvoqve est, 
etsi hoc historicis argumentis careat, in qvibusdam 
locis inter sacerdotes et sacellorum possessores de 
sacris redimendis convenire non potuisse , et haec 
ideo ab illis neglecta fuisse, consentientibus episco- 
pis, qvi semper a partibus cleri stare solerent; 
qvod etiam sacra diebus profestis in sacellis obe- 
undi laicis ingrata consvetudo provocasse videtur. 
E veteribus templorum indicibus apparet, ad multa 
templa sacella pertinuisse, iisqve annuum tributum 
solvere debuisse, qvod tamen omnino diversum fuit, 
adeo ut nonnullis duodecim, aliis decem, et qvibus- 

35 ) Ibld. p. 419 — 22. Hoc edictum ita incipit : penna 
hdtt ha fer syslumonnum varum oc logmdnnum at hafa 
oc dyggilega at halda at geyma til uppihalds rett- 
inda pegnanna oc annarra undirmanna virdulegs herra 
Noregs konungs etc. o : Hunc modum in couservando civium 
jure et aliorum illustris Norvegiic regis subditorum, pra;fecti 
et nomophylaces teneant, oportet etc. (Qvo anno hoc edic- 
tum datum sit, non constat). Mirum sane videtur, qvod 
F. Johanmcus sacella ante Reformationem , qvantum nos 
invenire potuerimus , vix uno verbo commemoret. 

dam non nisi sex orlugce erogandae essent. Qvam- 
vis de liorum sacellorum ad templa relatione legibus 
nihil constitutum reperiatur, consentaneum tamen 
est, sacella ista conservandi, instaurandi, omnibus 
necessariis instruendi, sacrisqve providendi officium 
templi competentis patrono incubuisse. 

§ 5 . 

De parochiis , earum formatione atqve ambitu . 

Verisimile qvidem est, fana gentilium, qvae, reli- 
gione christiana legibus sancita, in templa mutata 
sunt, ad primam parochiarum delineationem provo- 
candam aliqvid contulisse, ita ut tribus, illis qvon- 
dam adscriptae, haec freqventare perseverarim; hoc 
tamen accuratius definiri omnino neqvit, cum et 
antiqvissima terrae divisio, novis fanis deinde additis, 
perturbaretur, et nova templa, a delubris non de- 
pendentia, sed intra eorum territorium surgentia, 
talem regionum descriptionem respectu ecclesiastico 
incertam et fluctuantem redderent. In alto histori- 
corum de prima parochiarum formatione silentio, 
pauca tantum dicenda habemus. Parochias non 
subito sed paullatim exortas esse, mulla nobis per- 
svadent. Omnia qvippe templa, vigente adhuc repu- 
blica islandica, a privatis condita fuerunt, arbitrioqve 
singulorum sine dubio relictum, qvodnam potissimum 
templum freqventare gestirent; verum hanc liber- 
tatem peculiaris terrae silus, viarum longitudo, fluvii 
et id genus alia ita circumscripserunt, ut sacra in 

proximo sibi qvisqve templo celebrare soleret; ita 
parochiae sensim sensimqve efformatae sunt, ad qvas 
praedia inter duo templa media, a neutro nondum 
occupata, ut in tali rerum explicatione fieri solet, 
tandem accesserunt. Verum huic parochiarum effor- 
mationi , rei ipsius naturae maxime convenienti , 
primo qvidem aspectu repugnare videntur praecepta, 
Juris eccl. Veteris, cap. 9, qvae jubent, “decimas 
templis juxta episcopi divisionem et arbitrium offerri, 
eumqve in finem episcopum territoria et singulorum 
praediorum decimas singulis templis dividere”, et 
cap. 40, ubi mandatum est, “ita de omnibus domi- 
ciliis decimas solvi, ut episcopus templis dispertia- 
tur, qvaliscunqve incola fuerit”; necnon Juris Arnae- 
ani cap. 15, qvo praecepta Juris eccl. Veteris repetita 
sunt, et praeterea constitutum, “ut omnes decimas 
unius ulnae majoresve soluturi , singulis duodecim 
mensibus templo, ab episcopo nominato, ad candelas 
binas cerae uncias earumve lytrum solverent”; nam, 
si parochiarum descriptio et decimarum inter sin- 
gula templa distributio episcoporum arbitrio relictae 
fuerunt, suspicio oriri posset, spontaneam paro- 
chiarum formationem illorum imperio saepius tur- 
batam et impeditam fuisse. Primum autem haec 
praecepta ostendunt, parochiarum formationem per 
longam annorum seriem liberam fuisse , nec ante 
annum 1274, qvo Jus eccl. Arnaeanum concinnatum 
est, absolutam esse, alias enim auctor istius Juris 
mandata Juris eccl. Veteris repetere et candelarum 

pensiones inter singula templa dividendi jus epi- 
scopis reservare opus non habuisset, neqve id facere 
potuisset; deinde qvoqve observandum est, templo- 
rum praediorumqve situm, in bac re arbitrarie ver- 
sari, episcopis non permisisse, sed eos, velut phy- 
sica qvadam necessitate coactos , in decimis inter 
templa distribuendis, consvetudinem , in qvocunqve 
loco receptam, secutos esse; unde facile colligitur, 
praeceptis istis tributorum de iis praediis ratio- 
nem potissimum haberi, qvae inter duo templa 
media a neutro nondum essent occupata; cum enim 
nihili momenti esse videretur, utri tandem templo 
adjicerentur, et utrumqve pari colonorum negotio 
fieri posset, ad avertendas hinc lites inter patronos 
templorum orituras, arbitrium episcoporum neces- 
sarium fuit. Qvod autem Jus eccl. Vetus territoria 
inter singula templa episcopis dividenda nominat, 
id in universum ita non esse intelligendum , ac si 
episcopus omnes parochias certis finibus dispungere 
deberet, ejusdem praecepti in Jure Arnaeano iterata 
inculcatio declarat; nam si hic verborum sensus 
esset, sine dubio intra annos 1123 et 1274, sive 
tempore inter Veteris atqve Novi juris ecclesiastici 
publicationem praeterlapso, factum esset, tum vero 
hoc Jus idem praeceptum neqve repetere, nec de 
episcoporum potestate candelarum pensiones pro 
lubitu inter templa distribuendi loqvi potuisset, cum 
haec pensio qvotannis eroganda sit, et praedia cum 
omnibus annuis ecclesiasticis tributis ad singula 


31 


templa accessisse existimanda sint. Verba igitur 
utriusqve Juris ecclesiastici non de facto episcopis 
semel faciendo, sed de jure faciendi explicanda 
sunt, et tum sensus eorum valde expeditus est. 
Cum qvippe parochiae ubiqve nondum formata! 
essent, permulta praedia necessario fuerunt, qvae ad 
nullum certum templum pertinerent, qvorum vero 
coloni nunc hoc, nunc illud promiscue freqventa- 
rent, et in his locis nova templa identidem surrex- 
erunt, qvae omnia finitima praedia et fortasse ex 
antiqvis parochiis nonnulla, a templo suo remotis- 
sima, ad se traxerunt. Hinc vero inter veterum 
novorumqve templorum patronos de territorio fre- 
qventes controversiae ortae sint, necesse est, qvae 
episcopis huic rei sese immiscendi harumqve paro- 
chiarum limites determinandi potestatem sibi vindi- 
candi opportunam satis occasionem praebuerunt, et 
ad hunc rerum statum utrumqve Jus ecclesiasticum 
potissimum respicere, non dubium videtur. Si vero 
qvaeritur, qvando tandem parochiarum formatio ab- 
soluta fuerit, hoc ad certum tempus referre non 
valemus, qvamvis verisimile sit, ineunte seculo de- 
cimo qvarto, cum episcopi indices ecclesiasticos in 
unum colligere inciperent, pleraqve praedia sua 
templa agnovisse; sed iterum parochiarum fines 
conturbatos esse annis 1402 — 5, qvibus atrox Islan- 
diam epidemica pestis pervagata est, tantamqve ho- 
minum ac pecudum stragem edidit, ut integri trac- 
tus ac paraeciae ad perpetuam solitudinem redactae 

sint, nec tertia pars incolarum superstes esset 36 ); 
qvae de parochiarum formationis tempore sententia 
confirmatur edicto, qvod Gyrdurus episcopus Schal- 
holtensis anno 1354, occidentalem qvadrantem invi- 
sens, parochianis Stadastadensibus et Kolbeinsta- 
densibus dedit, qvo mandavit, ut patrono tem- 
pli, in cujus paraecia fundi essent, decimae solve- 
rentur; qvod ubiqve valere non potuisset, nisi tum 
plerarumqve paraeciarum fines constituti fuissent. 
Si, qvae de parochiarum formatione dicta sunt, vera 
sumuntur, seqvitur etiam, singularum ambitum pro 
vario locorum situ varium fuisse. 


f 

Cap. 2. 

DE BONIS ET REDITIBUS TEMPLORUM. 


§ 1 . 


De illorum prima dolatione. 

Postqvam religio Christiana in Islandia radices 
qvalescunqve agere coepit, permulta templa de novo 
condita et antiqva identidem refecta sunt, cum ditio- 
res pleriqve templa qvam amplissima et splendidis- 
sima in villis suis condere, invicem inter se certa- 
rent, qvibus magni pretii ornamenta, vestes sacras 
atqve campanas suis sumtibus compararunt. Non- 
nulli qvoqve alia, ut vaccas, boves, oves, eqvos, 
sues, ceteraqve animantia iis adscripscrunt; qvin 


36 ) cfr. Hist. Eccl. T. 1. p. 135 sqq. 218, 353. 

inio, aut ipsum totum fundum, aut dimidium, aut 
aliqvam ejus partem, praeterea etiam alia praedia, 
jam cum sjivis, oris maritimis, cum piscinis, avi- 
ariis, talibusqve, qvae aliqvem fructum ferrent, jam 
sine iis, in Jperpetuum peculium sacris aedibus ad- 
dici curaverunt, sed singuli eam conditionem et 
cautelam adhibuerunt, ut ipsi eorumque posteri in 
haec omnia perpetuo patronatus jure gauderent, et 
ex iis usum fructum auferrent 37 ); ipsa vero templa, 
illorum ornamenta et utensilia sarta tecta servarent 
et augerent, necnon sacris rite obeundis et admini- 
strandis prospicerent. Qvae primum hac in re pie- 
tati et religioni plerumqve debebantur, saepius deinde 
prudentia facta sunt, cum enim multi procedente 
tempore in periculum venirent, ne ob delicta com- 
missa imperiove episcoporum omnibus bonis mobi- 
libus aeqve ac immobilibus spoliarentur, aliqvam 
horum partem imminenti periculo eripiendam, lem- 

3r ) Hoc ita non intelligendum est, ac si primi templo- 
rum conditores literarum aliorumvc testimoniorum fide, lucc 
jura sibi suisqve posteris vindicaverint, qvai praividere neqvi- 
rent, ab aliis unqvam tentata et violata fore. Cum enim 
delubra, qva; pr*tores pleno jure possidebant, a templis 
exciperentur, ea sententia vulgo recepta fuit, similem utro- 
rumqvc conditionem esse. Postea vero, cum episcopi inspec- 
tionem templorum sibi vindicarent, legesqve de illorum con- 
servatione dare inciperent, laici hoc dominii jus, ccv rem 
nemini non notam, magis magisqve urgere ac defendere ce- 
perunt, illudqve tandem nova templa condentes, sibi suisqve 
posteris expressis verbis reservarunt. 

pio, imprimis, cujus aut ipsi, aut eorum propinqvi 
patroni erant, haud raro assignarunt. Ad dotem 
qvoqve templorum augendam haud parum contulit 
praeceptum Juris eccl. Veteris cap. 9 “qvo dominus 
fundi templum tam amplis ditare bonis jubetur, ut 
episcopus id ideo consecrare velit”, cum inaugura- 
tio templi gravissima omninoqve necessaria habere- 
tur, haec vero e judicio episcopi, de justa illius 
dotatione ferendo, penderet (cfr. Jus eccl. Arn. 
cap. 4). 


§ 2. 

De decimis. 

Qvamvis annuum illud tributum, a provinciali- 
bus in usus fanorum erogandum, cujus supra in 
cap. 1 § 1 mentio facta est, introducta in Islandiam 
religione Christiana, ad templa redundasse, verisi- 
mile sit, legibus tamen demum anno 1096 certi 
reditus illis assignati sunt 38 ); tum enim Gissurus 
Isleifi filius, episcopus Schalholtensis, Saemundi Sig- 
fussonii consilio et opera, legem de decumis ex. 
omnibus bonis tam mobilibus qvam immobilibus, 
juramenti fide ab ipsis dominis aestimatis, praestan- 
dis condidit, qvam per nomophylacem Marcum 
Skeggii filium, in comitiis generalibus, nemine 

38 ) Alii hoc ad annum 1097 vel 1098 referunt; cfr. 
Hist. Eccl. T. 1. p. 120. Non modo in Islandia, sed ubiqve 
etiam primis terse christianic seculis, templa, non decimis, 
sed bonis suis et oblationibus conservabantur. 

refragante, sanciri et in leges referri curavit 39 ), 
quae deinde juri ecclesiastico Thorlaco-Ketilliano, 
anno 1123 concinnato, inserta fuit 40 ). Ex hac 

39 ) cfr. Hungrvaka cap. 6. Schedas Arii p. GO sqq. 
Kristnisaga p. 110. Sturlungasaga Lib. 4. cap. 2. Hist. 
Eccl. T. I. p. 120 sqq. 133. 198. 244. Qvod decima- 
rum introductio in Islandiam tam facile successerit, veteres 
omnes amori, qvem populares in Gissurum episcopum fere- 
bant, acceptum referunt. Sed addendum putat Dr. F. Jo- 
hannsus religionis amorem et animorum erga eandem affec- 
tura. Has res ad decimas introducendas plurimum valuisse, 
non negamus, qvamvis ea se causa citius offerre videatur, 
qvod ipsi praetores, qvi auctoritate sua reliqvum populum ad 
qvajvis amplectenda impellere valuerunt, templorum qvoqvc 
patroni erant, et ex' introductione decimarum haud parum 
emolumenti perceperunt. 

*°) Hujus constitutionis exemplar fide dignum difficulter 
parari poterit, qvamvis articuli ejus fundamentales per inter- 
lapsa secula auctoritatem invariatam servaverint. Laudatum 
qvidem statutum F. Johannaei Hist. Isi. Eccl. T. 1. pag. 118 sqq. 
particulatim insertum legitur, sed integrum in Juris eccl. 
Thorlaco-Ketilliani cap. 28 sqq., cujus exempla tantum inter 
se differunt, ut hoc statutum editionis Thorkelian® caput 
36tum occupet, ceterum 51 capita continentis, dum F. Jo- 
hanmeus huic Juri modo 35 capp. annumeret, qv® res inde 
derivanda est, qvod hoc Jus varia, dum viguit, incrementa 
subinde recepit, qv® qvoqvc in ipso codice s®pius innuuntur, 

. qvo factum est, ut inter codices manuscriptos magnum dis- 
crimen intercedat, cum alii pristinam formam anxie serva- 
verint , alii serioris ®tatis additamenta suis locis inserere 
non dubitaverint, aut ea supplementi instar subjunxerint. 
Hoc statutum codici ecclesiastico non primitus insertum, sed 
posterioribus demum temporibus ei subjunctum fuit; cfr. 

3 » 

constitutione decimae in qvatuor partes dividendae 
erant aeqvales, qvarum una pauperibus, altera epi- 
scopo, tertia templo, qvartaqve sacerdoti cessit 41 ), 
uncia vero minores indivisae manserunt 42 ). Ex hac 
constitutione, qvi decem mercium uncias possiderent, 
unam ulnam, sev sexagesimam sortis partem, deci- 
marum loco dare tenebantur, qvi viginti uncias in 
bonis haberent, duas ulnas pendere, qvi autem 
decem unciarum decades possiderent, sex ulnarum 
decimas dare debebant; et sic porro. Res piis usi- 
bus oblatae inter decimandas habitae non sunt; simi- 
liter libri sacerdotum, vestes sacrae resqve ad mini- 
sterium divinum necessariae, necnon villicationis 
reliqviae vere exstantes, si colonus villicare perge- 

Schlegel commentat. G ragas prtefix. pag. XXXV. In jus 
etiain Arnaianum cap. 14 — 15 contenta illius recepta sunt, 
varie tamen mutata et aucta, imprimis qvod mulctas pecu- 
niarias attinet, qvas pro decimarum retentione pra;cipit. 

41 ) cfr. Jus eccl. Vetus cap. 38 et 40. In Islandia de- 
cima) in qvatuor partes adhuc dividuntur, sed in Dania inde 
a Reformationis temporibus modo tripartita) sunt. 

42 ) In hanc constitutionem decimalem prolixos vide com- 
mentarios in Hist. Eccl. T. 1. pag. 120 — 133 et M, Stephen- 
sen Commentat. de legibus islandicis etc. p. 82 — 02; cfr. 
etiam Anhang til Hofmans Afhandliug om Tiende , edit. 
1777 pag. 116 — 123. Qvare hic eadem repetere superfluum 
foret. Monuisse tantum sufliciat, tum de fundamento com- 
putationis decimarum, qvam de illarum objecto, multa diu 
dubia fuisse vexata, de qvibus enodandis commentarii laudati 
agunt. 

ret 43 ), si vero desisteret, aut reliqviarum qvicqvam 
alienaret, tum decimandae fuerunt. Reliqva omnia 
sua bona, derato aere alieno, tributum comitiale 
solventes decimare tenebantur 44 ). Duae decimarum 
qvartae, sive qvae dimidium decimarum a qvovis 

solvendanun effecerunt, singulis templis et sacerdo- 

% 

tibus pendendae, ex Juris Veteris praescripto, cura- 
tori templi, cui decimae assignatae fuerunt, in ma- 
nus tradi debuerunt 45 ). Qvarta decimarum, usui 
sacerdotum destinata, pannis inqvilinis, togis pro- 
mercalibus, pellibus agninis, auro argentove defae- 
cato eroganda fuit; qvarta vero, templis debita, 
cera, thure, lignis, pice, novisve linteis, ornatui 
ecclesiastico aptis, prout in qvavis toparchia pannis 
inqvilinis emi possent, solvenda 46 ). 

Juxta Acta comitialia anni 1625 villicationis reliqvi- 
arum nomine venit tanta omnium bonorum massa; pars, 
qvanti alimenta, singulis domesticis ab initio testatis ad 
initium usqve hyemis inseqventis, piacstanda, constant. 

44 ) E sorte, dcclnue solvendte fuerunt, et ex. viginti un- 
ciis, ad pretium mercium aestimandis, in qvatuor partes 
dividenda;, minores vero solis inopibus cesserunt; qvod etiam 
census fundamentum fuisse, Kristni saga pag. 113 conceptis 
verbis testatur; licet alii usurae decimandi modum super- 
struere, indeqve in decimis constituendis exire voluerint; 
cfr. etiam Jus eccl. Vct. cap. 36. Mirum sane, hanc con- 
stitutionem ad nostra usqve tempora viguisse, cum iniqvum 
esse videatur, qvo qvis opulentior 6it, eo minores decimas 
illum pro rata expendere. 

^3 Jus eccl. Yet. cap. 40. 

^3 Jus Arn. cap. 15 totam templi qvartam pannis in- 





§ 3 . 

De primitivo hujus instituti consilio. 

Gissurum episcopum et qvi cum eo hanc deci- 
marum constitutionem condiderunt, qvarlam templis 
assignando, clerum locupletare in animo habuisse, 
vero absimile est, cum et politici ordinis viri huic 
rei ordinandae adessent, et ipsi omnes templa possi- 
derent, nec ullum ejus vestigium reperiatur, qvod 
primi Islandiae episcopi templa cleri dominio sub- 
jicere studuerint, qvippe qvi e contrario decimas 
oblationesqve sacerdotales templi patrono tradi jube- 
rent 47 ). Sine dubio Gissurus et reliqvi legislatores 
ad morem antiqvum, a majoribus receptum, respex- 
erunt, qvo delubra freqventantes tributum hoc no- 
mine solvere tenebantur, eumqve, cum justo et 
aeqvo fundamento niteretur, ad templa christiana 
applicarunt, probe intelligentes, templorum patro- 
nis, qvippe qvi omnes essent homines privati, cum 
nec lege, nec pacto convento obligati essent, tem- 
plorum suis sumtibus conservandorum officium, ali- 
ter injungi neqvire. Sed ex qvo episcopi catholici 
inspectionem templorum, redituumqve ecclesiastico- 


qvilinis solvi permittit. Decimas longe majores antiqvitus 
ob majorem terra? fertilitatem et armentorum pecorisqve 
multitudinem, qvam nostris temporibus, fuisse, e priscis 
annalibus constat; cfr. episcopi Dr. Joh. Finniei dissertat. 

r 

um mann/(ekkun af ha thurum d Islandi , insert. Itcrd. I. 
fcl. rit 9 vol. 14, p. 06 — 67. 

47 ) cfr. Jus eccl. Vet. cap. 40. 

rum administrationem sibi vindicare caeperunt, accu- 
ratius qvoqve inter bona publica et privata distin- 
gvere, necnon a templorum patronis decimarum, 
ac nominatim qvartae templis debitae, rationes exigere 
aggressi sunt, de qvo plura infra cap. 3, § 7 
dicenda sunt. 

§ 4. 

De pretio sepultura. 

Ad reditus qvoqve templorum tributum pro 
sepultura in caemeteriis pertinet. Antiqvissimis tem- 
poribus eo sanctior sepulturae locus habebatur, tan- 
toqve majoris constabat, qvanto propius a templo 
situs fuit; unde tale conditorium, ipsum templi 
parietem attingens, qvod in Jure eccl. Vicensium 
undir upsar dropa appellatur, plurimi esse sole- 
bat. Sed in Jure eccl. Vctere cap. 5, pretium se- 
pulturae ita constitutum fuit, ut sepulcrum pro qvo- 
vis homine duodecim, sed pro infante edentulo, 
sex tantum ulnis redimendum esset 48 ), nulla ejus 
habita ratione, utrum sepulcra templo vicina, an 
remotiora essent. Jus eccl. Arnaeanum cap. 11, 
locum qvidem dormitorii ad templum pretio vendi 
prohibuit, veruntamen episcopo id officii injunxit, 
mnemosyna pro hac re offerre negligentes, ad anti- 

48 ) Hunc canonem contrarium esse Concilio Triburicnsi, 
habito anno 895, ubi omnibus interdictum sit, terram mortuis 
vendere, observavit Thorkel. in edit. Juris eccl. Yet. I. c. 
Nota 14. De pretio sepultura; in Dania post Reformationem, 
cfr. C.T. Engelstoft Liturgiens el/er Alter bo gens og Kirke- 
rilualels Historie i Danmark (1840), p. 307 — 8. 

qvam consvetudinem servandam adigere 4y ) ; cui 
qvoqve mandato episcopos obtemperasse, apparet 
ex edicto Petri Nicolai lilii episcopi Holani (post 
annum 1391), qvo cuicunqve mercedem pro loco 
sepulturae pendere detrectanti , trium marcarum 
mulcta irrogata fuit 60 ). Sed lucrosum Juris Arnae- 
ani oblationes pro sepulcro, nomine tantum volun- 
tarias, exigendi praeceptum ad Reformationem usqve 
obtinuisse, tum vero exulasse et morem iterum Juris 
Veteris revocatum esse, Acta comitialia anni 1604 
indicare videntur 51 ). 

49 ) Qvod oblationes voluntarias pro certo sepultura: 
pretio imperatas attinet, hoc Juris Arnaiani proccptum cum 
Statuto archicpiscopi Elifi Korti filii anno 1322 sancito, con- 
venit , qvo prohibitum est omnibus clericis sub poena ex- 
communicationis , aliqvcm inire contractum vel conditionem, 
vel pignus acceptare vel expostulare a qvodam pro copula- 
tione, sepultura, unctione extrema, vel alia qvncunqve officii 
sacerdotalis parte, qvam qvicunqve sacerdos sine omni mer- 
cede prostare debeat; at post absolutam hanc muneris par- 
tem, permissum est, expostulare ex antiqvo titulo, et acceptari, 
qvodcunqve ille lubens prostare voluerit; cfr. Hist. Eccl. 
T. 1, p. 493. 

*°) Ibid T. 2, pag. 224. 

De significatione mortuariorum , ab hoc sepulcri 
pretio diversorum, F. Johannteum in Hist. Eccl. T. 4, pag. 
182 (a) ipsum loqventcm inducere liceat: “In codice Yil- 
chiniano, jura et possessiones templorum describente, ut et 
passim alibi , fit mentio mortuariorum , ut tributi cujusdam 
lucrosi, templis pendi soliti, qvod Periodo tertia impositum 
et indictum fuisse et deinceps continuatum putamus } fuit 
autem mortualium jus illud, qvod ecclesia) aut ejus Rectori 

§ 5 . 

Ve candelarum pensione. 

Reditibus deinde templorum annumerari debet 
tributum ad candelas sacras qvotannis a parochia- 
nis erogandum, cujus origo, cum in Jure ecclesia- 
stico, qvod Thorlacum et Ketillum auctores agno- 
scit, non commemoretur 5 -), sed in Arnseano prae- 

debebatur, cura qvis decederet, o: cum decedens parochianus 
tria vel plura in bonis suis haberet animalia, optimo, cui 
de jure fuerit debitum, reservato ecclesiee sufe, a qva recepit 
sacramenta dum viveret, sine dolo, fraude, sev contradictione, 
qvadibet pro recompensatione subtractionis personalium deci- 
marum, necnon oblationum. Secundum melius animal reser- 
vabatur post obitum pro salute animie cua; hujusmodi libe- 
randum. Qvod si duo tantum in bonis decedentis exstiterunt 
animalia, de mansvetudine Ecclesia) exactio qvadibet nomine 
mortuarii remitittur” «Sfc. Qva) seqvuntur, de alia mortuarii 
significatione, huc non pertinente, agunt. 

52 ) In Jure eccl. Vetere cap. 43 inter Variantes hjcc 
qvidem, sed recentiore manu addita , teguntur: Hverr ma&r 
er tiund gorir , skal gjalda lysitoll lil graptrarkirkiu 
tvwr dlnir vadmuls , e&a tvo aura vax, reti er peim ai 
gjalda tva?r merkr lysis er eigi gera skiptitiund . 
fjorar dlnir f)6at liiona Se. Nu gefr madr fe hornum 
sinum , ok dbyrgjaz pau sidlf , pa slcultt pau gera 
tiund ok gjalda lysitoll o : Unusqvisqve decimas solvens 
pensiones luminum duabus ulnis panni inqvilini, cerajve dua- 
bus unciis expendat. Licitum est iis , qvorum decinue divi- 
sionem non attingunt, libram alei piscini offerre. Etsiamsi 
familia sit, qvatuor ulnas solvat. Si qvis liberis suis bona 
donat, qva) ipsi administrant , tune decimas et praestationes 
luminum solvant. 

cipiatur 53 )!, ad medium inter utrumqve temporis 
intervallum referenda videtur. Ex Arnaeani Juris 
praescripto a decimis haec pensio eatenus pendebat, 
qvod qvisqve decimas unius ulnae solvens, qvotannis 
binas cerae uncias earumve lytrum , ad pretium in 
eadem tribu vulgare aestimandum, solvere tenebatur. 
Haec de candelarum pensionibus Juris Arnaeani prae- 
cepta seqventes episcopi accuratius definierunt. Jonas 
qvippe Halthori filius episcopus Schalholtensis con- , 
stituit, hominibus, qvi fixum domicilium non habe- 
rent, tributum pro candelis in eo loco, ubi corpus 
dei sumerent, festo paschatos solvendum, alias illis 
sacram synaxin denegandam esse 64 ). Episcopus 
deinde Gyrderus, qvi hoc Jonae episcopi statutum 
confirmavit, alia qvoqve constitutione anno 1359 
praecepit, ut si qvis expensionem pro candelis ad 
tempus pascale non solvisset, ad corpus domini 
sumendum non admitteretur et extra templum ma- 
neret, donec solvisset, marcamqve dimidiam, inter 
templi curatorem et praepositum ex aeqvo dividen- 
dam, expenderet 66 ). Postea Svenus, cognomine pru- 
dens, episcopus Schalholtensis, in Synodo 1472 
habita, mandavit, ut, si qvis villicationem in una 
parochia, in altera autem domicilium haberet, in 
priore decimas et candelarum pensionem solveret; 


4r ) Jus dccl. Arn. cap. 15. 
Hist. Eecl. T. 2. p. 85. 
lbid. pag. 112. 

item, ut fixo domicilio gaudentes, qvos sacerdotes 
aut rustici tempore brumali piscatum ablegarent, in 
propria singuli paraecia, ubi domicilium haberent, 
pensionem ad lumina solverent, nisi in locis, qvi- 
bus episcopus litteris suis obsignatis gratiam legis 
fecisset 56 ). Horum tamen nemo officia huc spec- 
tantia diligentius enucleavit, qvam Petrus Nicolai 
filius episcopus Holanus (circa 1391), qvi terminum 
pensionis ad candelas persolvendi diem passionis 
domini constituit, et ei, qvi tum non persolvisset, 
duodecim unciarum, ex dimidio inter praepositum 
templiqve patronum dividendarum, mulctam irroga- 
vit 67 ). Praeterea qvoqve praecepit, de villis desertis 
et fundis, qvos egeni a pensione ad candelas im- 
raunes inhabitarent, nullas ad lumina praestationes 
erogandas; ubicunqve vero qvis bona pupilli ex 
mandato legitime administraret, in ea paraecia, ubi 


M ) Ibid. pag. 486. 

5r ) Qvo inelius intelligatur, cur prepositis hse mulctic 
cesserint, monendum est, munus eorum antiqvitus non modo 
in eo constitisse, ut templorum et sacerdotum inspectores 
agerent, verum etiam in hominum dictis atqve factis taxan- 
dis et notandis, qvippc qvi episcoporum vicarii et emissarii 
essent, et ad eos omnia contra jus canonicum commissa de- 
ferrent; pro qvo officii onere, preeter tributum, profasls 
gjaftollr (praepositi donativum) dictum, dimidia omnium 
novem vel infra marcas importantium causarum pars illis 
concessa fuit, rcliqvarum vero mulctarum episcopis rationem 
reddere debuerunt. Hinc factum est, ut populum emungendi 
nullam facile occasionem pnetcrmittcrent. 

pupillus tempore pascali sacra caena frueretur, tri- 
butum ad lumina pendendum; item, sive paterfamilias 
sive materfamilias post tempus mutandi domicilii 
obiret, et res familiaris indivisa exinde permaneret, 
unicam tantum candelarum pensionem et unicas de- 
cimas, qvamvis plures essent haeredes, persolvendas; 
si vero res familiaris hac occasione divideretur, ad 
tempus pascale pensiouem saepe nominatam a sin- 
gulis erogandam; a conjugibus etiam, si uncias 
decem, vel minus qvam hundrcdam 68 ) possiderent, 
et uterqve laborando pares essent, unicam tantum 
candelarum pensionem offerendam, sed, si hundredam 
plusve possiderent, aut si tantundem alterutri esset, 
binas esse solvendas 5 ' > ). 

§ 6 . 

De aliis templorum annuis reditibus . 

Nec silentio praetereunda est annua pensio per- 
antiqva, heytottr dicta, sive tributum fami, olim 16 
obolos non excedens, jam vero unius agni pasturae 
respondens. Qvamdiu privati templa omnia tenebant, 
et e praescripto Juris eccl. Veteris sacerdotes domi 

Ut indraft ubiqvc in jure islandico et semper 120 
numero complectitur, sive centum majus sic dictum, ita ut 
centuin et yiginti ulnarum pretium contineat; ulna vero reqva- 
bat decem nummos islandicos , sed qvatuor obolos danicos. 
Cretorum hrec copiose dataqve opera explicata sunt in Hist. 
Eccl. T. 1 , p. 63 — 66; cfr. etiam hac dc rc M. Stephcnsen 
commentat. dc legibus islandicis &c. p. 44. 

59 ) cfr. Hist. Eccl. T. 2, p. 223. 

sustentabant, neqve hi villicationem instituerant, tri- 
butum istud fenarium ad templorum possessores 
redundare solebat ; mature tamen ab bis ablatum , 
sacerdotibus cessisse , antiqva episcoporum Statuta v 
indicant G0 ). His qvoqve reditibus annumeranda sunt 
tributa de sacellis , sive oratoriis, patronis templo- 
rum, ad qvae pertinebant, solvenda, qvae supra in 
cap. 1, § 4 commemorata sunt. 

8 7. 

De incertis templorum reditibus. 

Haec bactenus de tributis, qvotannis in usus 
templorum erogandis ; sed praeterea templa alios 
fortuitos et incertos e donariis variisqve oblationi- 
bus reditus habuerunt. Cum enim magno splendore 
lautisqvc conviviis consecrarentur, ad qvae non solum 
parochiani, sed alii etiam extra paraeciam habitantes, 
celebranda confluerent, Sancto, cui templum dedi- 
candum fuit, convivae munera haud contemnenda 
offerre solebant 61 ). Idem qvoqve valet de die dedi- 
cationis templi, ex ulriusqve Juris ecclesiastici prae- 
cepto , solenniler qvotannis celebrando f> ' 2 ). Condi- 

®°) Ibid. pag. 112, 490, 492, 509. 

61 ) Ex. gr. Cum templum Sfelingsdalstungense in to- 
parchia Dalensi ab episcopo Jona Halthori lilio inauguratum 
fuit, tributum unciale de qvatuor parajcia? praediis illi assig- 
natum est ; cfr. Hist. Eccl. T. 2, p. 95. 

62 ) Kirkjudagur a Patronusdagur distingvi debet, qvi, 
ut diversi erant, ita nec semper in idem tempus incidebant, 
ille fuit dies templi natalis, qvotannis solenniter celebrandus, 

tores templorum ea variis donis, armentis, pecoribus, 
vel etiam fundis et praediis in sui conservationem 
locupletasse, supra in § 1 monuimus; horum autem 

, vestigia curiones reliqvi , aut proprio instinctu le- 

9 

gentes, aut imperio episcoporum, aut deniqve ava- 
ritia patronorum ducti, non tantum pro se, sed suis 
etiam successoribus promittebant, ut e qvavis curiae 
villa templo aut sacerdoti, portio laciis, casei, cal- 
ceamenta, agnus anniculus et id genus alia qvotannis 
penderentur. Qvae omnia tributorum genera , ut 
ostalollr , skjcedatollr , lambatollr , uno nomine 
Iskylld comprehensa fuerunt. Horum pjeraqve 
intra annos 1400 et 1575 obsolevisse, testimonio sunt 
indices templorum a Vilchino et' Gislao episcopis 
concinnati, cum in illis cev usitata, in his raro aut 
nunqvam commemorentur. Nec silentio omnino prae- 
tereunda est hereditas, qvae e bonis sacerdotum re- 
lictis templis cessit, qvo nomine Jus eccl. Vetus 
cap. 13 tres centenarios unciarum, qvarum singulae 
sex ulnis constarent, templo, cui pastor initiatus 
fuisset, ejusve possessori solvendos constituit; hoc 
autem Arnas episcopus, juxta Statutum a Jona ar- 
chiepiscopo 1278 factum, ita mutavit, ut qvivis sacer- 
dos decimam ad minimum omnium bonorum partem, 

liic festum templi patrono sacratum > utriqvc diei communis 
fuit Campanarum sonitus, varia? ca?rcmonia? lautumqve con- 
vivium. qvo festivitas concludebatur; necnon ipsa tandem 
abrogatio in synodo generali anno 1573; cfr. Hist. Eccl. 
T. 3, p. 383. 

qvae de templo, sive mobilia, sive immobilia fuerint, 
accepisset, sanctae Ecclesiae legare teneretur; qvod 
si qvis postea negligeret, Ecclesiam ejusdem ex asse 
haeredem fieri 63 ) ; qvod praeceptum Gyrderus epi- 
scopus ita dentio inculcavit, ut cuicunqve sacerdoti 
decima pars , non modo eorum , qvae de templo 
accepisset, sed omnium omnino acqvisitorum, sanctae 
Ecclesiae donanda esset 64 ). Hanc tamen haeredita- 
tem parum lucri templis attulisse, inde liqvet, qvod 
in libris eorum daticis perraro illius mentio facta 
sit. incertum qvidera , sed haud exiguum templis 
lucri genus fuerunt oblationes , aut ab ipsis per- 
sonis, dum vixerunt, aut ab haeredibus factae, qvibus 
missae pro salute mortuorum canendae redimerentur. 
Hae oblationes, qvae tam rebus mobilibus 65 ), qvam 
immobilibus 66 ) constabant , ex qvo distinctio inter 
reditus templi bonaqve templi possessoris fieri coepta 
est, cum qvatuor imperialium valorem non excede- 
rent, in horum loculos migrasse videntur; majores 
vero ad ipsam templorum sortem sine dubio acces- 
serunt; cfr. infra cap. 3, § 7. Hic etiam comme- 
morandum est marsupium, sive tabula, qvovis festo 

63 ) cfr. Hist. Eccl. T. 2, p. 48. 

M ) Ibid. pag. 85. 

M ) cfr. indicem templi Sailingsdalstungcnsis in Hist. 
Eccl. T. 2, p. 93. 

6G ) Hoc. cx. c. patet ex indice templi Kolbeinstadensis, 
cui circa annum 1313 praedium Ilcyyslafiir lioc nomine as- 
signatum fuit. 

die, dum concio habebatur, ad stipem in templi 
pauperumqve usus qvaerendam in templo circumlata; 
necnon e duobus in templo gazopbylaceis , alterum 
ad boc pertinens, non procul ab altari constitutum. 
Bona testamenti nomine legata, primo post religio- 
nem cbristianam in Islandia receptam seculo, pror- 
sus ignota fuerunt; codex; enim legum Grdgas, circa 
annum 1118 publice sancitus, neqve licec, nec ulla 
alia munera templis eorumve ministris offerenda 
commemorat 67 ); nec illud Juris eccl. Veteris cap. 9 
praeceptum, qvo fundi dominus templum tantis bonis 
ditare jubetur, ut ideo episcopus illud consecrare 
velit, ad testamenta trabi potest, qvae demum in 
Jure eccl. Arnaeano cap. 9 occurrunt, minis gravi- 
bus adjectis, si qvis defuncti liberalitatem adimplere 
differret, aut talem dispositionem, imprimis pro sa- 
lute animae factam, rescindere conaretur; et in Ap- 
pendice ejusdem Juris cap. 2, qvod e notissima illa 
Transactione Tunsbergensi desumtum est, testamenta 
causis ecclesiasticis annumerantur; dei ndeqve a Jona 

6r ) ln Arfapdilr (sive de haereditatibus) eap. XI, at 
tiunda fe siit lil sdlubdta ser, sive bona sua ad animam 
expiandam decimare, occurrit, et idem est ac bona majoribus 
decimis in gratiam pauperum decimare , qvod nemini nisi 
semel, posthabito hferedis consensu, facere licuit; et I. c. 
vocabulum qvidem sdlugjdf^ Sjadegave), sed longe alio sensu, 
reperitur; est enim id, qvod in eos confertur, qvi pauper- 
tatis causa comitialis profectionis pretium expendere non 
tenentur et bona sua opcrasqve suis sustentandis insumere 
necesse habent. 

Halthori filio episcopo Schalholtensi , hoc de testa- 
mentis praeceptam in constitutione qvadam 68 ) , ad 
Decretum Jonae archiepiscopi accommodata 6 ’) , ita 
enucleatum aliisqve inculcatum fuit, ut unicuiqve 
patrimonium suum ex asse, aut ejus partem sanctae 
ecclesiae donandi facultas competat, sive illa pos- 
sessionem ex donatoris voluntate die ejus emortuali, 
sive prius, qvocunqve modo libuerit, adeat, nec 
donator ullius consensum hac in re reqvirere opus 
habeat, cum in illa donatione, qvam qvis pro anima 
sua in Deum et sanctam ecclesiam conferat, opti- 
mus is sit limes, qvi limite careat. Hos lucri fon- 
tes, templis valde qvaestuosos, opplere, lestamentisqve 
obviam ire leges civiles conatae sunt; primum enim 
codex legum Grdgds in Arfapdttr cap. 11 cavit, 
ne qvis alteri plus qvam duodecim uncias largiatur; 
deinde in codice legum, vulgo Jdnsbdk , ubi de 
haereditate agit cap. 28, cautum est, ne qvis plus 
qvam qvintam bonorum acqvisitorum , decimamqve 
haereditalis partem aliis donet; qvae lex regio re- 
scripto, qvod ita incipit: pcnm hutt hcefir syslum - 
onnum vorum oc logmdnnwn at hafa etc. (supra 
Nota 35) iterum inculcata fuit, constitutumqve, nec 
donationes testamento, sive in ecclesias, sive coeno- 
bia, sive alios institutas, ultra legis praescripta valere. 
Cum vero episcopi et clerici catholici animos vulgi 


Hist. Eccl. T. p. 65. 
69 ) Ibid. T. 1, p. 155. 

pro labitu flectere possent civilemqve auctoritatem 
flocci penderent, multis templis, maxime tamen cathe- 
drarum episcopalium, bona testamentis relicta esse, 
veteres templorum indices testantur. 


Cap. 3. 

DE JURE PATRONATUS QVOAD VOCATIONEM 
ET REDITUS ECCLESIASTICOS. 

§ 1 . 

De vocatione ad munera ecclesiastica antiqvissimis 

temporibus . 


Vocatio ad munera ecclesiastica cum singulari 
in Islandia templorum institutione initio arctissime 
cohaesit, qvae ut rite explicari possint, pauca qvae- 
dam historica de primis ibi sacerdotibus praemittenda 
sunt. Nonnulla templa ante annum 1000, qvo reli- 
gio christiana in Islandia legibus sancita est, sub- 
indeqve varia passim exstructa esse, supra in cap. 1, 
§ 2 monitum est; lum vero sacerdotes adeo rari 
erant, ut, qvi sacra in templis, qvamvis condita 
essent, administrarent, conduci neqvirent 70 ). Brevi 
tamen numerus eorum augeri coepit , cum et non- 
nulli clerici ab episcopo Friderico, a Stefnero atqve 


70 ) cfr. Eyrbyggjasaga cap. 49. Prestar ur&ti eigi 
til at veita lifrer at kirkium pott gervar vtvri , pvi peir 
vdru fair a J standi i patin tima a: Sacenlotes, qvi sacra 
in templis, qvamvis condita essent,# celebrarent, impetrari 
ncqviverunt, qvippe qvi tunc temporis in Islandia pauci essent. 

Thangbrando , religionis Christianae primis in Is- 
landia praeconibus, relicti, et a Gissuro Hjaltioqve 
advecti sint. Praeterea complures , qvi dignitatem 
episcopalem jactabant, hinc illinc, eNorvegia, Anglia, 
Hibernia atqve Germania adventantes, sacra partim 
ipsi obierunt, partim alios sacro oflicio initiarunt. 
Episcoporum peregrinorum primus fuit Fridericus, 
e Saxonia oriundus , qvi cum Thorvaldo Kodrani 
filio religionem in Islandia praedicavit, sed ab in- 
colis male exceptus post qvinqvenuium (981—86) 
inde discessit. Alter Bjarnhardus Vilradi filius, vulgo 
bukvisi (literarum gnarus) , genere Anglus , circa 
annum 1020, instinctu Olavi Sancti, Norvegiae regis, 
in Islandiam trajecit, ibiqve qvinqvennium commo- 
ratus est. Tertius Kolus, qvi in Islandia mortuus, 
primus episcoporum Schalholti sepultus est 7I ). Qvar- 
tus Jonas episcopus, natione Hibernus, qvi postea 
dicitur in Vindlandiam profectus, multos ad cultum 
Dei perduxisse , sed postea comprehensus et tor- 
mentis cruciatus, tandem capite truncatus fuisse 72 ). 
Qvintus Rudolphus 19 annos in Islandia transegit, 
et in praedio Beer in Borgarfjordo habitavit, ubi 
primum in Islandia coenobium fundavit, abiensqve 
tres ibi monachos reliqvit 73 ). Sextus Henricus bien- 

71 ) cfr. Hutigrvaka cap. 2. 

T2 ) Ibid. cap. 3. 

73 ) cfr. Schedas Arii p. 9, ubi in Islandia 19 anr.os 
habitasse dicitur; Hutigrvaka cap. 3. Landndma P. 1, 
cap. 16. Qvod Mantissa ad Landnamabdk p. 396 ita effert: 

nium in Islandia mansit. Septimus Bjarnvardus, 
episcopus Saxo, qvi postqvam regi Magno, cogno- 
mine Bono, adhaeserat, in Islandiam iter fecit, et 20 
annos hic transegit ; ille in duobus Vatnsdali prae- 
diis, Giljaae ac Steinstadis domicilium habuit; pluri- 
mas res, per qvas miracula facta esse dicuntur, 
consecravit, ut templa et campanas, fontes et fluvios, 
lacus atqve rupes. Qvamdiu Haraldus Sigurdi filius, 
cui inimicus fuit, Norvegiam rexit, in Islandia se 
continuit; postea peregre discedens regi Olavo Kyrre 
se addixit, ejusqve rogatu Romam petiit et pacem 
defunctis impetravit; reducem rex episcopum in in- 
sula Selia constituit, unde Bergas profectus ibi obiit. 
Prater hos nominantur qvinqve alii, Ornulfus, Gott- 
skalkus, Petrus, Abrahamus, Stephaniis, qvi episcopi 
titulo gloriabantur. De his in universum Hungr- 
vaka cap. 2 ita loqvitur : Uni daga Isleifs bis - 
kups komu ut biskupar af oSrum londum ok buSu 
margt linara enn Isleifr biskup , nrdu peir af 
pvi vinscelir viS vonda menn , partii er Adalbertus 
erkibiskup sendi bref sitt ut til islands , ok bann- 
a3i mannum alia pionustu af peim at piggja , ok 
kva$ pd suma vera bannsctta , enn alia i oleyfi 
sinu farit hafa o: Isleifi tempore ex aliis regio- 
nibus episcopi huc advenerunt, qvi multa remissius 

Rudolphus heic fuit 19 annos, qvi monasterium Haj in tractu 
DorgarfjUrdo fundavit, sed Lundum incoluit,* et hanc F. Joh. 
in Hist. Eccl. T. 1 , p. 87 secutus est; cfr. etiam T. 4, 
t>. 22 — 23. 

qvam Isleifus docuere, eaqve ratione malorum sibi 
favorem conciliarunt, usqve dum Adalbertus arcliie- 
piscopus , litteris in Islandiam missis , eorum uti 
ministerio omnes prohibuit, qvosdam eorum com- 
munione fidelium exclusos, omnes autem injussu 
suo discessisse, commemorans. Ex hoc clericorum 
recensu apparet , primos in Islandia presbyteros 
omnes fuisse peregrinos, qvi a templorum posses- 
soribus ad sacra administranda conducti et arcessiti 
fuerunt; a qvibus etiam haud pauci templorum do- 
mini , e ditissimorum civium numero , sacerdotes 
initiati sunt, (tanta enim post nuper introductam 
religionem Christianam habebatur sacerdotii dignitas, 
ut eadem ornari primates honori sibi ducerent) sac- 
raqve aut ipsi , aut per vicarios , in templis suis 
obierunt ; cumqve omnia templa ad privatos perti- 
nerent, vocatio ad sacrum ministerium penes pri- 
vatos templorum fundorumqve dominos primitus 
fuit. Sed postqvam anno 1057 Schalholtenses , et 
1107 Holenses proprium nacti sunt episcopum, hanc 
parochi vocandi potestatem ita sensim circumscrip- 
tam fuisse, verisimile est, ut privati templorum do- 
mini modo jura praesentationis retinuerint, qvod 
etiam confirmatur Juris eccl. Vet. cap. 13 praecepto, 
qvo iis fundorum dominis, qvi jure patronatus gau- 
derent, sed ipsi sacris non essent initiati, injunctum 
fuit, ut juvenem qvendam propriis templive sumti- 
bus educarent et ita erudiendum curarent, ut suo 

tempore episcopo sisti et sacris initiari posset 74 ). 
Ceterum in republica islandica omnes parochianos 
curionis vocandi aeqvale jus antiqvitus habuisse, me- 
rito exspectares ; talis vero consvetudinis in veteri- 
bus historiis nullum vestigium reperitur, et qvo- 
minus unqvam obtineri potuerit, duae potissimum 
res impediunt, primitivus qvippe civitatis status, in 
qvo ecclesia christiana nata est, qvi aut fuit arislo- 
craticus, aut ad eum proxime accedens ex oligarchico 
et aristocratico mixtus ; necnon ipsa parochiarum 
formatio, qvae, ut supra ostendere studuimus, longo 
demum temporis intervallo, nec prius absoluta fuit, 
qvam episcopi haec patronatus jura invadere sibiqve 
vindicare coepissent. 


§ 2 . 

De origine Beneficiorum ecclesiasticorum. 

Qvamvis Beneficiorum in Islandia origo ad 
diuturnae inter episcopos et privatos de juribus pa- 
tronatus litis historiam proprie pertineat et ut hujus 
controversiae fructus consideranda sit , hic tamen 
eam praeoccupare paucisqve attingere ideo necessa- 

74 ) 1. c. “Licet et cuivis puerum templo suo erudiendum 
curare. Cum ipso puero contrahere debet, si sedecim an- 
norum est, si vero natu minor fuerit, cum ejus tutore legi- 
timo. Talis contractus, qvcm ineunt, omnino servandus est. 
Adolescenti educationem et informationem suppeditet. Ordi- 
nato autem et ad munus sacerdotale admoto, qvi eum eru- 
diri curavit, vestes sacras librosqvc, qvos episcopus ad sacra 
duodecim mensium peragenda, necessaria judicat, subministret”. 

rium est, qvod ecclesiam islandicam novo qvasi ha- 
bitu induit, sive vocationem ad munera sacra, sive 
redituum ecclesiasticorum administrationem spectemus, 
adeo ut, ignorata origine Beneficiornm, qvae de his di- 
cenda sint, intelligi vix qveant. Origo Beneficiorum 
in Islandia, legibus definita, ad annum 1297 referenda 
est, qvo tandem inter Ericum Magni filium, vulgo 
prestahatari , Norvegiae regem, et Arnam Thorlaci 
episcopum Schalholtensera de juribus patronatus 
Augvaldsnesi ita transactum fuit, “ut templa majora, 
sev qvae totum fundum possiderent , episcoporum 
potestati committerentur, minora vero laici, qvorum 
fundos dimidios vel ultra possiderent, a fundatore 
adjectis 73 ) conditionibus , retinerent”. Qvot hac 
occasione templa e privatis in publica transierint, 
memoriae nusqvam proditum legitur, sed haud pauca 
in horum numero fuisse, inde colligi potest, qvod 
et multi templorum conditores iis vel lotum fundum 
assignaverant 76 ) , et episcopi jampridem nonnulla 
templa eorumqve fundos sub suam potestatem rede- 
gerant (cfr. infra cap. 4, § 2 et 4). Verum deinde 
compluria privatorum templa in Beneficia ecclesias- 
tica mutata sunt, cum episcopi catholici a templorum 
possessoribus rationes decimarum non solum exigere 
inciperent, sed nil qvoqve aliud ad haec nomina 
expedienda, qvam partem fundi, in qvo locata fue- 


75 ) cfr. supra cap. 2, § I. 
Ibid. 

rnnt, admittere vellent, eum in finem, ut, qvando 
illis plus qvam dimidia pars ejus vindicata esset, 
laici patronatus jure privarentur; qvae episcoporum 
agendi ratio egregie apparet e libello qvodam supp- 
lici, qvem regi Hacono, cognomine h&leggr , anno 
1319 Holanae diaecesis cives, insolentiam episcopi 
Auduni, decimas qvadripartitas ex qvovis asse postu- 
lantis aliaqve innovantis, conqvesti miserunt 77 ); ubi 
inter alia aegre tulerunt, qvod episcopus templi pos- 
sessori idoneis testimoniis convincendum contenderet, 
bona mobilia, aut rura procul sita, pecunia, qvam 
templa in nominibus haberent, comparata esse; sint 
minus, eadem in fundo, cui affixa essent, qvinqva- 
ginta portiones possidere; seqve praevidere dixerunt, 
fore , ut paucorum annorum spatio , omnes fundi 
templis adjicerentur. Verum hi laicorum nisus fru- 
stranei fuerunt; episcopi enim ab incepto adeo non 
destiterunt, ut deinde anno 1480 de eodem privati 
templorum patroni, litteris ad regem Christianum 
Primum missis, conqveri necessarium haberent, qvi, 
rescripto Dominica cantate 1481 dato , his episco- 
porum invasionibus obviam ire conatus, constituit, 
licitum esse cuicunqve colono, qvi nomina ecclesiae 
contraxisset, ejusve haeredibus, talibus mercimoniis, 
qvalia haberi possent, vel etiam praediis eorum com- 


Hrec epistola reperitur in Hist. Eccl. T. 2, p. 

1G6 sqq. 

munibus illa expedire, si haeredum nemo talia prae- 
dia reluere debitumqve numerare vellet 78 ). 

§ 3 . 

De jure vocandi ad Beneficia. 

Templa, qvae Transactione Augvaldsnesensi in 
§ praecedente commemorata, e privatis in publica 
transierunt, haud parum mutationis subierunt, cum 
ad ea vocandi bonisqve illorum ac reditibus sacer- 
dotes praeficiendi episcopi jus nanciscerentur, qvod 
usqve ad Reformationis tempora exercuerunt, ex- 
ceptis tantum qvatuor ecclesiis, Breidabolstadensi, 


T8 ) Ibid. p. 241—12. 

Hanc episcoporum agendi rationem, qvo luculentius 
res ante lectoris oculos sistatur, uno probare liceat exemplo. 
Pnedium qvippe Lundur in tractu Lnndareilyadal , intra 
toparchiam Borgarfjordcnscm situm , antiqvitus inter optimos 
et lautissimos Islandiic fundos numeratum, ad laicos initio 
pertinuit et in 120 portiones divisum fuit, qvarum dimidia 
pars templo, dimidia patrono fuit. Sed anno 1493 episco- 
pus Schalholtensis Stcphanus Jomc filius hoc prsedium in 
Beneficium ecclesiasticum mutavit, causam interserens, par- 
tem laici , ob illius in rationibus reddendis incuriam com- 
missam esse, pastori autem ibidem residenti, duas qvotan- 
nis uncias argenti episcopo, decimas vero earum exactoribus 
e dimidia fundi parte solvere mandavit. Hinc etiam, ut 
aliunde, apparet, catholicos in Islandia episcopos, non tan- 
tum ecclesia;, sed sibi etiam et cathedra; episcopali consu- 
luisse. Hoc factum innuitur in Hist. Eccl. T. 2 , pag. 493. 
Hoc modo multi melioris nota; fundi et priedia templorum 
peculium reddita sunt. 

Oddensi ac Hytardalensi in Schalholtina, sed Gren- 
jadarstadensi in Holana duecesi, qvas conferendi 
jus archiepiscopi et canonici Nidarosienses, verisi- 
militer seculo decimo qvarto, sibi arrogarunt 79 ), 
qvibus praefecti curiones, canonici Archicathedrce 
Nidarosiensis vocabantur; reliqvas autem omnes 
praebendas, dominio suo subjectas, tanqvam fevda 
vel praedia beneficiaria, cuicunqve pro lubitu con- 
terre potuerunt, in qvae sacerdotibus, non, qvod 
vocant directum , sed utile tantum dominium conces- 
serunt, ita ut Beneficium nec alienare, nec haeredi- 
late in alios transferre possent, sed propria et priva 
omnibus ejus mobilibus et immobilibus bonis utendi, 
illiusqve reditibus fruendi potestate gauderent 80 ). 


79 ) Hist. Eccl. T. 2, p. 373 et T. 3, p. 92. 

80 ) Hanc rem illustrat ea collationis praebendarum for- 
mula , qva Gottskalkue Nicolai filius episcopus Holanus 
(1497—1520) uti solebat, qva; in Hist. Eccl. T, 2, p. 628 
allata est, ita se habens: “Universis Christi fidelibus, pa- 
tentes literas inspecturis sev audituris N. Dei gratia episco- 
pus N. salutem in Domino sempiternam. Noveritis Nos Ecc- 
lesiam Sancti N. apud N. dilecto nobis in Christo filio Do- 
mino N. N. Sacerdoti nostra; dia;ceseos, cum omnibus suis 
juribus ct libertatibus et pertinentibus, habitis et in futurum 
habendis , prieter portionem Ecclesia; qvi pro nunc creditur 
non qvovis modo abalienaverit , neqve Ecclesiam vel curiam 
sacerdotalem desolaverit, Nobis nostrisqve successoribus ca- 
nonice intrantibus debitam et filialem exhibuerit obedientiam, 
reverentiam pariter ct honorem. Istis non tentis ct rite 
servatis, hicc nostra collatio irrita sit, et inanis. In cujus 


59 


§ 4. 

De jure vocandi ad templa privatorum, 

Qvod templa, qvae privatis, sive laicis, Trans- 
actione Augvaldsnesensi cesserunt, attinet, horum 
domini pristina , qvae habuerant , praesentationis 
jura integra retinere debuissent; veruntamen haec 
exinde sensim oblivioni data esse, et in desve- 
tudinem magis magisqve abiisse , multa nobis 
persvadent. Primum qvippe circa annum 1179 
episcopi Thorlacus Thorhalli et Brandus Saemundi, 
jussu Eysteini archipraesulis , clericis islandicis cae- 
libatum injungere adgressi sunt, et paulo post Eri- 
cus archiepiscopus, litteris ad Thorlacum episcopum 
circa annum 1190 datis, prohibuit, ne praetores 
sacris initiarentur; ex qvo autem sacerdotibus ad 
conjugia ineunda et munera civilia obtinenda via 
praeclusa est, templorum domini perraro sacris 
inaugurati fuisse videntur, qvo factum est, ut ipsi 
in templis suis sacra obire neqvirent. Deinde nu- 
merus qvoqve sacerdotum ita auctus erat, ut in 
una diaecesi multo plures pastores qvam paraeciae 
invenirentur 81 ), exorto qvodam sacerdotum genere, 


collationis testimonium secretum nostrum praesentibus est 
appensum. Datum apud sedem nostram episcopalem Hola ctc. 

81 ) Paulus Jonas episcopus Schalholfensis (+ 1211) 
accuratum templorum et sacerdotum sua) diiccesis numerum 
iniit, et templa 220 invenit (cfr. supra Gap. 1, § 2) sed 
sacerdotes 290, etenim qvaidam templa plures hubebant 

qvi nullum certum, cui ministrarent, coetum aut tri- 
bum habentes ex uno in alium locum circumvaga- 
rentur operamqve suam elocarent; unde privati 
templorum patroni, crescente indies clericorum mul- 
titudine, juvenem literis sacris imbuendum curare, 
opus non amplius habuerunt; cum vero et hujus 
rei copia?, sibi a Jure eccl. Vetere concessae, re- 
nuntiare coepissent, nec ipsi sacris initiari vellent, 
jus praesentationis illis competens episcopi tanto 
leviore negotio circumscribere potuerunt, qvanto 
plures jam sacerdotes reperiebantur, qvi nullas ha- 
bentes praebendas, in aedibus episcoporum eorum- 
qve beneficio viventes, in templis cathedralibus sub- 
servirent, et hujus vel illius cathedrae canonicorum 
nomine praediti essent; hos enim, auctoritate epi- 
scoporum commendatos, qvamcunqve vacantes prae- 
bendas invadendi occasionem arripuisse, haud 
dubium videtur. Huc deniqve accedit, qvod scholae, 
in qvibus sacerdotes formarentur, jam conditae, epi« 
scoporumqve moderamini et inspectioni subjectae 
essent; cum enim hic muneri sacerdotali gerendo 
aptissimi invenirentur, indeqve parochi a privatis 
templorum dominis petendi essent, e nutu et auspi- 
ciis episcoporum vocationem inagna ex parte factam 
esse, liqvet. 


sacerdotes et tum haud pauci vagi sacerdotes reperiebantur, 
qvi certa sede et cretu carerent. 

§ 5. 

# 

De templorum bonorumqve ad ea pertinentium 

conservatione . 

In officio templa conservandi, sive de novo in- 
stauranda sint, sive modo aliqva ex parte reficienda, 
eorum patronis inculcando, utrumqve Jus ecclesia- 
sticum, Vetus (cap. 9) atqve Novum (cap. 4), con- 
sentiunt, vfcrbisqve fere iisdem jubent fundi domi- 
num templum in pradio suo exstruere, ubicunqve 
antea aedificatum fuerit, opusqve tam mature aggredi, 
ut intra duodecim menses, si fieri possit, perfectum 
sit. (cfr. supra cap. 1, § 3). Praeterea Jus eccl. 
Vet. cap. 12 templum ita vilescens, ut qvalibet tem- 
pestate sacra ibi peragi neqveanl, intra dimidium 
mensem reparari, alias dominum templi tribus mar- 
cis mulctari, praecipit 82 ). Si patronus templi con- 
servandi, qvod subierat, officium neglexit, lis ei 
intendebatur, qvae actio, si qvibus instituenda fuit, 
ea supersederent, publica evasit. Templum ruino- 
sum si patronus exstruere, aut nollet, aut neqviret, 
in aliorum, hoc officium subeuntium, possessionem 
transiit. Si qvis vero peregre profectus esset, aut 
ob minorennitatem curatelae adhuc subesset, et cu- 
ratores ejus templum conservare detrectarent, ita ut 
ab aliis reficeretur, tunc res suas recuperanti optio 
data fuit, utrum impensas ab his factas restituere, 


82 ) Hanc qvoqve mulctam Vilchinus episcopus Schalhol- 
tensis in Statuto 1396 edito templum intra duodecim menses 
instaurare negligcnfi irrogavit; cfr. Hi st. Fccl. T. 2. p. 138. 

t 

an dominium templi in illos transferre vellet. Nec 
solum templi conservandi officium patrono incubuit, 
sed legibus qvoqve cautum est, ne qvid templo suo 
qvisqvam adimi pateretur. In eo gentiles christia- 
niqve consenserunt, summam ei deo aut sancto, cui 
templum aiiqvod consecratum esset, contumeliam 
inferri, si rebus ipsi semel dedicatis spoliaretur, 
qvae sententia cum religione mutationenf non subiit, 
sed eadem omnino permansit, cum episcopi, cev 
ad promovendam religionem, qvae [in sanctorum jado- 
ratione magna ex parte constabat, templis conden- 
dis, conservandis atqve ditandis acriter insisterent. 
Hinc mox in Jure eccl. Vetere cap. 10 constitutum 
videmus, ut, si qvis bona templo alicui assignata 
auferret, expenderet, donaret, aliisve divenderet, 
utriqve tam venditori, qvam emtori malae fidei rele- 
gationis poena irrogaretur; qvae actio templi cura- 
tori, si vellet, si vero nollet, populo fuit instituenda; 
si autem ipse templi patronus vel donator dotem 
templi distraheret, illi ut ceteris relegatione sacrile- 
gium expiandum fuit, qvae qvoqve actio populo 
competere declarata est , et novem vicini in forum 
causae agendae ut veridici convocari debuerunt, qvo- 
rum testimoniis sacrilegii convictus, exilio mulctatus 
fuit, resqve, si alienata non esset, templo restituen- 
da, alienata vero tanto pretio resarcienda, qvanti 
ablatam coloni aestimarent, ceterum ille, sive emtor 
sive venditor esset, qvi solvendo magis idoneus 
haberetur, actione repetundarum petebatur, uterqve 

autem relegationi obnoxius erat. Ad hanc bonorum 
ecclesiasticorum alienationem avertendam, in utroqve 
Jure eccl., Vetere 83 ) pariter ac Novo 84 ), sancitum 
est, ut templi cujusvis patronus inventarium bono- 
rum, a se aliisqve territorii incolis templo donato- 
rum, conficiendum curaret, idqve ad rupem juris 
dicundi synedriumve, vel conventum vernalem, cui 
interesset, notum faceret, necnon qvotannis coram 
ccetu ejus templi qvam maxime freqventi recitandum 
curaret. Cum vero harum rerum inspectio episco- 
pis molesta difficilisqve ideo redderetur, qvod non 
nisi unicum horum inventariorum exemplum suum 
cuique templo esset, ineunte seculo decimo qvarto, 
eorundem nune ex tota diaecesi, nunc ex aliqva 
ejus parte, collectionein adornare episcopi aggressi 
sunt;, qvales fuerunt, in dioecesi Schalholtensi: 
Jonas Sigurdi, cujus auspicio 1343 album qvorun- 
dam in qvarta orientali templorum cum eorundem 
universarum possessionum catalogo concinnatum fuit; 
deinde Vilchinus, sive Vilhehnus, qvi anno 1397, 
codicem, qvi ab eo Vilchinianus ( Vilkins Mdldagi ) 
dicitur, indicem omnium dioecesis Schalholtanae tem- 
plorum eorumqve possessionum, praediorum scilicet, 
ornamentorum, instrumentorum, pecorum , supel- 
lectilium, et qvicqvid tandem ad religionem et cul- 
tum Dei antiqvitas contulerat, continentem, confici 


83 ) Cap. 10. 

84 ) Cap. 15. 

curavit; simile deniqve in eadem diaecesi registrum 
episcopus Gislaus Jonae circa annum 1575 concin- 
navit, qvod a rege Friderico 5to, speciali rescripto 
anno 1749 edito, vim legis habere jussum, bodie- 
dum valet. In diaecesi Holana Audunus cognomine 
Rufus Thorbergi filius, libellos daticos, sev ratio- 
naria, omnium in hac dioecesi templorum circa 
annum 1318 conscribi curavit 85 ); ejusqve deinde 
vestigia legerunt, episcopus Jonas Erici Calvus 1365, 
Petrus 1394, Olavus ROgnvaldi 1461, officialis Si- 
gurdus 1500. 


§ 6 . 


De anticissima redituum ecclesiasticorum admini- 

stratione . 


Qvemadmodum praetores telonium in usus fa- 
norum erogandum colligere solebant, (cfr. supra 
cap. 1, § 1), ita qvoqve primi templorum condito- 
res tributum aliqvod ecclesiasticum inter provincia- 
les sacra freqventanles absqve dubio coegerunt; 
deinde, ut supra monitum est, stati sev ordinarii 
reditus templis assignati sunt, scilicet qvarta deci- 
marum pars, pretium sepulturae in caemeterio, tan- 
demqve pensio pio cereis vel candelis, qvae tribula 
omnes qvotannis solvere tenebantur. Haec omnia 


8S ) In Christiani 6ti Instructione , episcopis Islandiae 
anno 1746 die l Julii data, Alt. 16 et secundum hanc in 
editione Juris eccl. Arntcani Thoikel. p. 101, nota 120, con- 
scriptio hujus rationarii ad annum 1398 perperam refertur. 

templorum patroni ut proprias facultates administra- 
bant, ea suis templive usibus, prouti opus erat, 
adhibebant, neminiqve annuorum templi redituum 
rationes reddebant; qvo factum est, ut vel etiam 
longo post tempore, sive de reditibus sive expensis 
faciendis sermo est, qvid templo et qvid ejus pos- 
sessori adscribendum sit, vix ac ne vix qvidem di- 
gnosci possit. Brevi tamen episcopos horum om- 
nium supremos inspectores agere voluisse, verisi- 
mile est, ejusqve mox in Jure eccl. Vetere cap. 40 
vestigia reperiuntur, ubi mandatum est, juxta con- 
stitutionem ab episcopo factam decimas templis solvi; 
qvod Jus eccl. Arnaeanum cap. 15 ita accuratius 
definiit, ut episcopo liceat, decimas templo cuidam 
adscriptas, pro lubitu ab eodem auferre, si remis- 
sior legitima eorundem cura sit. Attamen in neutro 
Jure ecclesiastico qvicqvam de jannuis redituum ec- 
clesiasticorum rationibus, a patronis templorum red- 
dendis, expresse determinatum est. 

§ 7. 

Unde qvotannis reddenda; redituum rationes primum 
orta; sint et de illarum ambitu. 

Qvamvis in neutro Jure ecclesiastico templorum 
possessores aut patroni annuas redituum ecclesiasti- 
corum rationes reddere disertis verbis jubeantur, 
tota tamen hierarchiae enucleatio ad tale qvid serius 
ociusve praecipiendum duxisset, cum uullam rem 
privatam intra suum territorium constitutam esse 

5 

patiatur, sed eam aut in se recipere, aut, si id 
non successerit, delere conelur. Harum rationum 
exigendarum primum, cui scqvenles episcopi inni- 
terentur, fundamentum, in Jure eccl. Arnaeano, qvod 
cleri dominii consummationem accelerare et qvovis 
modo promovere studuit, jactum esse videtur, cum 
jubeat laicos templis pro suo decimarum qvadrante 
ornamenta tanti valoris redimere, nisi rebus aliis in 
conservationem sui opus babuerit (cap. 15), usum 
enim decimarum ita praescriptum ratio usus reddenda 
proxime seqvitur. Veruntamen neqve Beneficiarii, 
nec alii templorum patroni annuas redituum eccle- 
siasticorum rationes prius qvam seculo decimo qvarto 
reddidisse videntur, et, nisi multum fallimur, pri- 
mum episcopus Holanus Audunus Rufus, et deinde 
Jonas Sigurdi episcopus Schallioltensis (cfr. supra 
cap. 3, § 5) hujus rei auctores fuerunt; certum 
vero est et ex annalibus constat, Vilchinum episco- 
pum Schallioltensem statutum anno 1396 de bono- 
rum templorum ab eorum patronis rationibus red- 
dendis sanciisse 86 ) , et ex albo templorum, qvod 
sub ejus nomine habetur, apparet, rationes istas, 

86 ) cfr. Hist. Eccl. T. 2, p. 134 et 138, In qvo sta- 
tuto hacc sunt: ‘Utem coloni , q vi templa administrant, prfc- 
posito omnium bonorum, qvac templa eorum possident, rationes 
reddant, decimarum omniumqve reliqvarnm illorum posses- 
sionum , tradantqvc decimas templorum , cum administratio- 
nem deponunt, et nihilo minus monstrent omnia templi bona, 
cum prredium relinqvunt” etc. 


sacerdotibus et privatis templorum patronis invitis, 
passim tunc invaluisse. Nec tamen omnium omnino 
redituum ecclesiasticorum rationes, qvantum eqvidem 
video, episcopi promiscue exigebant, sed imprimis 
qvartae decimarum templis solvendae 87 ), eam, ut 
opinor, potissimum ob causam, qvod multi illorum 
peregrini fuerunt, maximamqvc redituum ecclesiasti- 


87 ) Qvarta decimarum pars in qvibusdam templorum in- 
dicibus portionem ecclesia) efficere, disertis verbis dicitur, 
idcmqve c nonnullis episcoporum statutis apparere videtur. 
Hujus rei unum adferre juvat exemplum. Episcopus Ilola- 
nus Olavus llognvaldi filius anno 1481 nomophylaci Rafno 
lirandi ejusqve fratribus, qvi, defuncto patre, in gratiam 
matris, pro pecunia, qvam templo Bardensi, in tractu Fljot 
sito, debuerat, pra;des semet interposuerant, diem dixit, 
qvod decimas, mortualia, aliosqve proventns templi Barden- 
sis profudissent, cum templum valde ruinosum refectione 
opus haberet. Ova de causa sententiam dixerunt judices: 
debere Brandum ejusqve fratres, duobus testibus, qvi diu- 
tissime in parocia Bardensi degissent, jure jurando decla- 
rare, qvantum e templi decimis, mortualiis, aliisqve pensio- 
nibus, tam pater, qvam filii accepissent, prreterea ob retentas 
decimas tres marcas qvovis anno, et ipsas decimas duppli- 
catas pendere, qvod si ante certum tempus non prostarent, 
ipsum prodium tantamve illius partem episcopo 0 aut templo 
adjudicaverunt (cfr. Hist. Eccl. T. 2, p. 001 — 2). Ovamvis 
hic mortualia aliaqve tributa templo solvenda nominentur, 
unice tamen ob decimas retentas aut consumtas mulcta templi 
possessoribus irrogata fuit 5 efsi lubenter fateamur, hic, ut 
alibi, verba de rationum reddendarum ambitu adeo esse 
ambigua, ut dubium siepius sit, utrum solas decimas, an 
plures etiam templorum reditus continuerint. 

5 * 

eorum partem in decimis constare, et illas in Islan- 
dia simili ac in Norvegia et Dania fundamento 
superstructas esse crediderunt; decimasqve revera 
anliqvitus longe maiores, qvam hodie fuisse, supra 
in Nota 46 monitum est. Qvamvis autem pleriqve 
episcopi decimarum praesertim rationem habuerint, 
eam tamen regulam non omnibus communem fuisse, 
ex Auduni Rufi episcopi Holani exemplo apparet, 
qvi omnium oblationum, vel etiam qvatuor imperi- 
alium valorem non excedentium, rationes a patronis 
templorum exigebat (cfr. supra cap. 2, § 7). E 
veteribus templorum indicibus cum vitis statutisqve 
episcoporum collatis, evincitur, eos decimas semper 
et ubiqve, ex qvo rationes redituum exigere coepe- 
runt, portioni ecclesias annumerasse, eamqve qvavis 
occasione ad reliqvas oblationes templis debitas ex- 
tendisse. 

§ 8 . 

De redituum templorum ad reditus sacerdotales 

relatione. 

Nec solum privatos templorum patronos, verum 
etiam sacerdotes episcopi ad calculos vocarunt, si 
qvidem e notione hierarchiae, omnium sacrarum 
rerum administratio et summa inspectio ad unum 
caput redire debet. Si vero in relationem inter 
templorum sacerdotumqve reditus accuratius inqvi- 
rere velimus, ad antiqvissima tempora nobis rede- 
undum est, cum parochorum catholicorum nec ea- 

dem omnium, nec eadem semper fuerit conditio. 
Qvatuor antiqvitus sacerdotum genera maxime ob- 
tinuisse videntur; primum eorum, qvi pro certa 
mercede templorum possessoribus operam suam sa- 
cram elocarunt, ad qvos referendi sunt primi in 
Islandia peregrini verbi divini praecones; secundum 
ipsi templorum patroni efficiunt, qvando sacris ini- 
tiati fuerunt; tertium, qvi a templorum dominis 
educati illorumqve auspicio literis innutriti certo 
cuidam templo adscripti erant; qvartum deniqve 
homines solo sacerdotum nomine gaudentes, qvi 
sine certa sede atqve reditibus varias regiones erra- 
bundi pervagabantur (cfr. supra § 1 et 4). Ut 
sacerdotes operam suam elocantes in Islandia anti- 
qvissimi fuerunt, ita nec initio ullos certos reditus 
habuerunt, praeter eos, qvos a patronis templorum 
salarii loco acceperunt, qvod, prouti cum illis con- 
trahere potuerunt, varium variis locis fuit, et prae- 
terea qvoqve villicatione operibusqve rusticanis vitam 
sustentarunt; sed anno 1096, ex episcopi Gissuri 
constitutione decimali, qvarta pars decimarum, et 
circa 1123, e praescripto Juris eccl. Veteris cap. 5, 
pensiones pro mortuorum sepultura, sive cantu 
funebri, sex ulnis constantes, parochis cesserunt. 
Legibus qvoqve constitutum fuit, ut, qvi villam 
ecclesiasticam inhabitaret, per bina semestria, pa- 
storem legitimum ibi domicilium habentem, et die 
qvovis festo, nisi legitime impediretnr, sacra pera- 
gentem, alere deberet. Si vero pastor missam ibi 

rarius cantaret, colonus villae ecclesiasticae sacerdoti 
prandium, die, qvo sacris ibi fungeretur, praebere, 
ejusqve comitem, vel eqvum, si adessent, alere 
debuit 88 ). Sed praeterea etiam sacerdotes salarii 
loco aliqvid acceperunt. Singulis qvippe templorum 
dominis injunctum fuit, ut missas non pauciores 
qvam decem inter singula comitia, sive qvovis anno, 
acqvirerent, qvod si facere detrectarent, tribus mar- 
cis mulctabantur 89 ), sed templum in sacra redimen- 
tis possessionem transiit; ex altera autem parte 
legibus cautum fuit , ne sacerdotes pluris qvam 
duodecim marcarum, acta inter duo comitia mini- 
steria aestimarent, si vero operam suam sacram 
pluris facerent, venderentve, trium marcarum mulcla 
illis irrogata fuit 90 ). Apparet sane, haec nominatim 
de primo sacerdotum genere supra commemorato 
valere, sed neqve in ipsos templorum dominos sacris 
initiatos qvadrare, qvippe qvi solas decimas aliaqve 
ex legum praescripto a parochianis tributa solvenda 
acciperent, nec in juvenes a templorum patronis ad 
ministerium sacrum formandis, cum horum salarium 
legibus non esset definitum, sed modo constitutum, 
ut illis hi, de sustentatione et informatione prospi- 
cerent, eosqve ita castigari curarent, ut neqve ipsis 
neqve illorum cognatis dedecori esset, qvin imo ut 


88 ) cfr. Jus cccl. Vet. cap. 12. 

89 ) 1. c. 

90 ) Ihid. cap. 15. 

proprios filios haberent 91 ). Sacerdotum tamen, tali 
modo ad munus sacrum admotorum, conditio ple- 
rumqve misera fuisse videtur, siqvidem patronorum 
arbitrio magna ex parte relicta fuit ipsorumqve 
libertas adeo circumscripta, ut templufn aut statio- 
nem sine venia deserere iis non liceret, desertor 
enim fugitivi instar reducendus, sed receptor exilio 
mulctandus fuit. Ex iis, qvae in Jure eccl. Vetere 
cap. 9 et 40 de decimarum qvadrantibus, templis 
et sacerdotibus solvendis, dicta sunt, patet, utrum- 
qve templorum patronis traditum fuisse, qvorum 
qvarta sacerdotalis, nisi ipsi pastores essent], sacris 
redimendis adhiberi debuit, neqve Jus Arnaeanum, 
qvod alias privatorum patronatus jura qvocunqve 
modo sufflaminare studet, huic sacerdotalis decima- 
rum qvarhe usui repugnat 92 ). Hunc qvoqve diu 
morem obtinuisse, ut procuratores templorum etsi- 
amsi privati essent, decimas sacerdotibus solvendas 


91 ) Jus eccl. Vet. cap. 13. Ibi qvidem constitutum est, 
ut patronus templi cum puero, sedecim annos nato, si vero 
minor esset, cum ejus curatore legitimo, contrahere deberet, 
talisqve contractus, communi eorum consensu initus, servan- 
dus esset, veruntamen hos contractus ad arbitrium et nutum 
templi possessoris plerumqve accommodatos esse, cum non- 
nisi pauperes juvenes et ex aliena benevolentia viventes se 
ad hoc vitae genus applicaverint, sacerdotcsqve tali modo 
vocati parvi a , stimati essent, suspicari licet. 

92 ) Cap. 15. “Laiei pensionem ad lumina, decimas, 
qvartam ecclesiasticam et sacerdotalem percipientes, pastori 
salarium pro sacris, loco ejus qvartic, numeranto” ctc. 

acciperent, conspicuum est ex epistola illa, supra in 
cap. 2, § 7, laudata, qvam regi Hacono h&legg 
anno 1319 dioecesis Holanae cives, innovationes epi- 
scopi Auduni conqvesli, miserunt, qvera inter alia 
ejus qvoqve accusarunt, qvod bonorum ecclesiasti- 
corum dispensationem, contra priscam consvetudi- 
nem et consensura episcoporum superiorum, qvas- 
vis oblationes infra qvatuor imperialium valorem, pa- 
tronis templorum ad eadem restauranda et personas 
ecclesiasticas sustentandas, cum universis decimis 
concedentium sibi arrogaret, contenderuntqve, deci- 
mas, oblationes atqve donaria patronis Itemplorum 
cessisse, ut qvae in alimoniam sacerdotum et merce- 
dem pro missa cantata solvendam impenderentur. 
Idem etiam probari potest, constitutionis apograplio, 
ab Eysteino Canonico et Eyulfo Brandi filio, qvos, 
ut generales ecelesiarum visitatores archiepiscopus 
Olaus in Islandiam miserat, anno 1358 edito, qvo 
praeceperunt, ut qvilibet, qvi templi bona teneret, 
ex omnibus suis possessionibus, mobilibus atqve 
immobilibus, ubicunqve essent, sui proprii domi- 
cilii debitas templo et sacerdoti decimas sume- 
rent 93 ). Haec autem ad templa privatorum unice 
referenda esse, vix est, qvod moneamus M ), cum post 


93 ) efr. Hist. Eccl. T. 1, pag. 527 — 30. 

® 4 ) Impensis in sacra resarciendis varia; oblationes atqve 
tributa templis solvenda et nominatim qvarta decimarum 
sacerdotibns debita, a patronis templorum adhibita fuerunt; 
tantumqve ex templi proventibus, qvantum sacerdoti susten- 


73 


Transactionem Augvaldsnesensem (anno 1297), Bene- 
ficiarios utramqve decimarum qvartam, templo sacerdo- 
tiqve debitam, percepisse, per se pateat. Ex qvo templa 

tando sufficeret, Prestskyld (debitum pastorale) appellaba- 
tur 5 et cum reditus ad hoc ubiqve non suppeterent, ab episco- 
pis passim constitutum fuit, qvot vaccarum a;qvamenta aut 
qvanta pars fundi templo affixi pignori opponerentur, et tum 
hoc debitum Prestskyld i heimalandi vocabatur; qvantum 
autem fuerit, non omnino certum esse puto. F. Johannaeus 
in Hist. Eecl. T. 3, pag. 305 eo significari vult, tantam 
fundi domestici portionem, qvaj decem vaccas, et tantum 
vervecum ac boum castratorum, qvantum decem vaccarum pre- 
tium icqvabat, sive decem vaccarum laetantium a*(jvamenfa, et 
decem non lactantium (o: X mulnytu kdgyldi og X gjeldfjar 
kugyldi')} et ad hoc probandum affert contractum anno 1553 
inter Olaum Hjalti filium episcopum Holanum, etVigfusumThor- 
steini filium, templi Asensis in toparchia Thingeyensi patro- 
num, de talibus erogationibus factum. Cum vero locarium ex 
his vacca; «eqvamentis juxta Cod. leg. Jonsbuk Kaupab . locap. 
non plusqvam duas Hundredus et octoginta ulnas efficiat, et 
hoc pecuniam in eodem legum codice Framfb. cap. 1 de- 
crepito sustentando destinatam, non attingat, vocabuli istius 
notioni enucleanda; contractus laudatus parum lucis affundere 
videtur. Huc accedit, qvod nec in Hist, Eecl. , nec alibi, 
qvantum 6 cio, erogatio illa secundum nummos constituta repe- 
ritur. Cum prafferea in templorum indicibus heimilisprestr 
(pastor domesticus) et preslr d kirkjtifjdm (pa 6 tor bonis 
templi sustentandus) commemorentur, nulla prestskyld ibi- 
dem nominata, et skyld i heimalandi (:»: prestskyld) , ubi 
heimilisprestr non esset, nullam hujus rei generalem regu- 
lam unqvam constitutam fuisse crediderim , sed suam cuiqve 
templo normam, e contractibus privatis, aut arbitrio episco- 
porum catholicorum oriundam, mansisse. 

Transactione ista e privatis in publica transire coe- 
perunt, horum certe reditus magnam in melius mu- 
tationem subierunt, cum omnes jam reditus ecclesia- 
sticos, certos pariter ac incertos, in cap. 2 supra 
commemoratos, et omnia insuper salaria, parochis 
legibus attributa, nanciscerentur. Sacerdotum qvo- 
qvc, ad privatorum templa vocatorum, salaria magis 

magisqve aucta sunt, nam, praeter qvam qvod Mag- 

$ 

nus Eyulvi filius episcopus Schalholtensis anno 1489 
iis curionibus, qvi in duobus templis sacra obirent, 
ex utrovis templo unam Hundredam addixit, pro 
missis etiam, inferiis, vigiliis, aliisqve ministeriis 
extraordinariis oblationes non contemnendas perce- 
perunt, qvas ad tempora usqve Reformationis re- 
tinuerunt. 


§ 9 . 

De relatione inter accepta expensaqve templorum. 

Praeter impensas e reditibus templorum in eorun- 
dem conservationem, refectionem ac instaurationem, 
in sacerdotum sustentationem*' 6 ), sacrorum redem- 

95 ) Ev indicibus qvorundain templorum, qvcc totum fundum 
possidebant, ideoqve in beneficia ecclesiastica transierant, ap- 
paret, Beneficiariis unum aut duos sacerdotes, vel etiam 
diaconum sustentandi officium incubuisse. Sic ex. c. index 
templi Brei&abolsta&ensis in tractu Fljolshlid , certe inter 
antiqvissimu beneficia habendi, tres sacerdotes duosqvc dia- 
conos commemorat. Hoc etiam e Collationis formula epis- 
copi Gottskalki Nicolai filii, supra in Nota 80 allata, alibi 
obtinuisse, patet. De horum sacerdotum et diaconorum an- 

tionem, aliaqve ministeria ecclesiastica supra passim 
commemorata, faciendas, nonnullae etiam extraordi- 
nariae erogationes templorum patronis injunctae fue- 
runt. Tributum, qvod calhedraticum vocant 96 ), 
templis islandicis nunqvam injunctum fuisse, pro 
certo affirmari potest, namqve ante annum 1220, 
circa qvem Vilhelmus Cardinalis tales erogationes 
in Norvegia abrogavit 97 ), illud in Islandia obtinuisse, 
probari neqvit, nec unqvam postea ab episcopis is- 
landicis exactum fuisse commemoratur, si Gottskalk 
um Gottskalk i filium episcopum Holanum exceperis, 
qvi impensas in peregrinationem, ab ipso 1450 in- 
stitutam, erogandas, et a dioecesis civibus resarcien- 
das, catlfedralici et contributionum nomine appella- 

nuo salario nil omnino constat , cum vero vicarii parochi 
sine dubio fuerint, hujus certe arbitrio constitutum fuit. 
Tantum ex indice templi Oddensis apparet, unum ibi sacer- 
dotem pro missis in animarum salutem canendis qvatuor 
marcas, alterum vero decem uncias, accepisse. 

96 ) Cathedraticum fuit illa pars oblationum atqve dono- 
rum, qva) in natalitiis templorum episcopo cedebant, cujus 
ha;c origo fuit: Cum templorum inauguratio summe neces- 
saria haberetur, ad hanc solennitatem ingens hominum mnlti- 
tudo confluebat, qvorum nemo sine aliqvo munusculo appa- 
ruit (cfr. supra cap. 2, § 7). Hujus pars qvjcdam episcopo 
in praemium laboris cedebat. Sed cum in hujus inaugura- 
tionis memoriam natalis templi qvotannis celebraretur, epis- 
copi, procedente tempore, earundem oblationum, sub nomine 
cathcdratici , partem sibi vindicabant } cfr. Hist. Eccl. T. 1., 
p. 231. 

97 ) 1. c. 


vit ‘ !8 ). Qyamvis aulem templorum curatores ab his 
impensis liberi et immunes essent, aliud tamen onus 
episcopi ecclesias visitantes, hospitio lautisqve con- 
viviis excipiendi, humeris eorum imposuerunt. Jus 
eccl. Vetus cap. 14 de isto epularum apparatu non 
loqvitur, sed jubet modo hospitem episcopi, temp- 
lum inaugurantis, die, qvo discedat, eqvos illi sub- 
ministrare, necnon ejus operarios, vicinos illorumqve 
domesticos, si rogati fuerint, ad idem faciendum 
obligat; Jus autem Arnaeanum cap. 5 praecipit, ut, 
qvi templum exstructum consecrari curaverit, con- 
vivium episcopo dignum, rebus necessariis hunc in 
finem acqvisitis, paret; cui praecepto ut rite satis- 
fieret, seqventes episcopi adeo severe invigilabant, 
ut hospitalitatem nimis parce solventes in jus voca- 
rent, et, qvae initio modo de consecratione templo- 
rum valerent, ad omnes suas visitationes extende- 
rent 9 ‘‘). Veruntamen tributum hoc nomine nunqvam 


® 8 ) Ibid. T. 2, pag. 588. 

") Hoc egregie apparet e sententia illa, qvam parochus 
Arius Thorbjtirni filius , Holante cathedrae Officialis , inter 
episcopum Jonam Yilhelmi et Finnbogum Jonae filium jus 
dicere jussus, anno 1-130 tulit, qvae declarat, episcopum, dum 
visitatum eat, litteras de divorsoriis in synodo scriptas, ad 
loca, qvae visitaturus sit, mittere debere, easqve ab una 
ecclesia ad alteram perferri curare, idqve non serius qvam 
tempore habitacula mutandi, ut illi, qvibus excipiendus sit, 
de eo certiores fiant. Sacerdotis vero aut coloni esse , qvi 
eum excipere debeat, episcopo illiusqve duodecim comitibus 
victum decentem ct potum subministrare; episcopi vero esse. 


collegisse videntur l<)() ). Utrum luecce convivia, epis- 
copis ecclesias visitantibus parata ( biskupsgisting 
et bislcupsveizla dicta), in ipsius templi, an ejus 
patroni sumtus relata fuerint, non liqvet, cum inter 
utriusqve bona discrimen magnopere fluctuaverit; 
verisimile autem est, hoc episcopos ex arbitrio in 
singulis locis constituisse, et pro singulorum hospi- 
talitate in rationibus redituum ecclesiasticorum exi- 
gendis versatos esse. Ceterum haecce convivia cum 
Reformatione non cessasse, episcoporum vitae testan- 
tur' Decimae qvoqve Saladinae , ab Islandis pava 
tiund , sive decimae papales, vocatae, id est, decima 
pars decimarum , aliorumqve redituum templis sol- 

coqvum et hominem cibum paraturum suppeditare. Sed ubi- 
cunqve episcopo heee rite non praistentur , tam sacerdotes 
qvam colonos episcopo ex ejus arbitrio satisfacere debere, 
et omnes, qvi eum excipiant, clericos et laicos, in sua sin- 
gulos panecia, eqvos, qvibus in proximam paraiciam vehatur, 
sub mulcta, inJure ecclesiastico dictata (o: trium marcarum), 
pro singulorum viribus imperare et postulare teneri. 

,0 °) In Norvegia tributum, qvod Xenium, sive Hospitali- 
tatem episcopi, vocabant, obtinuisse videtur 5 id vero Vil- 
helmus Cardinalis abrogavit. Hoc tributum inde ortum est, 
qvod episcopi, hospitio gratuito non contenti, pecuniam, sive 
dona, exigebant, tandemqve, sive visitarent, sive non, tribu- 
tum istud, sub nomine hospitalitatis, postulabant, qvod Cardi- 
nalis laudatus divinis humanisqve legibus repugnare asseruit, 
nilqve iis, nisi visitarent, competere dixit, nisi aut «grota- 
rent , aut jussu regis vel archiepiscopi iter ad cos suscipe- 
rent; cfr. Hist. Eccl. T. I, pag. 234. 

vendorum, si non qvotannis, saepe tamen conqvisitoe 
fuerunt 


Cap. 4. 

DE LITE PIUEBENDARIA INTER PRIVATOS 
TEMPLORUM PATRONOS ET CLERUM. 



Qvatenus origo templorum islandicorum cum idea 

catholica conspiret. 


Muneris episcopalis in ecclesia catholica tanta 
vis et auctoritas est, ut in hoc uno omnes alii or- 
dines sacri omniaqve ad munus eorum spectantia 
contineri et ex eo cev radice progerminare existi- 
manda sint; unde sacerdotum vocatio et ecclesiae 
bonorum administratio ad episcopos solos pertineant, 
necesse est. Ecclesia igitur catholica , qvae lucem 
divinam, qva ipsa collustratur, per ordines ecclesia- 
sticos, cev organa sua, vel radios, in salutem generis 
humani qvoqvoversus diffundit, non nisi objectivam 
muneris sacerdotalis, templorum omniumqve sacra- 
rum rerum notionem admittit. Hinc non mirum est, 
peculiarem templorum in Islandia originem, ab ho- 
minibus privatis tantummodo provocatam, sacraqve 
horum auspiciis administrata, diuturnam inter epis- 
copos atqve laicos litem excitasse, cum horum juri 
personali dominioqve, ecclesiae repugnanti, nullus 
locus rclinqveretur , sed utrumqve ecclesiae auctori- 


io1 ) Ibid. p. 572— 74. 

tati subjiciendum esset. Cum hujus controversiae 
historia in Arna biskups saga et F. Johannaei Hi- 
storia Islandiae ecclesiastica satis copiose tractata 
sil, eam per singula eundo narrare nostri non est 
instituti, sed ea modo capita perstringere, qvac no- 
tioni juris patronatus in Islandia constituendae po- 
tissimum inservire videantur, simulqve ostendant, 
qvomodo ecclesiae catholicae subjectivam hujus notionis 
partem absorbere et ad principia sua accommodare 
contigerit. 



De primis episcoporum conatibus , jus patronatus , 
privatis competens , invadendi. 

Templa, ut jam saepius monuimus, omnia pri- 
mitus a privatis condita, cum bonis atqvc reditibus, 
arbitrio patronorum ea conditione relicta sunt, ut 
officio suo satisfacerent, et, aut ipsi loci sacerdotes 
essent, aut pastorem ad sacra obeunda conducerent, 
aut deniqve juvenes ad hoc ipsum formandos edu- 
carent, et ut ipsa templa sarta tecta servarent, nec 
qvicqvam illis adimi paterentur ; qv;e consvetudo 
circa 179 annos intacta viguit. Verum anno 1178 
episcopus Schalholtensis Thorlacus Thorhalli filius, 
ab Eysteino Erlendi filio, archiepiscopo Nidarosiensi, 
viro e nobilissimis Norvegorum et Islandorum pro- 
sapiis oriundo ,0 ' i ), variisqvc corporis et animi doti- 


102 ) cfr. Landndma P. 2, cap. 11. Ofvifus in matri- 
monio habuit Tliordisam filiam TJijodoIplii de llofna; eorum 

bus insigni, sed avaro et ambitioso, sacris initiatus 
est. Hujus nutu et instinctu Thorlacus qvaedam in 
Vetere Islandorum jure ecclesiastico mutare tentavit, 
primusqve episcoporum Islandiae, anno episcopatus 
secundo, sive 1179, laicos templorum patrocinio, 
praebendarum dispensatione ac omni earum usufructu 
privare aggressus est, cumqve dicto anno qvadran- 
tem orientalem visitando obiret, templum, qvod Si- 
gurdus Ormi filius in praedio suo Svinafell exsrux- 
erat, consecrare recusavit, nisi praedium cum omni- 
bus ad id pertinentibus pleno patronatus jure sibi 
suisqve successoribus concederetur, idqve tandem 
persvadendo et minitando evincere potuit, ut non 
solum Sigurdus juri patronatus renuntiaret, sed com- 
plures etiam in orientali Islandiae qvadrante temp- 
lorum patroni ejus exemplum seqverentur. Sed 
cum episcopus deinde audiret, Eysteinum archiepis- 
copum insolentia sua regem Sverrerum sibi infestum 
reddidisse et in Angliam discessisse, ab incepto de- 
stitisse videtur 103 ). Eodem qvoqve tempore , qvo 

liberi erant Ospacus pater Ulfi Stallarii (aulae mareschalli), 
patris Jonae de Reirvollo, patris Erlendi Hunaldi, patris Ey- 
steini archiepiscopi etc. 

103 ) Hic Eysteinus (sive Augustinus) anno 1161 cathe- 
dram ascendit , et mox subditis , ut argenteam sibi unciam 
penderent, persvasit, qvod ei comes Erlingus skakki , qvi 
per fas' et nefas filio suo Magno regnum Norvegiaj vindicare 
studuit, ea lege concessit, ut coronam Magno imponeret, 
eumqve legitimum regem solenniter proclamaret, qvod etiam 
Bergac anno 1163 lubenter fecit. Sed Svertero in thronum 

cum Sigurdo nuper dicto litem habuit, in meridio- 
nali Islandiae qvadrante Jonas Lopti filius habitans 
vir suae aetatis eruditione et divitiis in Isi an di a cla- 
rissimus A04 ), episcopo templum Hofdabrekkense, 
qvod ille tempestate dejectum sumtuose exstruxerat 106 ), 
nisi conditionibus supra allatis, consecrare abnuenti 
fortiter adeo restitit, ut episcopus, plurimis Jonae 
vestigia legentibus, cedere cogeretur. Nec modo vi 
et imperio, sed argumentis qvoqve ab utraqve parte 
pugnatum est; episcopus enim contendebat, a legi- 

elevato , archiepiscopus in Angliam aliqvantisper discessit; 
tandem vero cathedra restitutus anno 1188 mortuus est; 
cfr. Hist. Eccl. T. 1, pag. 221 — 25, et WerlaulT, Anecdoton 
Hist. Sverreri regis Norv. spectans (cd. Havn. 1815) pag. 
YI1I — XXII. 

,04 ) Hic Jonas fuit Magni cognomine berf&tla (Nudi- 
pedis) Norvcgia regis ex filia, sed Samundi Polyhistoris ex 

% 

filio nepos, et a scriptoribus coavis, ut doctus, sapiens, lo- 
cuples , liberalis magnaqve in litibus civium componendis 
auctoritate gaudens, pradicatur; cfr. Hist. Eccl. T. 1, pag. 
201. Ille diaconum simul ecclesia rcgionisqve pratorem egit, 
et haud pauca templa exstruxit, qva splendide ornavit. 

i°5) Praedium Hofdabrekka templumqve ibi situm pos- 
sedit, ad qvod duo sacerdotes totidemqve diaconi constituti 
fuerunt. Hic fundus ob fertilitatem inter optimos numera- 
batur , donec vicini fluvii inundationibus , unacum nonnullis 
finitimis pradiis adeo pessundaretur , ut, horum qvibusdam 
desolatis, multo deinde minus lucri domino adferret. Qvare 
Jonas non solum jus patronatus remittere recusavit, verum 
etiam negavit, se in posterum plures qvam unum sacerdotem 
unumqve diaconum sustentaturum esse; cfr. pfapositi J. Hal- 
thori fili» Biskupa anndlar. 

bus divinis et constitutionibus apostolicis, omnium 
Dei bonorum (sic autem bona ecclesiastica nomi- 
navit), sibi, non laicis, dominium esse concessum, 
et a pontificibus romanis, apostolorum successoribus, 
ita praescriptum in eo Jure ecclesiastico , cui uni- 
versus orbis Christianus obediret, ejusqve auctori- 
tatem in Norvegia receptam Eysteinum archiepisco- 
pum secutum, sibi, ut eadeni in Islandia faceret, 
severe praecepisse; laicos autem, si hac in re con- 
tumaciter episcopis resisterent, gratia divina dejectos, 
e sacro caetu excludendos esse ; qvare illis recipi- 
scendum juriqve patronatus renuntiandum; ad qvod 
faciendum laici his argumentis impelli neqviverunt. 
Et cum episcopus Jonae Lopti lilio arcliiepiscopi 
litteras mandataqve se exhibiturum declararet, nega- 
vit ille, se dicto fore audientem, cum archiepiscopus 
haec majorum instituta in melius mutare nec vellet, 
nec posset; contendit etiam, dominium esse jus na- 
turale , qvod in templa omniaqve bona illis assig- 
nata majores sibi reservassent, qvodqve legibus san- 
citum et a superioribus episcopis semper agnitum 
concessumqve fuisset l06 ). Simili modo episcopus 


10 °) cfr. Saga af hinum heilaya porldki biskupi 
Mss. (o: Historiam Sti Tliorlaci episcopi) cap. 19. Uni 
morguninn bjox biskup til kirkjuvigslu , en Jon ok peir 
menti, sem i rdtii v dru meti hdnum , gengu til hans ok 
var ialat vm eplir side ana. hverr kirkju mu Ida y i skyldi 
vera. Biskup s partii svdsern fylgjari rellinda , hvdrt 
J6n hcfdi heyrl erkibiskups botiskap um kirkju eignir . 

Branchis Sseniundi filius in dioecesi Holana praeben- 
darum jura, ejusdem archiepiscopi jussu adductus, 

Jon svarar , heyra md ek erkibiskups bodskap vera 
lesinn , en racfinn er ek at hafa hann at ongvu , ok eigi 
hygg ek at hann viti betr enn minir foreldrar , Satmundr 
liinn frodi ok synir lians ; man ek ok eigi fyrirdwma 
framferd biskupa varra her i tundi , er stemdu panti 
landsins sid , at leikmenn redi peim kirkjuin, sem peirra 
foreldrar gafu Gudi , ok skildu ser vald yfir ok sinu 
afkvwmi. Biskup svarar sliknm skynsemdum sem fyrr 
vdru lesnar ok morgum odrum . . . . Jon svarar , per 
megit kalia pann bannsettan, sem per vilit , en eigi 
man ek juta i ydart vald minni kirkju. En peir , sem 
lelws vera beggja vinir , badn biskup lata af sinu muli, 
porldkr biskup fann , at alptfdan fylgdi Jani um kirkju - 
mdlin , vwgdi hann pvi at sinui , a/ /ta/m su ongvan 
dvoxt d vera , polt hann heldi fram , e/i mikinn ska&a d 
marga vega , ok (etladi sid ari med erkibiskups fulltingi, 
at kirkjan mundi fd sin retlindi. En padan sem hann 
vonadi huggun at fd , Aromti hormungar tidindi , pvi at 
litlu sidar var Eysteinn erkibiskup landflwmdr fyrir 
kirknamdl etc. Mane episcopus se ad templum consecran- 
dum accinxitj tum Jonas et ejus asseclae episcopum adierunt, 
deqve patrocinio templi, cuinam competeret, solitum sermo- 
nem instituerunt. Episcopus, justi et a;qvi amans, Jonam 
interrogavit, utrum mandata archipncsulis de templorum 
bonis cognosceret} cui Jonas, mandatum, inqvit, archiepi- 
scopi recitari lubenter audio, sed tamen illud flocci pendere 
statui, cum persvasum habeam, nec ingenium ejus, nec vo- 
luntatem praestare majorum meorum, Saemundi dico Poly- 
historis ejusqve filiorum i nec episcoporum terra? nostra» 
agendi rationem condemnabo, qvi eam hujus terrse consve- 
tudinem in honore habuerunt, qvod laici in ea templa patro- 

a laicis auferre conatus est, etsi non pari severitate 
opus aggrederetur; qvantum enim constat, nonnisi 
semel hujus rei efficiendae periculum fecit, qvando 
cum hominibus qvibusdam, Arnthrudae filiis com- 
muniter vocatis, de praedio Vallis, in tractu Svar - 
faSardal sito, controversiam habuit, qvae interce- 
dente Gudmundo , cognomine dyre , ea conditione 
sopita fuit, ut illi, dum episcopus in vivis esset, 
Vallis cederent, sed, eo defuncto, hujus praebendae 
recuperandae potestatem haberent 107 ). Qvum haec 
episcoporum conamina irrita cecidissent, jura lai- 
corum, ad dominium templorum spectantia, aliqvam- 

natus jure gauderent, qvic majores Illorum Deo dederunt, 
qvorumqve dominium sibi suisqve nepotibus reservarunt. Ad 
qvae episcopus argumentis supra allatis aliisqve multis re- 
spondit. Tum Jonas, qvemcunqve, inqvit, volueris, excom- 
municatum declares, per me eqvidem licet; veru n tam en pat- 
rocinium templi mei in manus tuas non tradam. Qvi vero 
utriusqve amici videri voluerunt, episcopum rogarunt, ut a 
proposito desisteret. Thorlacus episcopus populum in his 
causis ecclesiasticis partes Jonae tenere intelligens, hac vice 
ideo cessit, qvod ex pertinacia sua nullum emolumentum, 
sed multifarium damnum redundaturum praevidit, sed spera- 
vit fore, ut auxilio archipreesulis ecclesia; deinceps jus suum 
vindicaretur. Verum, unde solamen exspectavit, nuntius tri- 
stis allatus est, nam paullo post Eysteinus archiepiscopus 
ob lites ecclesiasticas e patria expulsus est. De hoc epis- 
copo cfr. Hist. eccl. T. 1, pag. 287 — 97 et Anecd. Wer- 
laufiii , pag. XXIII -XXXII. 

,07 ) De hoc episcopo cfr. Hist. eccl. T. 1 , pag. 225, 
327, 330 sqq. ct 597. 

diu integra intactaqve permanserunt. Seqventes 
enim episcopi Paulus Jonae et Magnus Gissuri, etsi 
Thorlacum Thorhalli filium in administratione of- 
ficii imitarentur, controversias tamen de praebendis 
suas non fecerunt; episcopiqve peregrini, Sigurdus 
Thettmari filius Schalholti , Botolphus et Henricus 
Caroli vel Kari filius Holis, qvi deinde auspiciis 
Haconi regis cathedras ascenderunt, aliis rebus oc- 
cupati tenebantur, qvippe qvi in eo toti essent, ut 
Islandos Hacono Norvegiae regi ejusqve legitimis 
successoribus tributarios redderent. 

§ 3. 

De hier archia: incrementis . 

Circa annum 1264 forma reipublicae islandicae 
in statum monarchicum transiit, cum incolae se mo- 
deramini regum Norvegiae certis conditionibus sub- 
jicerent, qvarum prima et praecipua fuit, ut rex 
Islandis jus patrium sartum tectum servaret; qva 
deditione, cum codex legum, vulgo Grdgds , et Jus 
ecclesiasticum Thorlaco-Ketillianum in Islandia ad- 
huc vigerent, jura privatorum templorum patrono- 
rum etsi inviolata manerent, fieri tamen non potuit, 
qvin , officio sacerdotali a civilibus muneribus jam 
separato, summo imperio politico ad aliud regnum 
transmigrante , crescenteqve indies episcoporum et 
cleri auctoritate, paullatim subverti inciperent, cui 
rei efficiendai archiepiscopi Eysteinus et Jonas in 
Norvegia, homines valde imperiosi, episcopi Tlior- 




86 


lacus et Arnas in Islamlia, cunctis viribus incubue- 
runt, eoqve cuin successu ab anno 1123 ad annum 
1275 pro potentia episcopali certatum est, tantaqve 
hoc temporis intervallo incrementa cepit, ut non 
modo specialem sibi jurisdictionem compararent, 
sed plurimis qvoqve, et in his omnibus omnium 
templorum atqve sacerdotum causis et litibus sese 
immiscerent, qvod historiue testimoniis cum legum 
praeceptis collalis efficitur l08 ). Episcopus Thorlacus, 

,oe ) Ad hanc rem probandam adferre juvat Jur. eccl. 
Arn. Append* Cap. 2, e Transactione Tunsbergensi conflatum, 
um kirJyumal , sive de causis ecclesiasticis: “Jam debent 
clerici omnes judicari et peti coram domino episcopo, vel 
eo, cui cognitionem causarum ecclesiasticarum demandaverit, 
sed laici in omnibus causis coram domino rege postulentur, 
sev coram eo, qvem judicem constituerit. Excipiuntur tamen 
causa; jam recensenda;, alireqve similes juri ecclesiastico 
propria;; qvales sunt: causa; rapina;, peculatus templi, vio- 
lentia; templis, viris doctis atqve bonis ecclesiasticis illatae, 
decimationis, votorum omnium, imprimis testamentorum, 
templis aliisqve sacris locis itemqve pauperibus factorum, 
libertatis ecclesiastica;, sive interius, sive exterius, circa 
homines et bona. Patrocinium eorum, qvi ad Sanctum Thor- 
lacum , ejus limina, aliaqve sacra cum suis reliqviis loca, 
religiosa itinera susceperint. Matrimonium omnesqve alia; 
causa; et actiones eo pertinentes, necnon de legitimis alio- 
rum natalibus decidenda;. Stuprum f.eniina’ illatum , cogna- 
tionis violatio, adulteria et concubitus, perjuria et usura;, 
qvando qvis res inanimatas in foenore collocaverit ; ha;resis 
qva;cunqve et superstitio, ubi res spirituales emta; vendita;qve 
fuerint. Has causas aliasqve in jure ecclesiastico pra;scrip- 
tas actor atqve defensor cum testibus suis atqve probationi- 

qvi primus hujus rei tentamen fecit, in tempora 
proposito suo tam parum opportuna incidit, ut ab 
incepto desistere cogeretur; veruntamen ad dilatan- 
dam auctoritatem episcopalem successoribus viam 
egregie muniit, nominalim Arnae Thorlaci filio, qvi 
anno 1269 episcopus Schalholtensis evasit, et cum 
ingenii acumine animiqve praesentia, pertinaciam ac 
dominandi cupidinem conjunxit, qvam inundans jam 
per totum septentrionem imperium romanum fovit 
atqve nutriit. Daniae qvippe regi Christophoro l rao 
cum regno suo sacris interdictum fuit, ejusqve filius 
Ericus Glippingus cum archiepiscopo Jacobo Er- 
landi filio simultates exercuit; Johannis Sine terra 
anathematis fulmine perculsi regnum Philippo 
Galliae regi oblatum fuerat; Fridericus 2 dU8 impe- 
rator Germaniae vix ac ne vix qvidem contra pon- 
tificem romanum dignitatem suam defendere po- 
tuit; rex Norvegiae Haconus brevi postqvam ipsi 
juramentum fidelitatis Islandi dixerant, diem su- 
premum obiit , eiqve filius Magnus , vulgo laga - 
bcetir , in imperio successit, vir sedati et mansveti 
ingenii. Anno 1268 Jonas, cognomine Rufus, ar- 
chiepiscopus Norvegiae factus est, qvi praedecessorum, 
praesertim Eysteini et Erici , vestigia legens , im- 
perio suo propagando, cleroqve ac templis per 

Ius ad episcopi ejusqve procuratoris arbitrium deferant”. 
Ex liis apparet , qvam late causas ecclesiasticas patere vo- 
luerint, cura nullum fere causarum genus sit, qvod huc trahi 
ncqvcat. 

fas et nefas ditandis, omnes vires intendit, et 
regi se qvovis modo opposuit, cujus rei primum 
in comitiis Frostensibus, deinde in conventu Ber- 
gensi anno 1271 et iterum 1273 luculentum docu- 
mentum edidit. 

§4. 1 

De controversia episcopi Arno Thorlaci filii cum laicis 

de jure patronatus. 

Anno 1269 Arnas Thorlaci filius a dicto archi- 
episcopo Jona diocesis Schalholtensis episcopus in- 
auguratus fuit, qvi, qvanti fastus et audaciae fuerit, 
inde patet, qvod jam antea officialis munere fun- 
gens, 27 annos natus et sacris nuper initiatus, 
Comitem Gissurum ob causam parvi momenti plu- 
resqve alios nobiles viros excommunicare sustinu- 
erat 109 ). Mox ut cathedram ascendit, clericorum et 
laicorum conventum habuit, ubi, inter alias archi- 
episcopi constitutiones, mandatum de templis omni- * 
bus eorumqve latifundiis episcopo tradendis pro- 
mulgavit 110 ), eodemqve anno per qvartam australem 
visitationem ecclesiarum instituens, minora et pau- 
periora pleraqve templa, deindeqve anno seqvente 
majora qvaidam, minis et excommunicationibus sub 
suam potestatem redegit 111 ). Verum privati tem- 

,09 ) cfr. Saga Arna biskups porlaksonar cap. 4 et 
Hist. Eccl. T. 2. pag. 2 — 3. 

no ) Arna bisk . s . cap. 5. 

n 0 Ibidem cap. 5 et 6, et Hist. Eccl. T. 2. p. 6 sqq. 

piorum patroni his non contenti, ad regem et archi- 
episcopum provocarunt, qvorum uterqve anno 1273 
3 cal. Julii, qvaestionibus de praebendis litigantium 
audiendis, compluresqve alii proceres, Bergis con- 
venerunt; ubi archiepiscopus pro tribunali sedens, 
lites praebendarias dijudicaturus, regi sententiae di- 
cendae jus negavit, nec nisi assessoris locum ei 
concedere voluit; qvam conditionem rex respuens, 
ex suis Audunum hestakorn et Haconum Thoreri 
archiepiscopi filium, illum juris civilis, hunc eccle- 
siastici, peritissimos elegit, qvi in id omne studium 
conferrent, ut laici jura legitima inviolata retinerent, 
qvi vero, ut eventus docuit, nil efficere valuerunt. 
Aderant etiam inter alios Islandos Sighvatus Half- 
dani et Einarus Thorvaldi, templi Oddensis ac Vatns- 
flOrdensis patroni, suam suorumqve causam dicturi, 
actoris partes sustinente Arna episcopo, qvi con- 
tendit, legibus repugnare divinis, patronatum tem- 
plorum eorumqve bonorum dispensationem ad laicos 
devolvi; ad qvae responderunt, praedia, de qvibus 
disceptaretur, a majoribus suis templis ea condi- 
tione esse attributa, ut eorum posteri in ipsum 
templum illiusqve bona patronatus jure semper gau- 
derent, et usum fructum tenerent, si modo templa 
eorumqve bona sarta tecta servarent iisqve sacer- 
dotes ministrarent. Unde apparet, jam eadem om- 
nino argumenta ab utraqve parte usurpata fuisse, 
qvae Thorlacus episcopus et Jonas Lopti filius de 
hac re disceptantes adhibuerant (supra §2). Neqve 

Arnas episcopus ea, qvac laici declarassent , vera 
esse negavit, sed legibus divinis, o: juri canonico, 
contraria esse contendit; cui qvoqve fundamento 
archiepiscopus sententiam suam superstruxit, in ar- 
gumentatione huic praemissa inde profectus, qvod 
templa, mox ubi condita fuerint, in ecclesiae pos- 
sessionem transierint, contra qvam juri personali 
nullus locus relinqvatur 112 ). Eum res exitum ha- 
buit, ut archipraesul Arnae episcopo ejusqve succes- 

ll *) o: Aii af pvi at hcildg kirkjuldg vatia , at liot- 
ligr katipmuli ok at rettindum ondtturligr d ekki at 
fullkomna bondans re itu , ok f>at sem i fyrstu er ein- 
kisvert , pd mu pat si&au eigi fyrir nokkuru standa 
pd slundir li&a / ok vardveizlu pessara stafta malli 
einginn biskup tindan sinum eptirkomendum gefa , ok 
einginn leikma&r matti hetdr eignaz , ok mega par 
skitmdta lil leggja. Einginn mu kirkiu kaupa ne sefja 
vi& ver di ntan mikils salar hdska , ok pvi far sd eigi 
rettiliga haldit , er svd kemz at etc, o: Cum sancta; 
ecclesia; leges testentur, conditionem turpem et juri repug- 
nantem jus possessoris non efficere, et, qvod primo nihili 
est, decursu qvoqve temporis nec valere # posse, et nulli epi- 
scopo administrationem harum pra;bendarum in successorum 
damnum abalienandi jus competere, nec ulli laico illas pos- 
sidere, aut conditionem addere licitum fuisse; nemini enim 
sine ingenti anima; periculo templum pretio emere vel ven- 
dere, licere, nec tali modo acqvisita legitime retineri etc. 
cfr. Hist. Eccl. T. 2, p. 42 — 43 et Arna bisk. s. cap. 11. 
Notandum tamen est, utramqve et in his et in ipsa arclii- 
episcopi sententia recensenda, qvod verborum et sententiarum 
dispositionem attineat, aliqvantum inter se differre, etsi 
sensus eodem redeat. 

soribus horum templorum patronatus jus et plenum 
dominium adjudicaret, laicis autem omnem eorum 
dispensationem interdiceret ll3 ). Qvamvis in hac 
lite praebendaria Arnas episcopus superior discessis- 
set, mandatumqve archiepiscopi de templis eorum- 
qve latifundiis ipsi tradendis publicasset, necessa- 

,l3 ) Ipsa sententia talis est: Aii afpvi at pelta mdl 

er lil vors ddms lcomit , pd gidrum ver penna orskurfi 

d i nafni Fo&ur , Sonar oh Heilags Anda , at vald ok 

skipati , forrwdi ok vardveizla Oddaslaftar ok (Uafs 

kirkju i Ualnsfir&i me& ollu pvi 8 em par lilliggr , hvdrt 

pat er tekit e&r otekit , nytt edr onytt , nema pat eitt , 

er til parfenda hefr haft verit , ok po skynsamliga 

0 

twrt verit ; pd dtemum ver Arna biskupi i Skiilaholti 
ok hans logl gum eptirkomendum , honum ok peim ei - 
lifliga at rdida , ok fyrirbju&um ver Sighvati ok bra>- 
trum hans , ok sva peirra orfum , Einari ok hans 
orfum nokkut dkall um petta mdl at veita etc. o: Cura 
igitur ha;c causa nostro judicio submissa sit , hanc senten- 
tiam ferimus in nomine Patris, Filii ac Spiritus Sancti, qvod 
dominium et dispositio, administratio et curatela przebendie 
Oddensis et templi Olafi in Vatnsfitirdo, cum omnibus ad 
id pertinentibus, sive accepta fuerint, sive non, sive usur- 
pata, sive non usurpata, iis modo exceptis, qvaj in usus 
templi idqve prudenter erogata sunt, Arna) episcopo Schal- 
holtensi ejusqvc legitimis successoribus, tam illi, qvam his 
in perpetuam dispositionem adjudicamus, sed Sighvato, ejus 
fratribus et illorum hrcredibus, et Einaro ejusqve ha;redibus 
omnem hac de causa postulationem prohibemus. 

Hist. Eccl. T. 2, p. 42 — 43 habet nytt — onytt et ha;c 
vocabula significare vult, utilia — inutilia 5 sed perperam ; hic 
enim respondent usurpata — non usurpata , et sunt = neytt 

0 

— oneytt, qv«*c qvoqve in Arna bisk 8 . cap. ll reperiuntur. 

rium tamen esse duxit, dominium cleri islandici 
firmiore fundamento superstruere. Itaqve instinctu 
ac mandato archiepiscopi, novum jus ecclesiasticum 
anno 1274 conscribi curavit, qvo episcopis plenam 
omnium templorum omniumqve causarum, qvas jus 
canonicum ad forum ecclesiasticum traduxerat, pote- 
statem conciliare studuit, ordinem sacerdotalem civili 
juri et obseqvio penitus subducere, laicis omnia 
mobilia et immobilia bona templis adscripta adi- 
mere, eosqve minis, poenis, atqve excommunica- 
tionibus sub jugum mittere. Hoc jus ecclesiasticum 
anno inseqvente in comitiis universalibus rogavit, 
effecitqve, ut pleraqve illius capita perferrentur; 
qvaedam vero libertati juriqve laicorum noxia popu- 
lus approbare recusavit 114 ), eaqve regis et archi- 
episcopi arbitrio commissa sunt. Rex de re gesta 
certior factus omnia primum abrogavit, monens, ne 
jus ecclesiasticum, nec ullas aliae constitutiones, se 
inconsulto in leges ferrentur; sed archiepiscopus, 
potestatem leges ecclesiasticas ferendi sibi suisqve 
successoribus propriam, notissima illa sanctione 
pragmatica Tunsbergensi 1277 nactus 116 ) , totum 

,14 ) cfr. Hist. Eccl. T. 1 , p. 510. Hiec fuere: cap. 4. 
De potestate episcoporum in templa eoruniqve possessiones ; 
cap. 13 De eleemosynis, sive cibariis in usus pauperum 
erogandis j eap. 33. De foenore, et cap. 38 De excommuni- 
cationibus, qvje ipso facto contrahuntur. Sed ex edit. Thork. 
fuere cap. 4, 13. 35, et App. cap. 6. 

,,a ) Vide hanc Transactionem in Hist. Ecc. T. 1, pag. 
38G sqq. 

liocce jus confirmavit, annoqve 1280, novis populi 
suffragiis, de omnibus illius capitibus penitus trans- 
actum fuit, praeter caput qvartum de jure patronatus 
et episcoporum potestate in templa eorumqve pos- 
sessiones, de qvibus ita loqvitur: Biskup varr skal 
kirkjum roda ok svd ollum eignum pcirra , ok 
ollum kristnum domi, svd ok liundum ok tilgjof- 
um pe im , sem menti gefa Gudi ok hans helgum 
montium logliga ser til sdluhialpar , pvi at ekki 
vald megu leikmenn yfir slikum lutum eiga utan 
biskupa skipaii . Presta ok larda menn skal 
biskup til kirktna skipa svd sem mdldagar standa 
til . o: “In potestate episcopi nostri sint templa om- 
niaqve illorum bona et omnes res sacrae, decimae 
et expensiones, qvae in Deum et Sanctos ejus ad 
propriam salutem juste conferuntur, nulla enim de 
talibus rebus absqve permissu episcopi disponendi 
facultas laicis competit. Sacerdotes et clericos epi- 
scopus templis secundum libros eorum daticos prae- 
ficiat”. Hocce caput instar eridos pomi acerbae inter 
episcopos et laicos litis causa exstitit, qvae diu varia 
fortuna agitata fuit; interdum enim episcopi patro- 
nos a praediis suis abigere templaqve minis et ex- 
communicationibus occupare potuerunt , laici vero 
qvandoqve a regibus adjuti, rescriptisqve sibi faven- 
tibus muniti, amissa patronatus jura reposcentes 
templa repetierunt, iisqve ab episcopis praefectos 
sacerdotes inde expulerunt; horum vero praecipuum 
fulcrum fuit rex Ericus Magni filius, qvi non tau- 

tum privilegia qvaedam clero a majoribus concessa 
revocare, sed etiam patris et archiepiscopi pactio- 
nem Tunsbergensem annihilare aggressus est (cfr. 
infra 8 5). Hujus imperium Jonas archipraesul 
timens, pluribus episcopis stipatus, in Gothiam 
exulatum ivit, qvae coryphaei jactura contumaciam 
Arnae episcopi ita vix frangere potuit, ut praefecto 
Rafno Oddi fdio, qvi mandatis regiis instructus, 
laicorum causam summo studio promovit, aliqvan- 
tum cederet 116 ). Arnas deinde novum qvidem pa- 
tronum nactus est Jorundum archiepiscopum, qvi 
electus tantum, sed nondum confirmatus, episcopos 
Islandiae per litteras hortatus est, ut litem de prae- 
bendis acriter perseqverentur, qvas laicis, qvocun- 
qve tandem nomine illas tenerent , extorqverent. 
Sed exorto inter hunc et Canonicos Nidarosienses 
dissidio, animum despondens, episcopo Arnae, in 
Norvegia tum degenti, auctor fuit, ut cum rege 
Erico reconciliari studeret, qvod etiam factum est 
Augvaldsnesi anno 1297, qvo tandem praebendarum 
controversia, si non sepulta, aliqvatenus sopita fuit 
(cfr. supra cap. 3, § 2) U7 ). 

n6 ) Prolixam hujus controversia? historiam vide in Hist. 
Eecl. T. 2, pag. 21 sqq. , sed imprimis in Arna bisk s. 
capp. 37, 40—42 , 44—46 , 53—56 , 58—60 etc. 

117 ) Hanc Transactionem animis reconciliandis et con- 
troversia? prjcbendaria? penitus sepiliendie imparem fuisse, 
uno tantum, sed insigni, probatum dabimus exemplo: 
Vatnsfiordus , initio fuit fundus jure reluitionis gaudens, 
cujus possessor Thordus Thorvaldi filius primus ibi templum 


De rescriptis Norvegiw regum Jus ecclesiasticum Arnw- 
anum ei litem prwbendariam spectantibus. 

Cum lis praebendam ab auctoritate Juris eccle- 
siastici Arnaeaui penderet, disceptationem de hujus 
receptione identidem movit , conatusqve rescripta 


exstruxit, qvod cum ipso prrodio ejus ex filio nepotibus Ein- 
aro et Sighvato judicium Jome archiepiscopi ademit. Sed 
deinde anno 1283, qvo rex Ericus laicos templa sua recupe- 
rare jussit, Einarus Thorvaldi, praifecti Kavni Oddi filii 
auxilio adjutus, VatnsfiOrdum in suam potestatem redegit. 
Anno 1289 imperium clericorum multa rursus templa arri- 
puit , sed, cum abbas Runolphus, absentis episcopi Arna; 
officio fungens, occidentalem qvartain visitando non frcqvcn- 
t aret, Vatnsfiordus hac vice reliqvorum sortem evitavit} 
qvamvis autem 1297 in earum villarum numero esset, qvte 
e transactione Augvaldsnesi facta, laicis cesserunt, nihilo 
tamen secius e sententia, in foro generali anno 1530 lata, 
apparet, anno 1308 templum VatnsfiOrdense cathedrrc Schal- 
holtensi adjudicatum fuisse; qvomodo autem hoc factum sit, 
memoricc nusqvam proditum reperitur. Nec diuturna fuit 
luce ejus conditio, e veteribus enim annalibus constat, Eri- 
cum SvcinbjOrni filium cum uxore Vilborga, Einari illius 
filia, cui Yatnsfidrdum archiepiscopus Jonas anno 1273 ab- 
judicaverat, hoc pra;dium dotis loco accepisse, deindeqve ad 
ejus filium Einarum haereditatis nomine delatum est, qvod 
ab episcopis ejus temporis sancitum est et approbatum (cfr* 
Hist. Eccl. T. 2, p. 115 — 26). Hujus filius BjUrnus pra;dio 
isto, partim hacrcditate, partim mercede, potitus est, ibiqve 
habitavit, eo autem adhuc vivo, anno 1393 de hoc praedio 
sententia Jonae archiepiscopi ab archipriesule Vinaldo con- 
firmata fuit , qvod laici nihilo secius suum esse contende- 

regia hanc rem decidentia eliciendi in contrarium 
nitentes saepius provocavit. Regem Magnum Haconi 
filium post transactionem Tunsbergensem ad abro- 
gandum Jus ecclesiasticum Arnaeanum nihil fecisse, 
historici uno ore testantur. Ejus autem filius Eri- 
cus, vulgo prestahatari (cleri osor v. Misocleros) 
cleri imperiosae dominationis impatiens, magnam 
cum episcopis Islandiae, Arna Thorlaci Schalholtensi 
et Jorundo Thorsteini Holano, de jure canonico et 
praebendis controversias habuit; constitutione enim 
1283 jussit, de jure patronatus et decimis eodem 

bant, adeo ut in judicio herciscundse familia; Bjorni Thorlcifii, 
filio ejus Thori ei fo, ut paterna hfereditas cederet. Sed cum 
discordia dc hoc praidio inter BjOrnum Godvini et BjornumThor- 
leifi exoriretur, Stcphanus Jona) filius episcopus Schalholtensis, 
archiepiscoporum auctoritati innixus anno 1506 illud denuo 
clero vindicavit, suamqvc sententiam a Gautone archiepi- 
scopo confirmari curavit. Bjornus autem Godvini , qvi tunc 
Vatnsfitirdum tenuit, huic qvidem sententia) 1508 subscripsit, 
Stephanoqvc jure jurando pollicitus est, se Vatnsfiiirdum 
omniaqve illius bona ei traditurum, sed promissis adeo non 
stetit, ut sexennio post per cognatum suum nomophylacem 
Jonam Sigismundi , conventu qvodam Vatnsfitirdi coacto, 
duodeciinviralc sibi favens decretum fieri eurarct eodcmqve 
anno illud a rege Christiano 2do confirmatum impetraret. 
Attamen episcopus Stephanus anno 1517 Vatnsfiiirdum recu- 
peravit, ibiqvc sacerdotem Jonam qvendam Erici constituit. 
Tandem anno 1520, latas de Vatiisfiordo ab archicpiscopis 
sententias , Ericus Valchendorphius archipraesul confirmavit; 
ex qvo omnia hujus prsedii recuperandi facta a laicis cona- 
mina irrita ceciderunt. Cfr. Hist. Eccl. T. 2, p. 250 — 60, 
312, 350 sqq. 493. 

modo haberi, qvo fuissent tempore Haconi regis et 
Sigurdi archiepiscopi ; alteraqve eodem anno, aut, 
ut qvibusdam placet, 1291, similis argumenti, suo 
fratrisqve Haconi, Ducis honore praediti et in con- 
sortium regni post mortem patris adsciti, nomine 
edita, declaravit, se cum archiepiscopo Joruudo 
aliisqve regni episcopis contraxisse, ut secundum 
jus ecclesiasticum vetus res ecclesiasticae decideren- 
tur, et in eum statum revocarentur, qvi ante trans- 
actionem Tunsbergensem obtinuisset 11 7 ) , annoqve 
1295 rescripto mandavit, ut omne jus canonicum et 
causae inde dependentes juxta anliqvam consvetudi- 
nem procederent et ex praescripto legum agerentur, 
non vero per excommunicationem ecclesiasticam, 
aut interdictum a sacris, cum nomophylacum esset 
officium, tam de causis juris ecclesiastici, qvam 
ceteris sententiam ferre 118 ). Tandem anno 1297 
cum episcopo Arna de praebendis intra dioecesin 
Schalholtensem sitis ita pactus est, ut praedia, qvae 
ex asse ad templa pertinerent, sub episcopi pote- 
state postea manerent, qvae autem laici dimidia vel 
ultra possiderent, ea ipsi in posterum, conditioni- 
bus de pensionibus sacris personis tribuendis, a 
primo conditore adjectis, ne in minimo qvidem 
mutatis, retinerent (cfr. supra cap. 3, § 2) l|y ). 
Hujus frater Haconus, cognomine haleggr , edicto, 

l,r ) IT >id. T. I, p. 412—413. 

,18 ) 1. c. p. 413—414. 

,19 ) Ibid. p. 411-412. 

qvod ita in cipit: penna hatt licefir syslumonmm 
vorum oc Ibgmbnnum at hafa etc. (cfr. supra 
nota 35 et cap. 2, § 7) varia in Jure ecclesiastico 
Arnaeano improbavit 120 ), alioqve 1316 dato, vetus 
jus ecclesiasticum confirmavit 121 ). Ejus nepos et 
successor Magnus Erici filius, smekk dictus, pri- 
mum Islandis edictum dedit 1320, qvo injunxit epi- 
scopo Holano qvotannis dioecesin suam visitare, 
prohibet autem decimas aliosqve reditus sacellorum 
ab iisdem auferri 122 ) (supra cap. 1, § 4), secun- 
dum 1355 , qvo jubetur jus illud ecclesiasticum 
(Arnaeanum scilicet), qvod in australi Islandiae parte 
observaretur, per totam terram valere l23 ). 

8 6 . 

Recensus variarum de auctoritate Juris ecclesiastici 

Arnwani sententiarum. 

Qvemadinodum ante transactionem Augvaldsne- 
sensem lis praebendaria qvaestiones de Juris eccle- 
siastici Arnaeani valore identidem moverat, rescrip- 
taqve regia ad hanc rem decidendam provocaverat, 
sic etiam deinde, certe ad annum 1355, qvo edic- 
tum, in § praecedente commemoratum, Jus istud 
per totam Islandiam valere jussit, haud raro facium 
est. Cum enim Jus eccl. Vetus atqve Novum diver- 

,2 °) Ibici, p. 419-422. 

,2 ‘) lbid. p. 422. 

m ) lbid. p. 429—430. 

m ) lbid. p. 43G— 437. 

sam omnino inter episcopos atqve populum, nomi- 
natim qvod jura patronatus attinet, relationem siste- 
ret, sed dicta Transactio neqve hanc relationem 
accurate definiret, nec Holanae dioecesis cives com- 
plecteretur, episcopi, ad omnia templa sub suam 
potestatem redigenda, tela, ex Arnaeano Jure petita, 
in patronos templorum privatorum contorqvere non 
destiterunt, qvae evitaturi se in tutelam Juris eccle- 
siastici Veteris laici receperunt; qvamdiu igitur ab 
invadendo illi, a renitendo hi non cessarunt, ea 
simul qvaestio agitata fuit, utri potius Juri ecclesi- 
astico vis legis tribuenda esset. Cum argumenta, 
qvae ab utriusqve Juris istius vindicibus 124 ) adbibita 
fuerunt, historiae litis praebendariae haud parum 
lucis affundant, simulqve ostendant, qvam fluctuan- 

124 ) De hujus Juris in lslandia auctoritate seculis 13 et 
14 et nuperrime elapso inter doctos Islandos multum luit 
disputatum. Paulum praesertim Vidalinum , virum antiqvita- 
tum peritissimum , et Jonam Arnamm episcopum Schalhol- 
tensem , qvorum deinde vestigia legerunt episcopus I)r. F. 
Johannams et nomophylax Sv. Solvi (cfr. ejus Tyronem 
juris, 1754, p. 9—11)5 Ide enim cum episcopo J. Arnseo 
antiqviori Juri cccl. Thorlaco-Ketilliano vim legis, nullam 
vero Arnseano auctoritatem tribuit 5 ceteri contrariam ineun- 
tes viam, Vetere posthabito, huic omnem auctoritatem vin- 
dicare studuerunt. Jonas autem Erici in llolbergs Stat 
pag. 514 rem in medio rcliqvit. Prajtcrea duas saltem in 
Collect. Magnjcana hac de re dissertationes islandicc manu 
scriptas, qvarum altera auctorem habet prjepositum J. Hal- 
thori filium, repcri , qv® tamen rei nil novi lucis affundunt, 
sed in iisdem argumentis repetendis et explicandis versantur. 

tem legis ecclesiasticae, etiam templa spectantis, 
notionem imperium episcoporum reddiderit, ea hic 
paucis attingenda esse putavi. Argumenta contra 
auctoritatem Juris eccl. Arnaeani ex edictis in § 
praeced. commemoratis, praesertim Erici Haconiqve 
regis, plerumqve repeti solent, in qvibus occurrentes 
dictionis formulas: antiqvum jus ecclesiasticum et 
antiqvam consvetudinem, Juris Thorlaco-Ketilliani 
vindices ad hoc solummodo trahunt, illudqve Arnae- 
ano, sev recentiori, opponi contendunt. Primum 
qvippe in medium proferunt edictmn regis Erici 
1283, qvod jubet secundum jus ecclesiasticum vetus 
res ecclesiasticas decidi et in eum statum revocari, 
qvi ante transactionem Tunsbergensem obtinuisset, 
illamqve objectionem, Jus Arnaeanum ab Islandis 
prius fuisse adoptatum, qvam conventio Tunsbergae 
inter regem et archiepiscopum iniretur, et in ipsa 
conventione nullam juris islandici mentionem fieri, 
eamqve solum jus norvegicum spectare, eo refelli 
statuunt, qvod adoptio Juris Arnaeani in comitiis 
universalibus 1275 facta, certis conditionibus ad- 
stricta, ex ipsa episcoporum et incolarum sententia, 
a consensu regis et archiepiscopi penderet, et tum 
demum rata fieret, cum obstacula, qvae a parte 
regis opponerentur, transactione Tunsbergensi remo- 
verentur l25 ). Ejusdem regis fratrisqve Haconi edic- 


12:i ) Hoo edictum regis Erici mox dissentionum inter 
episcopum Arnam et laicos causa exstitit, cum verba ejus 

tum 1291 Norvegis, non Islandis, datum, frustra 
objici insuper contendunt, cum neminem subdito- 
rum a provida regum cura exclusum esse ipsum 
declaret, et antiqvum jus ecclesiasticum, Jttrundo 
arohiepiscopo aliisqve episcopis in consilium adhi- 
bitis, postea observari jubeat, adeoqve hoc edictum 
Islandiain aeqve respicere, cum praeterea rex Chri- 
stianus 2dus anno 1514 omnia regis Haconi edicta 
confirmaverit eaqve Islandis leges j usserit 126 ). Deinde 
qvoqve alia Haconi regis edicta, data 1305 et 1309, 
sed imprimis 1316, qvo nomophylacibus injungitur, 

utriqve in suam partem traherent ; hi enim contenderunt, sic 
antiqvatum esse novum istud jus ceclesiasticum de jure praj- 
bendarum a laicis in clericos transferendo, ab Arna episcopo 
concinnatum et Tunsbergi 1277 confirmatum ; ille vero hoc 
a se conscriptum jus biennio ante conventum Tunsbcrgensem 
ab incolis receptum esse ideoqve non tum primum in leges 
relatum, sed edictum eas tantuui leges annihilare, qvjc ibi- 
dem et postea sancita) fuissent; cfr. Hist. Eccl. T. 1, p. 541. 
Hoc edictum, si ad originem ejus respicimus, ad abrogan- 
dum Jus eccl. Armeanum datum esse, haud dubium est; 
flagrante enim de jure patronatus controversia, Jdrundus 
episcopus Holanus anno 1283 regi scripsit, placere sibi 
omnia de legibus ecclesiasticis et pnebendis , si in eoden» 
statu manerent, qvie sub rege Hacono et archiepiscopo Si- 
gurdo fuissent. Cui rex edicto laudato respondit, et pro- 
positionem ejus, licet aliis verbis, approbavit; cfr. Ibid. 
p. 513. 

,2G ) Adversarii autem hoc Christiani 2di rescriptum in 
Islandiam nunqvam venisse, sed cum aliis ejus edictis inter- 
iisse, lcgcmqvc non promulgatam neminem subditorum obli- 
gare, contendunt. 

jus seqvi ecclesiasticum antiqvitus praevalens, non 
tamen Magni lagabcotis , neqve Jonae archiepiscopi, 
sed qvod antea obtinuit, suae sententiae probandae 
adhibent, iisqve omnibus auctoritatem e rescripto 
Christiani 2di supra nominato conciliant. Addunt 
deniqve, pro anliqvo jure Thorlaco-Ketilliano facere, 
qvod anno 1123, cum insulae summum rei publicae 
regimen competeret, sancitum sit, neminemqve nisi 
reges post ejus submissionem Islandis leges ferendi 
potestatem habuisse. Qvemadmodum episcopus Dr. 
F. Johannaeus omnes contra auctoritatem Juris eccl. 
Arnaeani ex edictis regiis desumtas objectiones cor- 
ruere existimat, si formulas dictionis: forn ok ga- 
mall kristinnrettr , (sive vetus et antiqvum jus 
ecclesiasticum) in edictis adhibitas, ita interprete- 
mur, ut non semper Jus Thorlaco-Ketilianum signi- 
ficent, nec juri recentiori, sev Arnaeano, opponan- 
tur, qvod qvandoqve ut jus antiqvum et dudum 
receptum laudetur, ratione legum ecclesiasticarum 
recentiorum habita, qvas rex Magnus necnon Jonas 
archiepiscopus obtruserint, aliarumqve serioris tem- 
poris innovationum 127 ), sic etiam alii valorem Juris 


,27 ) Hoc in specie manifestum fieri putat in libello sup- 
plici ab Hnlanic dioecesis civibus anno 1319 regi transmisso, 
supra passim nominato, et regis ad cos responso, ubi per 
recens jus canonicum inteliigenda sint, injusta Holanorum 
episcoporum et nominatim Auduni ac deinceps Ormi placita, 
qvibus nova incolis onera imposuerunt $ cfr. Hist. Eccl. T. 1, 
pag. 545. 

Arnoeani ex edictis ipsum improbantibus eliciunt, 
cum constantem illius usum, ad qvem inhibendum 
data sint, in apricum proferant; contendunt etiam 
reges Magnum alqve Ericum primum qvidem huic 
Juri se opposuisse, tandem vero ab incepto desti- 
tisse; Magnum qvippe 1277 sibi successoribusqve 
jus leges ferendi ecclesiasticas talesve causas diju- 
dicandi abdicasse et archiepiscopo juris ecclesiastici 
condendi potestatem concessisse; Ericum vero cum 
episcopo Arna 1297 de eo pactum esse; deinde 
qvoqve regum edicta et rescripta adferunt, qvae aut 
totum istud Jus, aut partem ejus confirment; totum 
confirmasse volunt Magnum Haconi 1277, Ericum 
1297, Magnum Ertci 1355; sed sensim et capitula- 
tim confirmatum inde patere, qvod anno 1248 Vil- 
lielmus Cardinalis constitutiones, qvae in Jur. eccl. 
Arn. cap. 27 et 28 contineantur, dederit, Hacono 
rege et Sigurdo archiepiscopo, qvas rex Ericus 
1283 confirmaverit. Anno 1277 Indridum buggul 
et Nicolaum Oddi filium a rege in Islandiam missos, 
de festis sacris, jejuniis, ac poenitentiis episcopo 
statuendi potestatem dedisse, qvo Jus ecclesiasticum 
inde a cap. 22 ad 33 sancitum sit; caput 9 ipsum 
testari, se annuente Magno rege concinnatum, cap. 
6 et 31 a rege Hacono Magni filio rata haberi jussa; 
tum ad hujus Juris eccl. fontes redeunt, idqve par- 
tim e Vetere illo Thorlaco-Ketilliano, partim e 
decretis pontificum romanorum aliisqve statutis, vim 
legis in Islandia tenentibus, conflatum asserunt; 

deniqve provocant ad constantem episcoporum usum, 
qvi ad hujus Juris praescripta sententias ferendas 
composuerint, sibiqve potestatem de omnibus iis 
causis, qvae in cap. 36 (sive append. cap. 2) enu- 
meratae sint, jus dicendi vindicaverint. His argu- 
mentis, hinc illinc in unum coactis, addi qvoqve 
possunt, qvae M. Stephensen in comment. de leg. 
isl. pag. 106 attulit probantia : Juri solummodo 
Arnaeano, vim legis, posterioribus saltem seculis, 
esse tributam. Sic, ut ipsius auctoris verbis utar, 
storidomr , s. magna sic dicta sententia, d. 1564, 
hoc solum allegat Jus, gradus consangvinitatis et 
affinitatis, concubitum necnon matrimonium prohi- 
bentes, recensens (cap. 20), qvos Jus omittit Thor- 
laco-Ketillianum. Cum vero confirmatio regia, anno 
1565 sententiae storadoms data, etiam antiqvum jus 
ecclesiasticum ea laudatum memoret, haec respectu 
graduum prohibitorum etiam post Reformationem id 
agnovisse videtur. Patere qvoqve, ait auctor, epi- 
scopos Islandiae Jus tantum Arnaeanum respexisse 
anno 1560, defectum virium sive ingenii excusantes 
regio satisfaciendi rescripto d. 29 Maii 1559, jubenti 
cos rogationem Ordinationis cujusdam concinnare, 
poenam adulterii et incestus in Islandia constituen- 
tem, dum laudaverint antiqvum jus ecclesiasticum, 
plenae ibidem tunc auctoritatis, statuisse: incestus 
tantum cum matre, filia et privigna reos, exilii esse 
damnandos, nisi absolutionem episcopalem nanci- 
scerentur, qvod Jus Arn. cap. 20 praecipit, nulla 


ejus rei in Jure Thorlaco-Ketilliano habita mentione. 
Unde auctoritatem ejus tunc temporis in Islandia 
satis probari. Porro observandum esse dicit, post 
Jus Arn, introductum 1275, nec limitati exilii fior- 
baugsgarSr dicti, qvod Jus Thorlaco-Kelillianum 
cap. 5 illi intendit, qvi aut abalienaverit aut emerit 
bona templorum, qvae unicuiqve vindicare licuit, 
neglecta tali tutelariorum cura, nec exilii majoris 
skogargdngr appellati s. proscriptionis, cev capi- 
tali contermini poenae, receptori pastoris a grege 
ipsi concrediti profugi, cev proscriptionis rei cap. 
8 indicti, ob has causas ullum unqvam fuisse dam- 
natum, neqve mulctae sex marcarum, juxta eap. 35 
hujus Juris, ob retentionem decimarum, sed trium 
tantum e praeceptis Juris Arnaeani cap. 15. Edic- 
tum insuper Ilaconi regis d. 1316 Norvegis potius 
qvam Islandis datum esse putat, eo potissimum ad- 
ductus, qvod praeceptum ejus mulctas omnes jure 
antiqvo ad trientem usqve diminui, nullam mulcta- 
rum juribus islandicis ecclesiasticis definitarum dimi- 
nutionem fecerit. Deniqve commemorat, plurima 
Juris Arnaeani praecepta permultis recentioribus edic- 
tis aut penitus abrogata, aut magnopere mutata 
esse, sed tamen in qvibusdam causis, recentiore 
jure sive non definitis, sive Islandiae saltem incon- 
venienter, vel nulla ratione dijudicandis, pleno ad- 
huc valere vigore, praesertim capp. 14 et 15 de causis 
ex decimis et modo decimandi oriundis, qvatenus 

hujus fundamenta congruenter cum constitutione 
decimati Gissuri episcopi (d. 1097) depromat. 

E rescriptis regiis cum historia collatis effici- 
tur, utrumqve Jus ecclesiasticum Thorlaco-Ketillia- 
num et Arnaeanum a populo sancitum esse, praeter 
hujus cap. 4tum de jure patronatus agens, qvod in 
foro generali nunqvam perferri potuit, illud autem 
facile atqve lubenter, hoc difficulter et aegre laicos 
admisisse; regiam deinde confirmationem utrumqve 
nactuin esse, prius anno 1264 (cap. 4 § 3) , hoc 
certe 1355 ; utrumqve tandem a variis variis temporibus 
adhibitum fuisse , cum illud laici seqvi gestirent, 
hujus vero auctoritas ex imperio clericorum maxime 
penderet, cujus iterum augendi causa illi adhaererent. 

§ 7. 

De prmcep/is Juris eccl. Arnaiani jus patronatus pri- 
vatis competens spectantibus cum legibus ecclesiasticis 

norvegicis collatis. 

De jure patronatus Islandorum in superioribus 
disserentes, ostendere studuimus, sacerdotis sacris 
praeficiendi et bonorum ac redituum ecclesiasticorum 
administrandorum potestatem antiqvitus penes temp- 
lorum conditores atqve dominos fuisse. Si hinc ad 
Norvegiam transimus et comparationem inter anti- 
qvissima utriusqve terrae templa instituimus, id utra- 
qve commune habent, qvod juris patronatus, qva- 
tenus privatis competebat, primam originem ab eth- 
nicismo inde repetunt; sed mox deinde a se invicem 

divergunt. In Norvegiam qvippe religio chrisliana 
a regibus per episcopos introducta fuit, qvare jam 
inde ab initio horum regimini ecclesiae co/nstitutio 
et explicatio ita subjecta fuit, ut qvaedam publica 
ibi templa statim exstruerentur, qvae templa topar- 
chialia vocabantur; ad haec sola, nec alia a privatis 
condita, illae partes referendae videntur, qvae paro- 
cliianis in vocatione sacerdotis concessae fuerunt, 
cum episcopus sacerdotem a colonis templo topar- 
cliiali praefectum removendi jus non haberet, nisi 
a testibus tantae ignorantiae convinceretur, ut mu- 
neri gerendo impar haberetur 1 ‘ 28 ). Institutum qvo- 
qve eo tendens , ut juvenes a privatis ecclesiarum 
patronis suis impensis alendi ad sacra peragenda 
formarentur, de qvo Jus eccl. Vet. cap. 13 agit, 
Islandis erat proprium, Norvegis vero prorsus igno- 
tum. Ncqve has in sacerdotum vocatione partes 
parochianos Norvegicos diu tenuisse , ex antiqvis 
legibus ecclesiasticis constat; namqve in Jure eccl., 
legi Heidsiviensi inserto et ante annum 1247 con- 
cinnato 12> ) , cap. 24 constitutum fuit, ut episcopus 
ecclesiis eos sacerdotes praeficeret, qvi infantes bap- 
tizare, confessiones audire, templa servare, munus- 
qve rite administrare valerent ; similiter etiam in 
lege Gulensi cap. 14 (Jus eccl. Sverr. cap. XVIII) 

12B ) cfr. Jus eccl. Vicens. Cap. XII. 

,2 °) Ante hunc annum Jus istud conscriptum esse, inde 
patet, qvod in cap. 13, veritatis, per ferri candentis gesta- 
tionem, probatio, hoc ipso anno abrogata, commemoratur. 

jus episcopi circa ecclesias ita difinitum est, ut sa- 
cerdotes sacris administrandis idoneos et colonis ac- 
ceptos ecclesiis praeficiat; et in Jure eccl. BjarkOensi 
(Coli. Paus p. II , pag. 267) pastores muneri ge- 
rendo pares et parochianis gratos vocandi potestas 
ad episcopos refertur. Haec autem conditio , cui 
jus sacerdotis vocandi episcopis competens in anti- 
qvioribus legibus norvegicis adstringitur , crescente 
hierarchia et episcoporum imperio, omnino deinde 
sublata fuit, et vocatio soli episcoporum arbitrio 
relicta; cfr. Jus eccl. Jonae Archiepisc. cap. 11. 
Qvod dominium in templa eorumqve possessiones 
attinet , hoc in omnibus legibus eccleciasticis nor- 
vegicis episcopis permissum est; qvod iis tanto 
facilius subjici potuit, qvanto citius templorum in- 
stitutio publicum qvasi habitum ibi induit et ad 
unitatem catholicam redigi potuit; unde factum est, 
ut hic episcopalem auctoritatem , non cum privatis 
templorum possessoribus, cev disjectis ecclesiie mem- 
bris , in unum colligendis , certantem , sed contra 
reges nitentem, et potestatem Canonicorum sibi sub- 
jiciendam qvandoqve cohibentem , deprehendamus. 
Legibus norvegicis , et nominatim Juri eccl. Jonm 
archiepiscopi, qvod jus patronatus attinet, Jus eccl. 
Anneanum omnino congruum est, cum et vocatio- 
nem sacerdotum et bonorum ecclesiasticorum ad- 
ministrationem episcoporum moderamini subjiciat. 
Dicit qvidem cap. 4, in singulis ecclesiis, secundum 
libros templorum daticos, sacerdotes episcopo esse 

constituendos , sed hanc conditionem sive regulam, 
episcopo in vocandis pastoribus tenendam , ad jus 
vocationis episcopo competens circumscribendum al- 
latam esse, admittere vetant et reliqva omnia hujus 
Juris praescripta, et tota auctoris agendi ratio atqve 
vita, in promovenda episcoporum potestate consumta 
et collocata; qvare libris templorum daticis comme- 
morandis, ad sustentationem et salarium sacerdotum, 
juxta eos in singulis locis constituendum, respexisse 
videtur. Qvamvis autem Jus Arnaeanum in jure 
patronatus ad episcopos transferendo cum legibus 
norvegicis conspiret, in eo tamen ab iis dissentit, 
qvod cum Jure eccl. Vetere, sive Thorlaco-Ketillia- 
no, templi conservandi et reficiendi officium posses- 
sori ejus injungit, cum hae omnes et ipsum Jus 
eccl. Jonae archiepisc. cap. 8 onus istud parochia- 
norum humeris imponant. Si vero ita sibi ipsi 
repugnare videatur, cum de templi possessore sensu 
catholico sermo esse non possit, singulari tamen 
templorum islandicorum origine et parochiarum ef- 
formatione factum est, ut ad parochianos onera vel 
jura harum rerum tum extendi neqvirent. Ex iis, 
qvae de primitivo utriusqve terrae statu ecclesiastico 
dicta sunt, apparebit, hoc inter leges norvegicas et 
Jus Arnaeanum discrimen obtinuisse, qvod, cum 
illae praesentem ecclesiae conditionem plcrumqve ex- 
primant, hujus praeceptis cum statu ecclesiastico, 
ad imaginem sui formando , per longum temporis 
spatium assiduo pugnandum fuerit. 

Cap. 5. 

DE MUTATA PER REFORMATIONEM ADMINI- 

STRATIONE ECCLESI/E. 

§ 1 . 

De vocatione sacerdotum ad beneficia . 

Qvando cie Reformationis Lutheranae in Islan- 
diam introductione sermo est, hoc ita non est in- 
telligendum, ac si repentinam totius rei ecclesiasticae 
mutationem provocaverit et subito formas rerum in- 
veteratas radicitus evulserit; qvamvis enim principia 
Reformationis ibi mox adessent, eorumqve finis et in- 
tentio simul innuerentur, tarde tamen atqve segniter 
ob impedimenta tam externa qvam interna enucleari 
potuerunt, rerumqve ecclesiasticarum dispositio per 

v I 

longum temporis spatium fluctuans, ad formam ho- 
diernam per varios abusus et vicissitudines tandem 
pervenit; qvod vocatio ecclesia? ministrorum abunde 
testatur. Tempore Reformationis episcopi ad omnia 
tam publica qvam privata templa sacerdotes vocandi 
potestatem sibi arripuerant, exceptis tantum qvatuor 
ecclesiis, supra in cap. 3, § 3 commemoratis, qvam 
potestatem, ut in Dania, sic etiam in Islandia Or- 
dinatio regis Christiani Tertii ab episcopis abstulit, 
et vocationem, nisi jus patronatus certa? cuidam per- 
sonae competeret, per curiales fieri jussit 13 °). H;ec 


,3 °) Mandatum qvippe fuit , ut curiales qvam primum 
mortem parochi prrcposito indicarent, qvi sine mora, aut 
alius qvidam primarius sacerdos ejus loco , si ipse adesse 

vero Ordinationis praecepta,' principiis Reformationis 
omnino congrua, primis 30 aerae reformatae annis in 
Islandia applicari non potuerunt, partim ob docto- 
rum penuriam, partim qvia periculum erat, ne plebs, 
catholicae religioni addicta, sui tantum similes eli- 
geret; qvare pristina vocandi ratio apud episcopos 
intacta mansit, donec rex Fridericus 2 d,,a edicto 
27 Martii 1563 eam denuo episcopis ablatam, cu- 
rialibus secundum Ordinationem ita deferret , ut 
electionem sacerdotum a regio Islandia? praefecto 
simul confirmari juberet. Huic vocationis juri epi- 
scopi valde inviti renuntiarunt, qvare etiam parae- 
cias nonnullas, cathedris episcopalibus subjectas, 

neqviret, in templo paraeci® vacantis appareret, ibiqve festo 
qvodam die coram freqventi concione, ardentibus ad Deum 
precibus fusis, ab eo dignum officio defuncti successorem 
expeterent, et si unus vel plures officio gerendo pares, ut 
sui ab eligendi potestate gaudentibus ratio haberetur, op- 
tarent, illis, ut intra bimestre tempus concionem coram po- 
pulo haberent, concederetur; qvo facto, praepositus septem 
primarios curiales ad futurum sacerdotem unarum ipso eli- 
gendum denominaret, et cum eo libellum collationis subscri- 
berent , qvem electus ad episcopum perferret , qvi eum per 
litteras satrapa? regio, aut ejus absentis vicario, commen- 
daret, acceptis autem codicillis confirmationis, ad episcopum 
rediret, et ab eo inauguratus se praeposito iterum sisteret, 
qvi eum ca?tui competenti publice commendaret. Cfr. etiam 
hac de re C. T. Engclstoft commcntat. “Om Bcskikkelse 
af Kirkcns Tjenere i den danskc Kirke fra Rcformationen 
til vore Tider” in Theol. Tidskr. Vol. 5, 1641. 

patronatus jure confisi, diu conferre studebant 131 ), 
necnon in vocationem, a satrapa confirmandam, ita 
vim exserere , ut per praepositum sacerdotem curi- 
alibus eligendum proponerent. Deinde vero haec 
vocandi ratio mutata est mandato regis 10 Maii 
1737, qvo satrapis potestas concessa fuit, omnes in 
Islandia praebendas conferendi, iis tantum exceptis, 
qvarum annui reditus centum imperiales aut aeqva- 
renl, aut superarent 132 ); hoc autem jus postea re- 
scripto, dato 29 Jan. 1740 ita determinatum fuit, 
ut omnes illae, qvarum annui proventus inter 40 et 
100 imperiales consisterent, a satrapa qvidem con- 
ferrentur, verum litterae collationis a rege deinceps 
confirmari deberent ,33 ) ; qvae potestas rescriptis 

13 ‘) Episcopos tales minores pnebendas, ex gr. Skeggja- 
Sta&r et Mu&rudalr in toparchia Mulensi, ad annum cir- 
citer 1666 contulisse , cx episcopi B. Svenonii epistolarum 
Collectione apparet; qvi qvoqve praedia Dvergaslein et As 
in beneficia transmutanda donans , sacerdotis ad ea vocandi 
jus episcopis Schalholtensibus reservavit. 

132 ) H« sunt : Brei&ibolsla&ur in F(Jot8hly & , Gren - 
ja&arsta&ur , Oddi , Sla&asia&ur (alias Stadur d Oldu - 
hrigg) el IJitardalur. 

,33 ) Ha; nostro tempore sunt, ni fallor, numero 47, 
nempe: t. Arnarbwli. 2. Borg . 3. Brei&ibolsta&ur d 

Skogarstrond. 4. Brei&ibolstadur i Vesluropi» 5. Eidalir. 
6. Gar&ar. 7. Gaulverjabar. 8. Glaumb&r. 9. Gufud- 
alur. 10. Jidls. 11. Hclgafell. 12. Hjardarholl. 13. Hi- 
t arncssping . 14. Hof i Vopnafir&i (Rcscr. 4 Xov. 1796). 
M. Holar. 16 Holmar. 17. Holt itndir Eyjafjollum. 
18. Holt i Onundarfiv&i. 19. Hrafnagil. 20. Hrafn - 

3 Junii 1754 et 18 Apr. 1771 in universum con- 
firmata fuit. Ita episcopi omnes in provisione Bene- 
ficiorum partes amiserant, cum rescripto 11 Maii 
1782 constitutum fuit, ut episcopus tres candidatos 
proponeret, e qvibus unum praefectus eligeret; qvae 
tamen regula difficulter et aegre servari potuit; nu- 
meri enim ternarii ambiguitas mox dissentionis inter 
satrapam et episcopum Schalholtensem causa ex- 
stitit, cum ille rescriptum liocce ita explicaret, ac 
si iste numerus ab episcopo semper servandus esset, 
hic vero ab eo recedendum esse putaret, qvando 
tres apti officioqve digni candidati proponi neqvi- 
rent. Hinc uterqve rem ultro citro qve per mutuas 
litteras agitatam, ad Cancellariam regiam detulerunt, 
rogantes, ut litem resecare vellet; qvibus (12 Jan. 
1788) respondit, cum in Islandia nonnullae adeo 
viles parochiae reperirentur, qvas vix unus, nedum 
plures affectare cuperent, rescriptum commemoratum 

seyri. 21. Hruni . 22. Hvammur. 23. Hdskuldsslafrir. 
24. Kdlfatjorn. 25. Parochia monasterii KirHjubw ensis. 
20. Kirkjtibcer i Tungii . 27. Laufds. 28. Melsladur. 

29. Miklaholt. 30. Muli . 31. Parochia monasterii Mudru- 
vallensis. 32. Rcykholt. 33. Reynivellir. 34. Saurbcur. 
35. Selardalur. 30. Selbevg. 37. Skar& <$' Bu&ardalur. 
38. Skowasla&ur. 39. Sta&arbakki. 40. Stadur a Rey- 
kjanesi. 41. Stafholt. 42. Ulskalar. 43. Vallancs. 
44. Valj\jof$sladur. 45. Vatiis fjor&ur. 46. Parochia 
monast. Thingeyrensis (Ue&ol. 5 Apr. 1837). 47. Pa- 

rochia in insulis Yeshnannoruui (Resol. 7 Junii 1837 ct 
Epist. Cunc. 20 Oct. 1837). 

aliter non posse intelligi, qvam qvod episcopus 
semper, qvantum fieri posset, ei rei studere deberet, 
ut Ires eorum, qvi praebendas vacuas peterent, max- 
ime gnavos proponeret; idcoqve, qvando trium can- 
didatorum optio non esset, ne grex pastore careret, 
e commendatione episcopi curionem esse eligendum. 
Sed aliae qvoqve haud mediocres difficultates ex 
hac vocandi ratione ortae sunt ; lautiorum qvippe 
praebendarum plures candidatos se profitebantur, 
qvam episcopo proponendi essent, viliores autem 
vix ullus affectabat, et praeterea sacerdotibus bene 
meritis ex una in alteram dioecesin via abscinde- 
batur, cum suae qvisqve dioecesi adscriptus, in cen- 
sum venire neqviret, dum satrapae in vocandis pa- 
rochis ad tres istos ab episcopo , in cujus diaecesi 
praebenda vacaret , propositos unice respiciendum 
fuit. Huic rei medelam attulit rescriptum datum 
d. 2 Dec. 1791, ex qvo hodie vocatio sacerdotum 
fieri solet; hoc enim constitutum fuit, qvotqvot supp- 
lices ad satrapam litteras mitterent , in eas omnes 
episcopo testimonia sua esse exaranda, qvo facto, 
fidei ac religioni satrapae vocationem esse relinqven- 
dam ; si vero unus tantum vel duo officio digni 
viliores praebendas peterent, episcopum opus non 
habere plures proponere; minimas vero paraecias, 
si nemo eas ambire vellet, e rescr. d. 10 Maii 1737 
alicui e schola latina dimisso, regioqve ibi beneficio 
diu sustentato , demandandas esse ; bene deniqve 
meritis sacerdotibus liberum ex una in alteram dioe- 

cesin aditum patere, ita tamen, ut neminem, nisi 
litteris commendaticiis alterutrius episcopi fultum, 
ad munus ecclesiasticum vocare praefecto liceret. 
Diutissime episcopi jus sacerdotes ad cathedras epi- 
scopales vocandi, rescripto d. 1 April. 1740 con- 
firmatum, retinuere; cum enim e principiis Refor- 
mationis condonandi officium, cev gravissima mu- 
neris ecclesiastici pars, episcopis qvoqve injunctum 
esset, parochi cathedrarum episcopalium , ut com- 
ministri eorum spectabantur. Hos autem vocandi 
potestatem anno tandem 1791 die 2 Dec. episcopis 
pariter ac Satrapae Islandiae ademtam, rex ipse sibi 
reservavit ,34 ). Haec de vocatione ad munera ecele- 

134 ) Qvantopere regulsc, qvibus vocatio ad munera sacra 
in Islandia dirigeretur, stcpius iluctuaverint et qvam incertis 
viis vagatai sint, hujus terne historia, cum rescriptis regiis 
ad tales abusus abrogandos datis, collata, satis docet. Tales 
primum abusus innuit rescr. Christ. 4ti d. 1 Martii 1595, 
qvo cautum est, r.e qvis praefectorum regiorum ullum ad of- 
ficium sacerdotale legitime vocatum, praebenda ullo sub prae- 
textu privaret, qvamdiu munere suo rite fungeretur.* deinde, 
si qvis regias litteras aut codicillos officii emendicare posset, 
qvi illi praebendam, a praefectis aliis concessam, conferrent, 

priorem collationem posteriori praeferendam esse* deniqvc, 

% 

ne qvis satrapa antecessoris confirmationem sine legitima 
causa mutaret. Nihilo tamen minus postea haud raro acci- 
dit, ut qvidam illas a rege sibi expeterent pnebendas, qvas 
pnefecti regis nomine jamdudum aliis demandaverant , unde 
sapius lites et dissidia orta sunt* qvaj rescr. d. 3 Maii 172G 
aliqvantuin cohibita, penitus sedavit aliud rescriptum d, 21 
Nov. 1719, qvo cautum fuit, ne qvis ad praebendas, a prre- 

8 * 

siastica in universum monita sunt, nulla patronatus 
juris, privatis templorum possessoribus competentis, 
ratione habita , cum huic exponendo seqvens caput 
assignatum sit. 

8 2 . 

De reditibus ecclesiasticis imminutis et administratis. 

Exorta Reformatione Lutherana, aureum redi- 
tuum ecclesiasticorum seculum occidit. Funda- 
mento enim superstitionis, qvo complures reditus 


fccto semel alicui concessas, in posterum adspiraret. Usu 
cjvoqvc sajpius venit, ut vacuas melioris nota; prajbendas ho- 
mines indocti atqve rudes, ad pnefectum regium ejusvc vi- . 
carium propere tendentes, inscio episcopo, affectarent, qvod 
procul remotis, etsi bene meriti diuqve vilissimis para?ciis 
non sine laude inserviissent, sa;pe impedimento fuit, qvin se 
candidatos tompestive sisterent, cum haud raro prafecti, 
ut se auctoritute episcoporum eximerent , litteras collationis 
nimis pra;cipitanter expedirent^ qvo factum est, ut viliores 
pnebenda; et qvaj procul distarent, parocho destituta?, per 
longa temporis intervalla vacua; manerent, cum ne studiosis 
q vi dem persvaderi posset, ut eas ambirent. Hos abusus 
cohibuit reser. d. 19 Jan. 1742, qvo cautum est, ne ulla 
in quemqvam a praefecto conferretur pra;benda ante elapsas 
sex septimanas a morte sacerdotis, nec ulli studioso, e 
scholis latinis dimisso, nisi aut in Universitate Havniensi 
examen theologicum absolvisset, aut Rectoris Conrectorisve 
munere functus esset, ad mediocres, et qv» mediocres me- 
liores vocantur, pr&dbendas aditus pateret, qvamdiu alii repe- 
rirentur, qvi vilioribus paraeciis inserviissent, vacuisqve prae- 
bendis administrandis ab episcopo digni haberentur. 

templorum et sacerdotum superstructi erant, cor- 
ruente, cleri qvoqve dominium cum tributis hinc 
oriundis evanuit. Animus qvoqve humanus ita com- 
paratus est, qvod omnium temporum experientia 
confirmat, ut, ex errorum et ignorantiae vinculis 
ereptus, vires suas in omnes partes extendere simul- 
qve jugum corpori impositum excutere conctur, et 
propter arctissimum inter externam internamqve 
libertatem nexum, et qvia arduum est, fervorem 
animi, sive libertatem accenderit, sive per liberta- 
tem excitatus fuerit, rationi convenienter moderari; 
qvae in Islandiam tanto melius qvadrant, qvanto 
major inscitia et studiorum defectus tempore Refor- 
mationis ibi regnarunt; magno enim hujus ecclesiae 
malo accidit, ut, bonis literis nondum renatis, nec 
ulla publica exstante schola, sacerdotes adeo rudes 
essent, ut a plebe parvi aestimarentur eorumqve 
contemtus in ipsam fidei doctrinam et sacra trans- 
iret; qvo factum est, ut magna, qvae in templa eo- 
rumqve mmislros antea viguerat, munificentia peni- 
tus cessaret, et pleriqve templorum reditus incerti, 
supra in cap. 2, § 7 commemorati, abrogarentur. 
Huc etiam accessit, qvod, cum elementa ecclesiastica 
et civilia, qvae sub papatu permixta fuerant, per 
Reformationem dissociarentur, et horum moderamen 
atqve dispositio singularum terrarum principibus 
cederent, externam ecclesiae islandicae formam ordi- 
nandam rex Daniae reformatorum curae demandavit, 
qvi a templorum ornamentis auferendis, monasteri- 

orum abrogatione eorumqve possessionum reduc- 
tione, reformationem ordiebantur. Attamen templis 
praedia iis qvondam assignata, juraqve ac privilegia 
secundum libros daticos singulis attributa, et e 
reditibus, qvarta decimarum pars, pensio candela- 
rum et pretium sepulturae, integra manserunt, qvo- 
rum omnium administratio, ut antea, sic etiam post 
Reformationem, ipsis sacerdotibus aliisqve templorum 
possessoribus concredita fuit, hoc tamen discrimine, 
qvod, cum temporibus catholicis tributa ecclesiastica 
non tam imperata qvam voluntaria spectarentur, 
eorum detentioni minas et mulctas leges ecclesia- 
sticae intenderent, jam vero, rebus ecclesiasticis ab 
imperio politico separatis , civili manu ad ea con- 
qvirenda interdum opus esset, qvod etiam rescripto 
11 Apr. 1781 sancitum est, et constitutum, ut talia, 
nisi justo tempore solvantur, per exactionem topar- 
chae consedentur. Cum vero sacerdotes e bonis 
templorum magna ex parte vivant, aliiqve templo- 
rum domini eundem e suis templis fructum auferant, 
in id nobis inqvirendum est, qvaenam ipsis templis 
et qvae illorum administratoribus cedant. Qvomodo 
episcopi catholici a beneficiariis et privatis templo- 
rum dominis annuas redituum ecclesiasticorum ra- 
tiones exegerint, supra in cap. 3, § 7 expositum 
est. Post Reformationem hac in re variis varii 
episcopi viis institerunt; dum enim nonnulli cum 
tutoribus templorum pactionem fecerunt, ut annuos 
reditus ipsi retinerent, templa vero eorumqve bona, 

qvocunqve tandem nomine venirent, integra conserva- 
rent omnesqve illorum expensas promte bonaqve fide 
solverent, annuas illorum rationes alii severe computa- 
runt, liorumqve instinctu rescripta d. 6 Maii 1740 et 19 
Maii 1747 edita sunt, qvibus mandatum fuit, ut ratio- 
narium ad qvodvis templum institueretur, in qvod, a 
praeposito obsignatum, omnia templorum bona, in- 
ventaria, annui reditus ct expensae inscriberentur. 
Hae templorum rationes ab eo inde tempore ad 
nostram usqve aetatem viguerunt, et in tabulam qvo- 
tannis referuntur, qvae duas rubricas continet, qva- 
rum una reditus altera expensas superioris anui 
comprehendit; reditus autem, qvorum annuae ratio- 
nes reddendae sunt, efficiunt: (parta decimarum 
pars 1 ' 6 *), pensiones candelarum 1 ' 6 *), necnon tribu- 

134 ) Hodie deciime, prouti annua mercium taxatio a 
magistratu ex utroqve temperanda ct constituenda, unius- 
cujusqve rei pretium definit, solvenda? sunt (Edict. 30 Mart. 
1836, § 5. Epist. Cane. 22 Januar 1822). 

135 ) F. Johannajus in Hist. Eccl. T. 3, p. 685 monet, 
Jonam Yidaliuum episcopum Schalholtensem (1687 — 1720) 
antiqvain de pensionibus ad candelas ecclesiasticas a conju- 
gibus et cadebibus erogandis, qva? tum in desvetudinem ab- 
iisset, constitutionem ita renovasse, ut conjuges duodecim, 
delibes autem sex obolos eo nomine penderent. In constit. 
17 Julii 1782, § 13, jussi sunt omnes, viri pariter ac 
mulieres, qvi villicationem ct famulitium habeant, integram 
candelarum pensionem duobus sevi libris, aut 26 obolis, vul- 
gari tum illarum pretio, erogare? inqvilini autem dimidiam 
pensionem, fixoqve domicilio destituti (Loscmumd) 24 obolos 

lum pro sepultura 1 ™); reliqvarum possessionum 
templorum fructus ad competentes dominos eorum 
redundat. Sed ex altera parte usu in Islandia re- 
ceptum est, — qvod etiam ex ipsa rei natura seqvi- 
tur — ut a praefecto regio et episcopo beneficiarii 
jubeantur, ad accepta expensaqve templorum aeqvanda, 
qvae proventibus eorum moderari neqveant, suis 


templo pendere 5 sed observandum est, talem mercium secun- 
dum nummos scstimationem jamdudum abrogatam esse, ejus- 
qve locum annuam harum rerum taxationem occupasse, qva) 
hodie publicarum erogationum normam efficiat. In dioecesi 
Schalholtensi antiqvo more receptum fuerat, ut famulitium 
ac omnes, qvi e sexaginta pluribusve ulnis islandicis deci- 
mas solverent , candelarum tributum templis qvotannis pi- 
starent; hac vero et Holana dioecesi, ubi consvetudo ista 
nunqvam invaluerat, in unum conjunctis, borealis et orien- 
talis Islandiie pnefectus anno 1804 (4 Sept.) per litteras a 
Cancellaria regia veniam expetivit, hunc morem, templis 
opportunum, in praefecturam qvoqve sibi concreditam, qva) 
Holanam dioecesin efficeret, introducendi; qva) res, cum 
plebi novum onus imponeret, prius nou sancita est, qvam 
resolutione regia 21 Maii 1817, qva) tamen has expensas ita 
circumscripsit, ut dimidiam modo candelarum pensionem a 
famulitio et inqvilinis, supra nominatis, erogari juberet. 

,3G ) Constit. 17 Julii 1782 sepulcrum pro unoqvoqve 
54, sed pro edentulo 27 obolis redimi jussit, qvod si tunc 
priescripto Juris eccl. Veteris congruum esset, fluctuans 
tamen temporis decursu nummorum valor templis haud parum 
damni attulit; unde qvoqve edicto regio 8 Martii 1843 pro 
nummis ulna) substitutio sunt, ita ut hodie pretium sepulturic 
ad normam antiqvissimam redactum sit. 

sumtibus supplere, ila ut, qvando templum in justo 
statu, aut cum legitima compensatione acceperint, 
pro ejus instauratione aliisqve necessitatibus spon- 
dere debeant, necnon illud suo tempore cum omni- 
bus ejus bonis simili modo successori tradendum 
curare (Epist. Cane. 14 Maii 1833 et 24 Maii 1834); 
si qvis vero in usus templi plus pecuniae impende- 
rit, qvam cujus rationem reddere debet, reditibus 
temporis futuri, dum in eodem officio manet, ne 
qvod iniqvum in successorem onus devolvatur, unice 
restituitur. Nec tamen sine omni discrimine haec 
regula semper servata fuit; interdum enim, venia 
regis aut Cancellariae impetrata, templum aliqvod 
et aedes cathedrales reliqvorum dioecesis templorum 
sumtibus exstructae fuerunt; interdum etiam clemen- 
tia regia beneficiariis hoc nomine certam pecuniae 
summam concessit; nec raro, qvando templa sum- 
tuose adeoqvc firmiter exstructa fuerunt, ut facile 
praevideri potuerit, illa per complures annos qvam- 
cunqve tempestatis injuriam esse propulsatura, suc- 
cessiva ex annuis templi reditibus debiti solutio per- 
missa est. Tandem qvandoqve beneficiariis licuit, 
superfluum templorum inventarium, ad resarciendas 
expensas, in eorum exstructionem factas, divendere. 
Hae vero exceptiones unice de beneficiariis, non 
vero de privatis templorum possessoribus, valent. 

Cap. 6. 

DE PATRONATUS JURE POST REFORMATIONEM. 

§ 1 . 

De conservatione juris patronatus. 

Qvamvis episcopis catholicis nil magis curae 
cordiqve esset, qvam jnre patronatus et posses- 
sione templorum laicos privare, multa tamen tem- 
pore Reformationis ad privatos templa pertinuerunt. 
Jam vero jura patronatus templorum publicorum, 
qvae episcopi sibi arripuerant, regi, ut summo eccle- 
siae moderatori, cesserunt, qvamvis primis post Re- 
formationem temporibus ab episcopis usurparentur; 
mutataqve per Reformationem ecclesiae et principio- 
rum, qvibus res sacra administrarentur, notione, 
jus patronatus privatis competens retinebatur, et ex 
eo inde tempore templorum privatorum numerus 
auctus est; templa enim in monasteriis, per Refor- 
mationem reductis, constituta, rex sensim auctione 
divendenda curavit, et templa cathedrarum episco- 
palium, Schalholtensis 1790 etHolanae primis hujus 
seculi annis, cum aliis ad eas pertinentibus, ad 
privatos transierunt. Sed ut rite intelligatur, qvo- 
modo jus patronatus post Reformationem conserva- 
tum fuerit, necesse est, de partibus patronorum in 
vocandis ecclesiae ministris dominioqve templorum, 
illis competente, sigillatim agamus. 


✓ 



8 2 . 

De jure vocandi ad templa privatorum. 

Episcopos sacerdotum ad templa privata vocan- 
dorum potestatem ante Reformationem sibi magis 
magisqve vindicasse, supra cap. 3, § \ monitum 
est. Qvamvis ex Ordinationibus regum Christiani 
Tertii et Christiani Qvarti jus vocandi ministros 
ecclesiae privatis templorum patronis non ademtum 
sit, cum jus patronatus, personae alicui competens, 
a communi vocandi regula exceperint et subseqventia 
regum rescripta provisionem ecclesiarum ad Ordi- 
nationum praescripta fieri identidem j usserint, vereor 
tamen, ne his legum praeceptis nimium tribuatur, 
si positiva et specialis, ut ita dicam, juris istius 
confirmatio inde elicienda sit; primum enim in Or- 
dinationibus istis jura patronatus omnino in univer- 
sum commemorata sunt, nulla singulari in Islan- 
diara applicatione facta , nec subseqventia rescripta 
vocationem ad normam ab Ordinationibus praescrip- 
tam ideo fieri inculcarunt, ut privati templorum 
patroni jus suum asseqverentur, sed ut vocatio ab 
episcopis ad curiales transferri et varii abusus ab- 
rogari possent; deinde qvoqve observandum est, in 
ingenti illo rescriptorum regiorum de vocatione ad 
munus sacerdotale post Reformationem editorum 
numero, nullam sacerdotis vocandi juris, privatis 
in Islandia templorum possessoribus competentis, 
mentionem faciam esse. Attamen diu post Refor- 
mationem privati templorum patroni aliqvas in pro- 

visione praebendarum partes tenebant, cum et pa- 
stores domesticos sacris in paraecia templo suo an- 
nexa obeundis sustentarent, nec sacerdoti parochiali 
officio ibi fungi permitterent, qvod episcopis con- 
niventibus factum esse videtur; sed post Rescriptum 
Christiani 4ti de sacerdotum ad ministerium eccle- 
siasticum vocatione, datum 22 Nov. 1622, tales 
abusus rarius occurrunt; eo enim inter alia consti- 
tutum fuit, ut nemo prius sacris inauguraretur, qvam 
aut ad certam aliqvam praebendam, aut comminister 
alicujus parochi vocaretur. Neqve ad legitimam 
juris patronatus usurpationem, sed [ad arbitrariam 
episcoporum agendi rationem referendum est, qvod 
primi post Reformationem episcopi ditissimis opti- 
maeqve notae laicis ea conditione praebendas conce- 
debant, ut juvenem sacris operantem sustentarent; 
haec enim consvetudo non solum templorum posses- 
sores, sed alios qvoqve primates, ut nomophylaces 
atqve toparchas, comprehendit, cum discipuli scholas 
latinas jampridem instauratas freqventantes religione 
evangelica imbuti ad eam aetatem nondum pervenis- 
sent, ut redituum ecclesiasticorum administratio iis 
concredi posse videretur. Christianus qvidem Ter- 
tius anno 1555 severe interdixit, ne in laicos prae- 
bendae conferrentur, sed conventio Bessastadensis 
eodem anno facta, huic mandato morem geri posse 
negavit 137 ), et per priorem seculi decimi septimi 


,3T ) Rescripto Neoburgi die Mercurii proxima post do- 
minicam Oculi 1555 dato, rex Christ. 3tius satrapam [slandisc 

pariem laici praedia parochialia interdum tenuisse 
videntur; sed accuratius definiri neqvit, nam, si 
pastores domestici usqve ad annum 1650 aut diutius 
commemorati reperiantur, dubium est, utrum ad 
privatos templorum patronos, an ad laicos, pneben- 
dis ab episcopis, nulla patronatus ratione habita, 
praefectos, referendi sint. Qvamdiu parochi a curi- 
alibus vocati fuerunt, privati templorum patroni in 
designanda persona et libello electionis subscribendo 

unacum episcopis, nomophy lacibus et qvibusdam melioris 
nota; viris legem de variis rebus ecclesiasticis delineare jus- 
sit, qvi dicto audientes, Bessastadis eodem anno convene- 
runt, ac de rebus propositis sententiam dixerunt, qvic com- 
muniter vocari solet Bessastada snmpykkl o: Conventio 
Bessastadensis. De praibendarum collatione ita Ioqvitur: 
- - - “Nobis necessitatis causa visum est, cum adhuc 
dum e senioribus non tam profunde in Dei Evangelio docti 
viri prajsto sint, qvi recte pra;dicare qveant, aut omnibus 
beneficiis pra‘fici , prajsertim cum persona; scholam frcqven- 
tantes, nondum ad eam atatem pervenerint, ut iis talia pa- 
storum pnedia concedenda sint, ut et si morbus vel epide- 
mica lues pastoribus, qvi concionari noverunt, inciderit. 
Hinc nobis visum est, bono cum Vestra; Regia; Majestatis 
consilio et mandato, convenire, qvamvis honesti, fide digni 
et pii laici, qvi verbum Dei amant, beneficiorum, qvibus 
docti sacerdotes nondum profici possunt, curam gerant, 
templa, domos ct bona iis pertinentia conservent, ea condi- 
tione, ut laicus, pra;benda; pra;fectus, in ejus pra;dio juniorem 
verbi divini ministrum, ab episcopo constitutum, sustentet, 
qvi verbum Dei parochianis proferat , donec ordinarius con- 
donator et persona habilis inveniatur; cfr. Hiat. Eccl. T. 3, 
p. 294. 


126 


primarias partes tenebant; hodie vero jus pastoris 
vocandi illis competens, cessante juris usurpatione, 
oblivioni datum est. 

S 3. 

De jure privatorum in templa sua eorumqve possessiones. 

Cum vocatio sacerdotum per curiales ad prin- 
cipia Reformationis proxime accedat, ex ea hoc 
nomine parum commodi ad privatos templorum pa- 
tronos redundasse, non mirum est; si vero templo- 
rum eorumqve possessionum dominium spectamus, 
frena, qvibus ecclesia catholica illud coarctaverat, 
Reformatio magnopere relaxavit, cum jus subjecti- 
vum contra objectivam ecclesiae auctoritatem vindi- 
care conaretur, externamqve rerum ecclesiasticarum 
formam magistratui civili ordinandam traderet. Hinc 
factum est, ut privati templorum patroni templis 
eorumqve bonis, ut privata possessione, utendi, 
pignori eadem dandi, vendendi, donandi, dividendi- 
qve potestatem per Reformationem nacti sint, ita 
tamen, ut pars templi onusqve illi adhaerens bono- 
rum partem pro rata seqvatur, taliqve modo haec 
templa illorumqve possessiones idealem qvandam 
integritatem servent. Legibus qvoqve constitutum 
est, ut de talium templorum alienatione venditor et 
emtor intra unum mensem episcopum certiorem 
facere debeant l3S ). Idem privatis templorum pos- 

138 ) Ex edicto 8 Nov. 1726 idem qvocjvc de Dania valet 
et 100 imperialium muleta officium istud negligenti irrog- 
gata est. 

sessoribus ac beneficiariis templum conservandi 13< -’) 
redituumqve qvotannis rationes reddendi officium 
incumbit; et praeterea e constitutione in comitiis 
universalibus anno 1629 liabitis, omnium suffragiis 
sancita, dimidium annuae mercedis cujusvis vaccae, 
qvam templa ipsorum possident, parocho pendere 
tenentur; deniqve observandum est, templa ad mo- 
nasteria et cathedras episcopales olim pertinentia, 
qvorum alia jam divendita sunt, alia rex admini- 
stranda curat, non majore qvam reliqva privatorum 
templa jure gaudere. 

139 ) Hoc officium templorum patronis in Dania inculcat 
constit. 2 Apr. 1701: 25 Febr. 1733. 

TABULA 

NOMINA EPISCOPORUM IN ISLANDIA USQVE AD 

REFORMATIONEM EXHIBENS. 


Episcopi Schalhohenses: 

1. Isleifus Gissuri filius] 
(n. 1006) 1057-1080 

2. Gissuruslslcifi (n. i 
1012) . . . . f 1118.) 

3. Thorlacus Runolphi 

(n. 1085) . . . f 1133. 

4. Magnus Einari (n. 

1099) f 1148. 

5. Klangus Thorsteini 

(n. 1102) . . f 11*6. 

6. Thorlacus Thorhalli 

(n. 1133) . . . f 1 103. 

7. Paulus Jonie (n. 

1155) f 1211. 

8. Magnus Gissuri *j* 1236. 

9. Sigurdus Thettmari 

t 1268. 

10. Arnas Thorlaci (n. 

1237) f 1298. 

11. Arnas Helgonis "f 1320. 


Episcopi Holenses: 


1. Jonas Ogmundi (n. 

1052) . . . 1107-1121. 

2. Ketillus Thorsteini 

t 1145. 

3. Bjornus Gilsi "f 1162. 

4. Brandus Sajmundi 

, f 1201. 

5. Gudmundur Arii (n. 

1160) f 1237. 

6. Botolphus . . . f 1246. 

7. Hernicus Caroli vel 

Kari f 1260. 

8. BrandusSicmundi j 1264. 


9. Jiirundus Thorsteini 

t 1313. 

10. AudinusRufusThor- 


bergi f 1320. 


*) Primum Isleifus usqve ad mortem 1080 et deinde filius ejus 
Giasurus usqve ad a 1107, totius IslaudiaJ episcopi fuerunt. 

12. Jonas Halthori "f 1339. 

13. Jonas Indridi f 1341. 

14. Jonas Sigurdi i* 1348. 

15. Gyrderus Ivari *j* 1360. 

16. Thorarinus . . *j* 1364. 

17. OddgcirusThorsteini 

f 1381. 

18. Michaelie. 

19. Yilchinus (sev Vil- 
helmus) . . 1394-1406. 

20. Jonas Qvartus j* 1413. 

21. Arnas Olai . . j- 1430. 

(alii 1420). 

22. Jonas Gerichini (al. 
Jerechini) ...■{* 1433. 

23. Gotsvinnus f circa 1448. 

24. Marcellus. 

25. Jonas Stepliani , 
krabbe . . . 1460-1465. 

26. Sveno Prudens . . 1466- 

1476. 

27. Magnus Ejulfi -f c. 1490. 

28. Stephaniis Jona; *j* 1519. 

29. Ogmundus Pauli -j- 1542. 
(30. Sigismundus Ejulfl 

f 1537.) 

31. Gissurus Einari, pr. 

p. Ref. episc. "f c. 1548. 


11. Laurentius Kalii (n. 

1267) f 1330. 

12. Egillus Ejulfi (n. 

1295) f 1341. 

13. Ormus Aslaki f 1356. 


14. Jonas Erici skalle , 

sev Calvus i* c. 1392. 

15. Petrus Nicolai. 

16. Beiner. 

17. Jonas Tovas . . . 1423. 

18. Jonas Jona;. 

19. Jonas Vilhelmi . 1429- 

1435 (f c. 1140). 

20. Gotskalkus Got- 
skalki . . . 1444-1457. 


21. Olaus Rognvaldi ■}“ 1495. 

22. Gotskalkus Nicolai 

i* 1520. 


23. Jonas Arii (n. 1484) 

1550. 


* 

